সাওয়াল-জওয়াব | Al Itisam\nহোম সাওয়াল ও জওয়াব সাওয়াল-জওয়াব\nফাতাওয়া বোর্ড, আল-জামি’আহ আস-সালাফিয়্যাহ\nউত্তর : বায়তুলমাল বা যাকাতের একটা অংশ অমুসলিমদেরকে দেওয়ার জন্য মহান আল্লাহ বলেছেন। আর তা হচ্ছে তাদেরকে ইসলাম ধর্মের প্রতি আকৃষ্ট করার জন্য (তওবা, ৬০)। সুতরাং প্রতিবেশী অমুসলিমদের বিষয়টি যদি অনুরূপ হয়ে থাকে তাহলে যাকাতের একটা অংশ তাদেরকে দেওয়াই উত্তম। সরাসরি যাকাতের অংশ অমুসলিমদেরকে দেয়ার ব্যাপারে কোন বিধান শরী‘আতে নেই। তবে যেকোন ব্যক্তি চাইতে আসলে তাকে সাহায্য করতে হবে। মহান আল্লাহ বলেন, ‘আর তাদের সম্পদে নির্ধারিত হক্ব আছে। ভিক্ষুক ও বঞ্চিতদের’ (মা‘আরিজ, ২৪-২৫)। অন্যত্র তিনি বলেন, ‘আর ভিক্ষুককে ধমক দিও না’ (যুহা, ১০)। অনুরূপ কুরবানীর গোশত তাদের দেয়া যেতে পারে।\nউত্তর : প্রাপ্তবয়স্ক সন্তান বা সদস্যগণ জেনে-শুনে উক্ত হারাম উপার্জন থেকে ভক্ষণ করলে গোনাহগার হবে এবং তাদেরও ইবাদত কবুল হবে না। রাসূল (ছাঃ) বলেন, নিশ্চয়ই আল্লাহ পবিত্র তিনি পবিত্র ছাড়া গ্রহণ করেন না (মুসলিম, হা/১০১৫; মিশকাত, হা/২৭৬০)। তাছাড়া এতে অন্যায়ের সমর্থন করা হবে। যা করতে মহান আল্লাহ নিষেধ করেছেন। তিনি বলেন, ‘তোমরা অন্যায় ও পাপ কাজে সহযোগিতা কর না’ (মায়েদাহ, ২)। তবে সদস্যরা অপ্রাপ্ত বয়স্ক হলে এবং উপার্জনক্ষম না হলে উক্ত উপার্জন হতে ভক্ষণ করা বৈধ হবে। কেননা তারা শরী‘আতের মুকাল্লাফ নয়। তাদের প্রতিপালনের দায়িত্ব পিতা-মাতার। সুতরাং পিতার হারাম উপার্জনের জন্য সন্তান দায়ী হবে না। আল্লাহ তা‘আলা বলেন, ‘কোন বহনকারী অপরের বোঝা বহন করবে না’ (নাজম, ৩৮)। রাসূল (ছাঃ) বলেন, ‘কোন প্রাণ অপরের অপরাধের কারণে দন্ডিত হবে না’ (নাসাঈ, হা/৪৮৪৯, ৪৮৫০, ৪৮৫১; ইরওয়াউল গালীল, হা/২৩০৩)।\nউত্তর : ছালাত আদায়ের গুরুত্ব সম্পর্কে তাদেরকে সাধ্যানুসারে বুঝানোর চেষ্টা করবে। সৎ কাজের আদেশ দিবে। তবে তাদের সাথে কোন প্রকার দুর্ব্যবহার বা চাপ প্রয়োগ করবে না। যেমন রাসূল (ছাঃ) তাঁর চাচার সাথে ভাল ব্যবহার করেছেন কোন প্রকার চাপ প্রয়োগ করেননি। পিতা-মাতা কাফের বা মুশরিক হলেও মহান আল্লাহ তাদের সাথে ভাল ব্যবহার করার নির্দেশ দিয়েছেন (লুক্বমান, ১৫)। আসমা বিনতে আবুবকর (রাঃ) হতে বর্ণিত, তিনি বলেন, কুরাইশদের সাথে মুসলিমদের সন্ধির সময় আমার মা মুশরিকা অবস্থায় আমার কাছে আসলেন। তখন আমি রাসূলুল্লাহ (ছাঃ)-কে জিজ্ঞেস করলাম, হে আল্লাহর রাসূল (ছাঃ)! আমার মা আমার কাছে এসেছেন, কিন্তু তিনি ইসলাম গ্রহণে অনাগ্রহী। এমতাবস্থায় আমি কি তার সাথে সদাচরণ করব? তিনি বললেন, হ্যাঁ, তার সাথে সদ্ব্যবহার এবং সদাচরণ কর (ছহীহ বুখারী, হা/৩১৮৩; ছহীহ মুসলিম, হা/১০০৩; মিশকাত হা/৪৯১৩)।\nউত্তর : হ্যাঁ, এমতাবস্থায় তারা ছালাত ক্বছর করতে পারবে। কেননা সফরের জন্য কোন কর্ম নির্ধারণ নেই। যেকোন প্রয়োজনে মানুষ সফরে বের হলে ছালাত ক্বছর করবে। আল্লাহ তা‘আল বলেন, ‘যখন তোমরা সফর কর, তখন তোমাদের ছালাতে ক্বছর করার কোন দোষ নেই। যদি তোমরা আশঙ্কা কর যে, কাফেররা তোমাদেরকে উত্যক্ত করবে। নিশ্চয় কাফেররা তোমাদের প্রকাশ্য শত্রু’ (নিসা, ১০১)। আনাস (রাঃ) বলতেন, আমি রাসূল (ছাঃ)-এর সাথে মদীনায় যোহরের ছালাত চার রাক‘আত পড়েছি। আর যুল হুলাইফা গিয়ে আছরের ছালাত দুই রাক‘আত পড়েছি (ছহীহ বুখারী, হা/১০৮৯; ছহীহ মুসলিম, হা/৬৯০; মিশকাত, হা/১৩৩৩)। রাসূল (ছাঃ) একটানা ১৯ দিন ক্বছর করেছেন (ছহীহ বুখারী, হা/১৪০০, ১০৮১; মিশকাত, হা/১৩৩৭; তিরমিযী, হা/৫৪৯)। অর্থাৎ\nযতদিন তিনি অবস্থান করেছেন ততদিন কছর করেছেন, তাই স্থায়ী না হওয়া পর্যন্ত ছালাত ক্বছর ও জমা করে পড়া যাবে। অনেক ছাহাবী দীর্ঘ দিন সফরে থাকলেও ক্বছর করতেন (মিরকাত, ৩/২২১ পৃঃ; ফিকহুস সুন্নাহ, ১/২১৩-১৪ পৃঃ)।\nউত্তর : হ্যাঁ, বিতর ছালাত আদায়ের পরেও শেষ রাতে তাহাজ্জুদ পড়া যাবে। রাসূল (ছাঃ) বিতর ছালাত আদায়ের পরও দু’রাক‘আত ছালাত পড়তেন (তিরমিযী, হা/৪৭১; মিশকাত, হা/১২৮৪)। তবে পরে আর বিতর পড়তে হবে না। কেননা রাসূলুল্লাহ (ছাঃ) বলেছেন, ‘এক রাতে দু’বিতর নেই’ (ছহীহ তিরমিযী, হা/৪৭০; ছহীহ আবুদাঊদ, হা/১৪৩৯)। এই হাদীছ প্রমাণ করে যে, বিতরের পরে নফল ছালাত আদায় করা যায়। অতএব, রাতে উঠে ছালাত আদায় করলে তাকে আর বিতর পড়তে হবে না। তবে যিনি তাহাজ্জুদের ছালাত নিয়মিত আদায় করেন তিনি প্রথম রাতে বিতর আদায় না করে তাহাজ্জুদ শেষে বিতর আদায় করবেন (ছহীহ মুসলিম, হা/৭৫৫; মিশকাত, হা/১২৬০)।\nউত্তর : নখ, চুল, গোঁফ ইত্যাদি কাটার বিষয়টি জীবিত থাকা অবস্থায় বাস্তবায়ন করতে হবে। মৃত ব্যক্তির উপরে এ বিধান প্রযোজ্য নয়। রাসূল (ছাঃ) মৃত ব্যক্তিকে ওযূ দিয়ে গোসল দিতে বলেছেন (ছহীহ বুখারী, হা/১২৫৬; ছহীহ মুসলিম, হা/৯৩৯; মিশকাত, হা/১৬৩৪)। অতএব, ওযূ-গোসল ব্যতীত অন্য কিছু করলে তা কুসংস্কার ও বিদ‘আত বলে গণ্য হবে। উল্লেখ্য যে, মৃত ব্যক্তির নখ, চুল ইত্যাদি কর্তন করার পক্ষে যে হাদীছটি বর্ণিত হয়েছে তা যঈফ (মুছান্নাফ আব্দুর রাযযাক, হা/৪২৩৫; মুছান্নাফ ইবনে আবী শায়বাহ, ৩/২৪৭ পৃঃ)।\nউত্তর : রক্ত বিক্রয় করা যাবে না। তবে যেকোন মানুষের উপকারার্থে বিনামূল্যে রক্ত দেওয়া ও নেওয়া যায়। এর মধ্যে কল্যাণ বা ছওয়াব রয়েছে। কারণ এটা মানুষের প্রতি মানুষের কর্তব্য এবং দয়া করার শামিল। জারীর ইবনু আব্দুল্লাহ (রাঃ) হতে বর্ণিত, তিনি বলেন, রাসূলুল্লাহ (ছাঃ) বলেছেন, ‘আল্লাহ তা‘আলা তার প্রতি অনুগ্রহ করেন না, যে মানুষের প্রতি অনুগ্রহ করে না’ (ছহীহ বুখারী, হা/৬০১৩; ছহীহ মুসলিম, হা/২৩১৯; মিশকাত, হা/৪৯৪৭)। শায়খ আব্দুল আযীয বিন আব্দুল্লাহ বিন বায (রাহঃ) বলেন, কোন মানুষ যদি অসুস্থ হয় এবং রক্ত প্রদান ব্যতীত জীবন রক্ষার সম্ভাবনা না থাকে তাহলে রক্ত প্রদানে কোন ক্ষতি নেই, উভয়ের দ্বীন (ধর্ম) ভিন্ন হলেও (ফাতাওয়া হাইয়াতুল কিবারিল ওলামা, ২/৮৯৯ পৃঃ)।\nউত্তর : প্রথমত, এমন ওয়াদা করা জায়েয নয়। কেননা যরূরী প্রয়োজন ছাড়া কোন বেগানা নারীর সাথে কথা বলা জায়েয নয়। দ্বিতীয়ত, সে তালাকপ্রাপ্তা হিসাবে গণ্য হবে না। কেননা বৈবাহিক সম্পর্ক স্থাপিত হওয়ার পূর্বে তালাক সাব্যস্ত হবে না। রাসূল (ছাঃ) বলেছেন, ‘মালিকানা বা বিবাহ বন্ধন ব্যতীত তালাক নেই’ (তিরমিযী, হা/১১৮১; মিশকাত, হা/৩২৮২; আবুদাঊদ, হা/২১৯০; আহমাদ, হা/৬৭৬৯)।\nপ্রশ্ন (৯) : শয়তানের প্ররোচনা থেকে মুক্তি লাভের জন্য কুরআনের সূরা মুমিনুন-এর ৯৭ ও ৯৮ নং আয়াতে বলা হয়েছে যে, أَعُوذُ بِكَ مِنْ هَمَزَاتِ الشَّيَاطِينِ–وَأَعُوذُ بِكَ رَبِّ أَنْ يَحْضُرُونِ এতদ্বসত্ত্বেও আমরা কেন أَعُوذُ بِاللهِ مِنَ الشَّيْطَانِ الرَّجِيمِ বলি?\n-রফীকুল ইসলাম (বাবু)\nউত্তর : শয়তানের কুমন্ত্রনা থেকে বাঁচার জন্য এই আয়াতটি একটি দু‘আ। তাছাড়া তার কুমন্ত্রণা থেকে বাঁচার জন্য অনেকগুলো দু‘আ বর্ণিত হয়েছে। তার মধ্যে ‘আঊযু বিল্লাহি মিনাশ শায়ত্বানির রজীম’ও একটি। সুলায়মান ইবনু ছুরাদ (রাঃ) হতে বর্ণিত, তিনি বলেন, নবী করীম (ছাঃ)-এর নিকট দুই ব্যক্তি একে অন্যকে গালি দিতে লাগল, তখন আমরা তাঁর নিকট বসেছিলাম। এদের মধ্যে এক ব্যক্তি খুব রাগান্বিত অবস্থায় তার সাথীকে গালি দিচ্ছিল, যাতে তার চেহারা লাল হয়ে গিয়েছিল। তখন নবী করীম (ছাঃ) বললেন, আমি এমন একটি বাক্য জানি, যদি সে তা বলে, তবে তার রাগ চলে যাবে। তাহলো, أَعُوْذُ بِاللهِ مِنَ الشَّيْطَانِ الرَّجِيْمِ ‘আমি আল্লাহর নিকট বিতাড়িত শয়তান হতে আশ্রয় চাই’। তখন ছাহাবীগণ লোকটিকে বললেন, তুমি কি শুনছ না, নবী করীম (ছাঃ) কী বলছেন? সে বলল, আমি পাগল নই (ছহীহ বুখারী, হা/৬১১৫; ছহীহ মুসলিম, হা/২০১৪; মিশকাত, হা/২৪১৮)।\nপ্রশ্ন (১০) : সূরা নাহল-এর ৩২ এবং যুমার-এর ৭৩ নং আয়াতে মুমিন ব্যক্তিদের সাথে সালাম বিনিময়ের ভাষা বা শব্দ হিসাবে বলা হয়েছে سَلَامٌ عَلَيْكُمْ। সুতরাং কেন আমরা السَّلاَمُ عَلَيْكُمْ বলি?\nউত্তর : السَّلاَمُ عَلَيْكُمْ বলতে হবে। কেননা এটা মুমিন ব্যক্তিদের সাথে সালাম বিনিময়ের ভাষা। রাসূল (ছাঃ) বলেন, আল্লাহ তা‘আলা যখন আদম (আঃ)-কে সৃষ্টি করলেন, তখন বললেন, যাও! ফেরেশতাদের ঐ দলটিকে সালাম কর। আর তারা তোমার সালামের কী উত্তর দেয় তা শ্রবণ কর। কেননা তা তোমার ও তোমার সন্তানদের অভিবাদন হবে। তখন তিনি গেলেন অতঃপর বললেন, ‘আস-সালামু ‘আলাইকুম’। তারা বলল, ‘আস-সালামু ‘আলাইকুম ওয়া রহমাতুল্লাহ’। রাসূলুল্লাহ (ছাঃ) বলেছেন, তারা ‘ওয়া রাহমাতুল্লাহ’ অংশটি বৃদ্ধি করলেন (ছহীহ বুখারী, হা/৬২২৭; ছহীহ মুসলিম, হা/২৮৪১; মিশকাত, হা/৪৬২৮) । উল্লেখ্য যে, سَلَامٌ عَلَيْكُمْ হল জান্নাতের ভাষা। তবে তা দুনিয়াতেও ব্যবহার করা যায় (ইবনু হিববান, হা/৪৯৩; ছহীহ তারগীব ওয়াত তারহীব, হা/২৭১২)।\nউত্তর : না, জোরপূর্বক ইমামতি করা যাবে না। কেননা যারা জোরপূর্বক ইমামতি করে বা ছালাত আদায় করায় তাদের জন্য কঠোর শাস্তি রয়েছে। আবু উমামা বাহেলী (রাঃ) হতে বর্ণিত, তিনি বলেন, রাসূলুল্লাহ (ছাঃ) বলেছেন, ‘তিন ব্যক্তির ছালাত তাদের কানের সীমা অতিক্রম করে না (অর্থাৎ কবুল হয় না)। (১) পলাতক দাস, যতক্ষণ না সে ফিরে আসে (২) ঐ মহিলা যে তার স্বামীকে অসন্তুষ্ট রেখে রাত্রি যাপন করে এবং (৩) ঐ ইমাম যাকে তার জাতি অপসন্দ করে’ (তিরমীযী, হা/৩৬০; ছহীহ আত-তারগীব ওয়াত তারহীব, হা/৪৮৭; ছহীহ আল-জামে‘, হা/৩০৫৭)। উল্লেখ্য যে, ইমাম যদি সঠিক আক্বীদায় চলার কারণে মুক্তাদীরা তার বিরোধীতা করে তাহলে তাদের কথা গণ্য হবে না।\nউত্তর : এমর্মে নির্ধারিত কোন দু‘আ নেই। তবে তার জন্য যেকোন কল্যাণের দু‘আ পড়া যাবে। আবু সালামা (রাঃ)-এর মৃত্যুর পর রাসূল (ছাঃ) বলেন, ‘তোমরা তোমাদের (মাইয়্যেতের) কল্যাণের জন্য দু‘আ কর। কারণ তোমরা যা বল তার উপর ফেরেশতাগণ আমীন বলেন (ছহীহ মুসলিম, হা/৯২০; মিশকাত, হা/১৬১৯)। তবে তাকে দাফনের পর اَللّٰهُمَّ اغْفِرْ لَهُ وَ ثَبِّتْهُ (আল্লাহুম্মাগফির লাহূ ওয়া ছাব্বিতহু) এবং জানাযার অন্যান্য দু‘আগুলোও ব্যক্তিগতভাবে পড়া যায় (আবুদাউদ, হা/৩২২১; মিশকাত, হা/১৩৩)। উল্লেখ্য যে, দাফনের পর সম্মিলিতভাবে হাত তুলে দু‘আ করা বিদ‘আত এবং বহুল প্রচলিত মাটি দেয়ার দু‘আটি নিতান্তই যঈফ যা পরিত্যাজ্য। দু‘আটি নিম্নরূপ,\nمِنْهَا خَلَقْنَاكُمْ وَفِيْهَا نُعِيْدُكُمْ وَمِنْهَا نُخْرِجُكُمْ تَارَةً اُخْرى\nউত্তর : মানতকৃত পশুর গোশত খাওয়া ও না খাওয়ার বিষয়টি তার নিয়তের উপরে নির্ভরশীল। যদি ফক্বীর-মিসকীনকে খাওয়ানোর নিয়ত করে থাকে তাহলে সে এবং তার পরিবারের কেউ খেতে পারবে না। আর যদি এরূপ নিয়ত না করে থাকে তাহলে সকলেই খেতে পারবে (হাইয়াতু কিবারিল ওলামা)। রাসূলুল্লাহ (ছাঃ) বলেন, ‘নিয়তের উপরই সমস্ত কাজ নির্ভরশীল এবং প্রত্যেক ব্যক্তির জন্য তাই রয়েছে, যা সে নিয়ত করে’ (ছহীহ বুখারী, হা/১; মিশকাত, হা/১)।\nউত্তর : না, সূদের টাকাকে প্রদত্ত ঋণের টাকার মধ্যে গণ্য করা ঠিক হবে না। কেননা ঋণ দেওয়ার মধ্যে যেমন নেকী রয়েছে তেমনি তা পরিশোধে অক্ষম ব্যক্তিকে ক্ষমা করে দিলেও তার জন্য বিরাট নেকী রয়েছে। আবু ক্বাতাদাহ (রাঃ) বলেন, রাসূলুল্লাহ (ছাঃ) বলেন, ‘যে ব্যক্তি এই কামনা করে যে, আল্লাহ তা‘আলা তাকে ক্বিয়ামত দিবসের দুঃখ-কষ্ট হতে মুক্তি দিবেন, সে যেন অক্ষম ঋণগ্রস্ত ব্যক্তির সহজ ব্যবস্থা করে অথবা ঋণ মওকূফ করে দেয়’ (মুসলিম, মিশকাত হা/২৯০২)। অন্য বর্ণনায় আছে, আল্লাহ তা‘আলা তাকে (হাশরের মাঠে) তাঁর ছায়া দান করবেন’ (মুসলিম, মিশকাত হা/২৯০৩/৪ ‘দেউলিয়া হওয়া এবং ঋণ গ্রহীতাকে অবকাশ দান’ অনুচ্ছেদ)। সুতরাং অক্ষম ঋণ-গ্রহীতাকে ক্ষমা করে দিয়ে সূদের সকল অর্থ দরিদ্রদের মাঝে বিতরণ করতে হবে। তবে শর্ত হল, নেকীর আশা থাকবে না। বরং তা কোন উদ্দেশ্য ছাড়াই দিতে হবে (ফিক্বহুল ইসলামী, পৃঃ ৭০৪)।\nউত্তর : ক্বিয়ামতের মাঠে জিন-ইনসান সকলেরই বিচার হবে এবং উভয়েই জান্নাতে বা জাহান্নামে যাবে। তবে তাদের পরস্পরের মাঝে দেখা হবে কি-না এ ব্যাপারে কোন বিধান পাওয়া যায় না। এ ব্যাপারে আল্লাহই সর্বাধিক অবগত।\nউত্তর : পবিত্র কুরআনে মাত্র তিনজন ফেরেশতার নাম পাওয়া যায়। তারা হলেন, ‘জিবরীল (আঃ) ও মিকাঈল (আঃ)’ (বাক্বারাহ ৯২) এবং রা‘দ (রা‘দ, ১৩)। আর আল্লাহর আরশ বহনকারী ফেরেশতার সংখ্যা ৮ জন (হা-ক্কাহ, ১৭)। তবে তাদের নাম সম্পর্কে কুরআন-হাদীছে কোন বিবরণ পাওয়া যায় না।\nউত্তর : সাধারণ কোন বিপদাপদে মিথ্যা বলা যাবে না। কেননা মিথ্যা বলা যায় তিনটি স্থানে। যথা, (১) মীমাংসার জন্য, (২) যুদ্ধক্ষেত্রে, (৩) স্ত্রী-স্বামী পরস্পরের নিকট (ছহীহ আবুদাঊদ, হা/৪৯২১; ছহীহ মুসলিম, হা/২৫৬৫,২৬০৫; মিশকাত, হা/৫০৩১ ও ৫০৩৩)। এছাড়া কল্যাণকর কাজের স্বার্থেও সাময়িকভাবে মিথ্যার আশ্রয় নেয়া যায়। যেমন ইবরাহীম (আঃ) বলেছিলেন, ‘আমি পীড়িত’ (ছাফফাত, ৮৯)। মূর্তি ভাঙ্গার পরে তিনি বড় মূর্তিকে দোষারোপ করে বলেছিলেন, ‘এই বড়টাই তো একাজ করেছে। অতএব তাকে জিজ্ঞেস কর’ (আম্বিয়া, ৬৩)। ইউসুফ (আঃ) ভাইদের রসদপত্রের মধ্যে পানপাত্র লুকিয়ে রেখে ঘোষককে দিয়ে বলেছিলেন, হে কাফেলার লোকজন! তোমরা অবশ্যই চোর’ (ইউসুফ, ৭০)। উল্লেখ্য, এগুলো প্রকৃত অর্থে মিথ্যা নয়; বরং ‘তাওরিয়াহ’। যা সত্যকে প্রতিষ্ঠিত করার জন্যই করা হয়ে থাকে। তবে বিপদে প্রাণ নাশের আশঙ্কা থাকলে মিথ্যা বলা যেতে পারে। আল্লাহ বলেন, ‘তোমরা নিজেদেরকে ধ্বংসের মধ্যে নিক্ষেপ কর না’ (বাক্বারাহ, ২/১৯৫)।\nউত্তর : মহিলা হোক বা পুরুষ হোক কারো জন্যই চুলে কালো কলপ ব্যবহার করা বৈধ নয়। জাবের (রাঃ) থেকে বর্ণিত রাসূলুল্লাহ (ছাঃ) বলেছেন, ‘তোমরা সাদা চুল কালো করা থেকে বিরত থাক’ (ছহীহ মুসলিম, হা/২১০২; মিশকাত, হা/৪৪২৪)। তিনি বলেন, ‘আখেরী যামানায় কিছু লোক হবে, যারা কবুতরের বক্ষের ন্যায় কালো রঙয়ের খেযাব দিয়ে চুল কালো করবে। এরা জান্নাতের সুবাতাসও পাবে না’ (আবুদাঊদ, হা/৪২১২; নাসাঈ, হা/৫০৭৫; মিশকাত, হা/৪৪৫২, সনদ ছহীহ)।\nসাতক্ষীরা সদর, সাতক্ষীর।\nউত্তর : দ্বিতীয় বিবাহের প্রয়োজন হলে প্রথম স্ত্রীর অনুমতি ছাড়াই বিয়ে করতে পারবে, এতে শরী‘আতে কোন বাধা নেই। কেননা আল্লাহ তা‘আলা সকল মুসলিম ব্যক্তিকেই দু’জন, তিনজন, চারজন বিবাহ করার জন্য শর্তহীনভাবে ইখতিয়ার দিয়েছেন (নিসা, ৩)। তবে বিবাহ করার চেয়ে স্ত্রীদের মাঝে ইনছাফ করার বিষয়টি বেশী যরূরী ও কঠিন। এজন্য দু’জন, তিনজন বিবাহ করার আগে ইনছাফের বিষয়টি ভাবতে হবে। কারণ ইনছাফ না করতে পারলে ক্বিয়ামতের মাঠে ঐ স্বামীকে অর্ধাঙ্গ করে উঠানো হবে। আবু হুরায়রা (রাঃ) হতে বর্ণিত, নবী করীম (ছাঃ) বলেছেন, ‘যদি কোন ব্যক্তির কাছে দু’জন স্ত্রী থাকে আর সে তাদের মধ্যে ন্যায়বিচার না করে, তাহলে ক্বিয়ামতের দিন সে এক অঙ্গহীন অবস্থায় উঠবে’ (তিরমিযী, হা/১১৪১; আবুদাঊদ, হা/২১৩৩; নাসাঈ, হা/৩৯৪২; ইবনু মাজাহ, হা/১৯৬৯; দারেমী, হা/২২০৬; মিশকাত, হা/৩২৩৬)।\nউত্তর : হ্যাঁ, স্ত্রী মারা গেলে কিংবা বিচ্ছিন্নতা ঘটে গেলে খালাকে বিবাহ করা যাবে। কেননা ফুফুর বর্তমানে ভাতিজীকে এবং খালার বর্তমানে ভাগ্নীকে বিয়ে করা নিষেধ। আবু হুরায়রা (রাঃ) হতে বর্ণিত। তিনি বলেন, কেউ যেন ফুফু ও তার ভাতিজীকে এবং খালা ও তার বোনঝিকে একত্রে বিবাহ না করে (ছহীহ বুখারী, হা/৫১০৮; ছহীহ মুসলিম, হা/১৪০৮)।\nউত্তর : না, কোন ব্যক্তি তার সমুদয় অর্থ-সম্পদ স্ত্রীকে মোহরের জন্য লিখে দিতে পারবে না। বরং স্ত্রীর মোহর সমপরিমাণ সম্পদ লিখে দিতে হবে। কেননা, স্ত্রী যেমন স্বামীর নিকটে মোহরানা প্রাপ্যের অধিকার রাখে তদ্রম্নপ সন্তানরাও পিতার সম্পদে অধিকার রাখে। মহান আল্লাহ বলেন, ‘আল্লাহ তোমাদেরকে তোমাদের সন্তান-সন্ততির (অংশ) সম্পর্কে নির্দেশ দিচ্ছেন, পুরুষ দুই নারীর অংশের সমান পাবে (নিসা, ১১)।\nউত্তর : অমুসলিমদের বই পড়া যাবে কিনা তা নির্ভর করে সেগুলোর বিষয়বস্তুর উপর। বিষয়বস্তু যদি ইসলামীক আক্বীদা ও নীতিমালার সাথে কোনভাবে সাংঘর্ষিক হয়, তাতে চরিত্র ও আমল-আক্বীদা নষ্ট হয় কিংবা, নাস্তিকতার প্রতি ধাবিত করে তবে, তা পড়া ও লেখা জায়েয হবে না। ওমর (রাঃ) একদা তাওরাত লেখা এক টুকরা কাগজ পড়ছিলেন তখন রাসূল (ছাঃ)-এর চেহারা রাগে লাল হয়ে গেল এবং তিনি বললেন, আল্লাহর কসম! আমি তোমাদের কাছে একটি অতি উজ্জ্বল ও স্বচ্ছ দ্বীন নিয়ে এসেছি। মূসা (আঃ)ও যদি আজ দুনিয়ায় বেঁচে থাকতেন, আমার অনুসরণ ব্যতীত তাঁর পক্ষে অন্য কোন উপায় ছিল না (আহমাদ, হা/১৫১৯৫; বায়হাক্বী-শু‘আবুল ঈমান, হা/১৭৪; মিশকাত, হা/১৭৭)। আল্লাহ তা‘আলা বলেন, ‘মানুষদের মধ্যে এমন ব্যক্তিও আছে যে অর্থহীন ও বেহুদা গল্প-কাহিনী খরীদ করে যাতে করে সে অজ্ঞতার ভিত্তিতে আল্লাহ তা‘আলার পথ হতে দূরে রাখতে পারে; সে একে হাসি, বিদ্রম্নপ, তামাশা হিসাবে গ্রহণ করে; তাদের জন্য অপমানকর শাস্তির ব্যবস্থা রয়েছে’ (লুক্বমান, ৬)। সুতরাং মুসলিমদের একান্ত আবশ্যক যে কুরআন ও ছহীহ-সুন্নাহভিত্তিক সংকলিত বই-পুস্তক পাঠ করা। উল্লেখ্য যে, ইসলামকে নিয়ে অমুসলিমদের ষড়যন্ত্র, মুসলিমদের তা থেকে সতর্ক করার জন্য তাদের বই পুস্তক পড়া যেতে পারে।\n-উত্তর রামপুর উন্মুক্ত ইসলামী পাঠাগার\nউত্তর : ইমাম নির্ধারণ করা হয় তার অনুসরণের জন্য। রাসূল (ছাঃ) বলেন, إِنَّمَا جُعِلَ الْإِمَامُ لِيُؤْتَمَّ بِهِ ‘ইমাম নির্ধারণ করা হয় তার অনুসরণ করার জন্য’ (ছহীহ বুখারী, হা/৭৩৪; মিশকাত, হা/৮৫৭)। সুতরাং ইচ্ছা করে ইমামের পূর্বে কোন কাজ করা বৈধ নয়। আবু মূসা (রাঃ) হতে বর্ণিত। তিনি বলেন, রাসূলুল্লাহ (ছাঃ) বলেছেন, আমি এখন ভারী হয়ে গেছি। অতএব আমি যখন রুকূ করি, তোমরাও তখন রুকূ কর এবং আমি যখন মাথা উঠাই, তোমরাও তখন মাথা উঠাও। আমি যখন সাজদাহ করি, তোমরাও তখন সাজদাহ করো। আমি যেন কোন ব্যাক্তিকে আমার আগে রুকূ ও সাজদায় যেতে না দেখি (ইবনে মাজাহ, হা/৯৫২)। আবু হুরায়রা (রাঃ) হতে বর্ণিত। নবী (ছাঃ) বলেন, ‘তোমাদের কেউ যখন ইমামের পূর্বে মাথা উঠিয়ে ফেলে, তখন সে কি ভয় করে না যে, আল্লাহ তা‘আলা তার মাথাকে গাধার মাথায় পরিণত করে দিবেন, তার আকৃতি গাধার আকৃতি করে দেবেন (ছহীহ বুখারী, হা/৬৫০)। উল্লেখিত হাদীছসমূহ থেকে একথা স্পষ্ট হয় যে, ইমামের পূর্বে কোন কাজ করলে ইমামের অনুসরণ করা হয় না। তবে যদি ভুলবশত এমনটি হয়ে থাকে তাহলে ছালাত শুদ্ধ হয়ে যাবে। ইবনু আব্বাস (রাঃ) হতে বর্ণিত, রাসূলুল্লাহ (ছাঃ) বলেছেন, ‘আল্লাহ তা‘আলা আমার উম্মতের ভুল করা ও ভুলে যাওয়াকে মাফ করে দিয়েছেন এবং সে কাজটিও মাফ করে দিয়েছেন, যে কাজটি তাদের দ্বারা জবরদস্তিমূলক করানো হয়’ (ইবনু মাজাহ, হা/২০৪৫; বায়হাক্বী, সুনানুল কুবরা, হা/১৪৮৭১; মিশকাত, হ/৬২৮৪)।\nউত্তর : মানুষের চরিত্র ও আক্বীদা বিনষ্টকারী কোন গল্প-উপন্যাস লেখা যাবে না। তাছাড়া মিথ্যা তাফসীর ও কল্পকাহিনী বর্ণনার দ্বারা গল্প-উপন্যাস লেখা যাবে না। মহান আল্লাহ বলেন, ‘মানুষের মধ্যে কেউ কেউ অজ্ঞতাবশত আল্লাহর পথ হতে (মানুষকে) বিচ্যুত করার জন্যে অবান্তর কথাবার্তা ক্রয় (সংগ্রহ) করে এবং এই পথটিকেই ঠাট্টা-বিদ্রূপ করে; তাদের জন্য রয়েছে অবমাননাকর শাস্তি’ (লুক্বমান, ৬)। বরং পবিত্র কুরআনের বিশুদ্ধ তাফসীর ও ছহীহ সুন্নাহর আলোকে মানুষের আমল ও আক্বীদার সংশোধনমূলক ইসলামী গল্প-উপন্যাস লিখতে হবে। যার মাধ্যমে ইসলামের তাহজীব-তামাদ্দুনের বহিঃপ্রকাশ ঘটবে। যদি এমনটি না হয় তাহলে অন্যায় কাজে সহযোগিতা করা হবে, যা হারাম। মহান আল্লাহ বলেন, ‘সৎকাজ ও তাক্বওয়ার ব্যাপারে তোমরা পরস্পরকে সহযোগিতা করো, পাপ ও সীমালঙ্ঘনের কাজে পরস্পরকে সহযোগিতা কর না’ (মায়েদাহ, ২)।\nউত্তর : আক্বীক্বার গোশত বণ্টনের ব্যাপারে শরী‘আতে নির্দিষ্টভাবে কোন কিছু বর্ণিত হয়নি। আক্বীক্বা পিতার জিম্মাদারী। এ গোশত নিজেরা ও প্রতিবেশীরা খেতে পারে এবং ফক্বীর-মিসকীন ও আত্মীয়-স্বজনদের দাওয়াত দিয়ে খাওয়াতে পারে (মাজমূঊ ফাতাওয়া ইবনে উছায়মীন, ২৫/২০২, ২১৪ পৃঃ)।\nউত্তর : এনজিও মূলত সূদভিত্তিক প্রতিষ্ঠান। সুতরাং এমন সূদী কারবারে সাক্ষী হিসাবে স্বাক্ষর দেয়া যাবে না। মহান আল্লাহ বলেন, ‘তোমরা অন্যায় ও পাপ কাজে সহযোগিতা কর না’ (মায়েদাহ, ২)। জাবের (রাঃ) বলেন, রাসূলুল্লাহ (ছাঃ) সূদদাতা, সূদ গ্রহীতা, সূদের হিসাব লেখক এবং সূদদাতা-গ্রহীতার সাক্ষীর উপর লা‘নত করেছেন। তিনি এটাও বলেছেন যে, পাপের দিক দিয়ে তারা সকলেই সমান (ছহীহ মুসলিম, হা/১৫৯৮; মিশকাত, হা/২৮০৭)। সুতরাং স্বামীকে বুঝাবার চেষ্টা করতে হবে। সে সংশোধন না হলে খোলা করার (স্বামীকে পরিত্যাগ করার) ইখতিয়ার রয়েছে। তবে মাযলূম হিসাবে তার সাথে বসবাস করলে আল্লাহ পাকড়াও করবেন না।\nউত্তর : আন্তরিকভাবে অনুতপ্ত হয়ে ক্ষমা চাইলে ক্ষমা করাই উচিত (ছহীহ বুখারী, হা/২৪৪৯)। এতে যদি সে ক্ষমা না করে তাহলে আল্লাহর কাছে ক্ষমা চাইবে। তখন সে মুক্তি পাবে বলে আশা করা যায়।\nউত্তর : ডান হাতের আঙ্গুল দ্বারা তাসবীহ গণনা করতে হবে। আব্দুল্লাহ ইবনু আমর (রাঃ) বলেন, আমি রাসূলুল্লাহ (ছাঃ)-কে ডান হাতে তাসবীহ গণনা করতে দেখেছি (বায়হাক্বী ২/১৮৭; আবুদাঊদ, হা/১৫০২)। কিন্তু ডান হাতের কোন আঙ্গুল দ্বারা শুরু করতে হবে তার স্পষ্ট বর্ণনা নেই। তবে রাসুল (ছাঃ) সকল ভালকাজ ডান দিক থেকে করতে পসন্দ করতেন (ছহীহ বুখারী, হা/৫৪০৬, ৪৯৬১)। সে কারণে ডান হাতের আঙ্গুল দ্বারা নিজ সুবিধামতো তাসবীহ পাঠ করতে হবে।\nউত্তর : আহলেহাদীছ ও আহলেকিতাব-এর মধ্যকার কতিপয় পার্থক্য নিম্নরুপ : (১) আহলেহাদীছগণ মুসলিম পক্ষান্তরে আহলেকিতাবগণ কাফের। মহান আল্লাহ বলেন, আহলে কিতাবদের মধ্যে যারা কুফরী করে তারা ও মুশরিকরা জাহান্নামের আগুনে স্থায়ীভাবে থাকবে। এরাই সৃষ্টির অধম (বায়্যেনাহ, ৬)। (২) আহলেহাদীছগণ শেষ নবী মুহাম্মাদ (ছাঃ)-কে বিশ্বাস করেন, পক্ষান্তরে আহলেকিতাবগণ তাঁকে শেষ নবী হিসেবে মানে না ও বিশ্বাস করে না। (৩) আহলেহাদীছগণ কুরআনকে আল্লাহর বাণী হিসাবে মানেন ও তদনুযায়ী আমল করেন। পক্ষান্তরে আহলে কিতাবরা আল্লাহর বাণী কুরআনকে অস্বীকার করে। (৪) আহলেহাদীছগণের আক্বীদা হল, সমস্ত নবী ও রাসূল ছিলেন নিষ্পাপ। আর এজন্যই তাঁদের আনীত শরী‘আতের বিধি-বিধানসমূহের প্রতি ঈমান আনা ওয়াজিব (ইবনু তায়মিয়াহ, মাজমু‘আ ফাতাওয়া, ১০/২৮৯-৯৩ পৃঃ)। পক্ষান্তরে আহলে কিতাবগণ নবীগণের নিষ্পাপত্বের ব্যাপারে সীমালঙ্ঘন করে। যেমন ইয়াহূদীরা নবীদের উপর জঘন্য অপবাদসমূহ আরোপ করেছে। পক্ষান্তরে খ্রীস্টানরা নবীদের মাঝে একমাত্র ঈসা মসীহ (আঃ)-কেই নিষ্পাপ মনে করে। তাদের মতে, আদম (আঃ)-এর পাপের কারণে পাপিষ্ঠ মানবজাতিকে ঈসা (আঃ) তাঁর আত্মদানের মাধ্যমে পাপমুক্ত করে গেছেন। এই অন্যায় আক্বীদার জন্য আল্লাহ রাব্বুল আলামীন তাদের উপর লা‘নত করেছেন (নিসা, ১৫৫-১৫৭; মায়েদাহ, ৭০,৭৮-৮১; তওবাহ, ৩০-৩১)।\nউত্তর : কুরআন তেলাওয়াত শুনতে হয় নির্জন নিরিবিলি অবস্থায় মনোযোগ সহকারে। সুতরাং শোরগোলমুক্ত নির্জন ও নিরিবিলি পরিবেশ হলে, হাঁটতে হাঁটতে মোবাইলে কুরআন তেলাওয়াত শোনাতে কোন সমস্যা নেই। আর যদি শোরগোলযুক্ত এমন এলাকা হয় যেখানে কুরআন তেলাওয়াত করতে এবং তার অর্থ বা মর্মার্থ অনুধাবনে মনোযোগ সৃষ্টির ক্ষেত্রে সমস্যা পরিলক্ষিত হয় তাহলে, সেখানে কুরআন তেলাওয়াত শোনা যাবে না। মহান আল্লাহ বলেন, ‘যখন কুরআন পাঠ করা হয় তখন তোমরা তা মনোযোগ দিয়ে শুনবে ও নীরব থাকবে। হয়তো তোমাদের প্রতি দয়া ও অনুগ্রহ করা হবে (আ‘রাফ, ২০৪)।\nউত্তর : আল্লাহ মানুষকে সম্মানিত করেছেন (ইসরা, ৭০)। তাই তার মাথার চুলও সম্মানিত বস্তু। মানুষের চুলকে অপস্থানে ব্যবহার করা স্বয়ং মানুষকে অপমান করার শামিল। অতএব, মেয়েদের মাথার চুল দিয়ে শিশুদের জন্য খেলনা বা যে কোন কিছু ক্রয় করা যাবে না। কারণ উক্ত চুল সাধারণত পরচুলা তৈরির কাজে ব্যবহৃত হয়। হুমাইদ ইবনু আব্দুর রহমান ইবনু আউফ (রাঃ) মু‘আবিয়া ইবনু আবী সুফিয়ান (রাঃ)-কে হজ্জ্ব করতে গিয়ে মিম্বারের উপর বলতে শোনেন, তিনি তখন একজন প্রহরীর হাতে থাকা এক গোছা চুল নিয়ে বলেন, হে মদীনার অধিবাসীগণ! তোমাদের আলেমগণ কোথায়? আমি রাসূল (ছাঃ)-কে এই পরচুলা ব্যবহার করা থেকে নিষেধ করতে শুনেছি। তিনি (ছাঃ) বলেছেন, বনী ইসরাঈলের মহিলারা যখন এসব ব্যবহার শুরু করে তখনই তারা ধ্বংস হয়ে গেছে’ (ছহীহ বুখারী, হা/৫৯৩২; ছহীহ মুসলিম, হা/২১২৭)। মুসলিমের অপর বর্ণনায় এসেছে, সাঈদ ইবনুল মুছায়্যিব (রাঃ) বলেন, মু‘আবিয়া (রাঃ) মদীনায় এসে আমাদের সামনে বক্তব্য দিতে গিয়ে এক গোছা চুল বের করে বললেন, ইয়াহূদী ছাড়া অন্য কাউকে আমি এই পরচুলা ব্যবহার করতে দেখিনি। রাসূল (ছাঃ)-এর কাছে এই চুল নিয়ে যাওয়া হলে তিনি এর নাম দিয়েছিলেন ‘মিথ্যা’ (ছহীহ মুসলিম, হা/২১২৭)।\nউত্তর : উক্ত দু‘আটি ইমাম হায়ছামী তার মাজমাউয যাওয়ায়িদ গ্রন্থে বর্ণনা করেছেন (মাজমাউয যাওয়ায়িদ, ১০/১৮১ পৃঃ)। এছাড়া ইমাম বাযযার (রাহঃ) তার কাশফুল আসতার গ্রন্থে বর্ণনা করেছেন। উক্ত হাদীছের সনদে উক্ববা ইবনু আব্দিল্লাহ আল-আছাম (রাঃ) রয়েছেন। তিনি একজন দূর্বল রাবী। ইয়াহইয়া ইবনু মাঈন (রাহঃ) বলেছেন, তিনি নির্ভরযোগ্য নন। হাসান আল-বাসরী (রাহঃ) ও ‘আতা (রাহঃ) থেকে বর্ণিত আছে, তিনি ছিলেন দুর্বল, দুর্বল হাদীছ বর্ণনাকারী এবং হাদীছের হাফেয নন (মুখতাছার আল-কামেল ফিয যু‘আফাহ, ১/৫৮০ পৃঃ)। এসব কারণের উপর ভিত্তি করে হাদীছটিকে শায়খ নাছিরুদ্দীন আলবানী (রাহঃ) মুনকার বলেছেন (সিলসিলা যঈফাহ, /৯১১)।\nউত্তর : সিজদায় বা ছালাতের যে কোন স্থানে চোখ বন্ধ রাখা ঠিক নয়। কারণ রাসূল (ছাঃ) সিজদার স্থানে তাকিয়েই ছালাত আদায় করতেন। আয়েশা (রাঃ) বলেন, একদা রাসূলুল্লাহ (ছাঃ) এমন একটি চাদরে ছালাত আদায় করেন যাতে নকশা ছিল। তিনি তার নকশার দিকে একবার নযর করলেন। তিনি ছালাত শেষে বললেন, ‘আমার এ চাদরটি তার প্রদানকারী আবু জাহমের নিকট নিয়ে যাও এবং আমার জন্য তার ‘আম্বেজানিয়া’ চাদর নিয়ে আসো। কেননা এখনই এ চাদর আমার ছালাতের একাগ্রতা নষ্ট করল’ (ছহীহ বুখারী, হা/৩৭৩; ছহীহ মুসলিম, হা/৫৫৬; মিশকাত, হা/৭৫৭)। আনাস (রাঃ) বলেন, আয়েশা (রাঃ)-এর একটি পর্দা ছিল, যা দ্বারা তিনি ঘরের একদিক ঢেকে রেখেছিলেন। নবী করীম (ছাঃ) বললেন, ‘তোমার এ পর্দা সরিয়ে ফেল। কারণ তার ছবিসমূহ আমার ছালাতের মাঝে আমার চোখে পড়ে’ (ছহীহ বুখারী, হা/৩৭৪; মিশকাত, হা/৭৫৮)। যদি ছালাতে চোখ বন্ধ করে রাখা শরী‘আত সম্মত হতো, তাহলে রাসূল (ছাঃ) অবশ্যই চোখ বন্ধ রাখতেন এবং সেই চিত্রগুলো তাকে অমনোযোগী করত না (ফাতাওয়া লাজনাহ দায়িমাহ, ৫/৩৭৯ পৃঃ)।\nউত্তর : তাহাজ্জুদের ছালাত ৮ রাক‘আত। দুই রাক‘আত আদায় করলে তা তাহাজ্জুদের ছালাত হবে না। তবে যারা রাতে আল্লাহকে ডাকে তাদের অন্তর্ভুক্ত হবে। আবু হুরায়রা (রাঃ) বলেন, রাসূল (ছাঃ) বলেছেন, ‘যখন কোন ব্যক্তি তার পরিবারকে জাগায় এবং দু’জন মিলে দুই রাক‘আত ছালাত আদায় করে, তখন তাদেরকে আল্লাহর স্মরণকারীদের অন্তর্ভুক্ত করা হয়’ (আবুদাঊদ, হা/১৩০৯)।\nউত্তর : সন্তানকে স্কুলে বা বাহিরে কোথাও পাঠানোর সময় সূরা নাস, ফালাক ও আয়াতুল কুরসী পড়ে ফুঁক দেয়ার কোন প্রমাণ নেই। বরং বের হওয়ার সময় بِسْمِ اللهِ تَوَكَّلْتُ عَلَى اللهِ ‘বিসমিল্লাহি তাওয়াক্কালতু আলাল্লাহি’ বলতে হবে (তিরমিযী, হা/৩৪২৬; মিশকাত, হা/২৪৪২)। আর বদনযর থেকে রক্ষার জন্য সন্তানের মাথার সম্মুখভাগ ধরে নিম্নের দু‘আ পড়বে।\nأَعُوْذُ بِكَلِمَاتِ اللهِ التَّامَّةِ مِنْ كُلِّ شَيْطَانٍ وَّهَامَّةٍ وَّمِنْ كُلِّ عَيْنٍ لاَمَّةٍ.\nউচ্চারণ : আ‘ঊযু বিকালিমা-তিল্লা-হিত তা-ম্মাতি মিং কুল্লি শাইত্ব-নিওঁ ওয়া হা-ম্মাহ, ওয়া মিং কুল্লি ‘আইনিল লা-ম্মাহ। অর্থ : প্রত্যেক শয়তান হতে আল্লাহর পূর্ণ কালেমা দ্বারা (তোমার জন্য) পরিত্রাণ চাচ্ছি। আর পরিত্রাণ চাচ্ছি প্রত্যেক বিষাক্ত কীট হতে এবং প্রত্যেক ক্ষতিকর চক্ষু হতে (ছহীহ বুখারী, হা/৩৩৭১; মিশকাত, হা/১৫৩৫)।\nউত্তর : তাহাজ্জুদের ছালাত নিয়মিত আদায় করা উচিত। রাসূল (ছাঃ) বলেন, ‘তুমি অমুকের মত হইও না, যে আগে তাহাজ্জুদের ছালাত আদায় করত তারপরে তাহাজ্জুদের ছালাত ছেড়ে দিয়েছে (ছহীহ বুখারী, হা/১১৫২; ছহীহ মুসলিম, হা/১১৫৯; মিশকাত, হা/১২৩৪)। তবে নিয়মিত আদায় করতে না পারলে গুনাহগার হবে না। কেননা এটি নফল ছালাত। আর যদি শারীরিক অসুস্থতার কারণে নিয়মিত আদায় করতে না পারে তবুও সে তাহাজ্জুদ ছালাতের পূর্ণ নেকী পাবে। রাসূল (ছাঃ) বলেন, ‘বান্দা যখন অসুস্থ হয়ে পড়ে কিংবা সফরে যায়, তখন সুস্থ এবং বাড়িতে থাকাকালীন সে যে আমল করত, সেই পরিমাণ নেকী তার আমলনামায় লিখে দেয়া হয়’ (ছহীহ বুখারী, হা/২৯৯৬; মিশকাত, হা/১৫২৯)।\n-আব্দুল আজিজ ভূঁঞা\nইনচার্জ অফিসার, জোনাল সেটেলম্যান্ট অফিস, ময়মনসিংহ।\nউত্তর : সকল প্রকার সূদ হারাম। ইরশাদ হয়েছে, ‘আল্লাহ ব্যবসাকে হালাল করেছেন এবং সুদকে হারাম করেছেন’ (বাক্বারাহ, ২৭৫)। সরকারি চাকুরিজীবীদের মূল বেতন থেকে বাধ্যতামূলকভাবে ৫% এবং ঐচ্ছিকভাবে ২৫% পর্যন্ত প্রভিডেন্ট ফান্ডে জমা রাখা হয়। এই অর্থকে চক্রবৃদ্ধিকারে কাজে লাগিয়ে অবসর গ্রহণকালে কর্মচারীকে বিশাল অঙ্কের টাকা প্রদান করা হয়। যা স্পষ্ট সূদ। তাই এই সূদ থেকে বেঁচে থাকা একান্ত যরূরী। উল্লেখ্য যে, অনেকেই বলে থাকেন, এটা যেহেতু বাধ্যতামূলকভাবে কেটে রেখে দেয়া হয় এবং হাতে আসার আগ পর্যন্ত কর্মচারী উক্ত টাকার মালিকই হতে পারে না, তাই এই টাকা থেকে প্রাপ্ত লভ্যাংশ সূদ বলে গণ্য হবে না। বরং যখন কর্মচারী উক্ত টাকার মালিক হয়ে যাবে, তারপরে যদি সূদের কাজে লাগায়, তাহলে তখন তা সূদ বলে গণ্য হবে। এই বক্তব্য কোনভাবেই যৌক্তিক নয়। কারণ- ১. সরকারিভাবে ৫% প্রভিডেন্ট ফান্ডে রাখা বাধ্যতামূলক। বাকি ২০% ব্যক্তি তার নিজের ইচ্ছায় রাখতে পারে ২. অবসর গ্রহণকালে টাকা ফেরত দেয়ার সময় কত টাকা মূলধন এবং কত টাকা সূদ, তা বলে দেয়া হয়। তাই ব্যক্তি চাইলে উক্ত সূদ থেকে বাঁচতে পারে ৩. সর্বোপরি কর্মচারী চাইলে তার এ্যাকাউন্টকে পুরোপুরি সূদমুক্ত রাখার আবেদনও করতে পারে। বিধায় ইচ্ছা করলে সে সূদের একটি টাকাও ভক্ষণ করতে বাধ্য নয়। তাই কোন যুক্তিতে প্রভিডেন্ট ফান্ডের সূদকে হালাল বলার উপায় নেই।\nউত্তর : না, মসজিদে এসে ওযূ সম্পাদনকারী উক্ত নেকীর অধিকারী হবে না। কেননা হাদীছে নিজ বাড়িতে পবিত্রতা অর্জন করার কথা স্পষ্টভাবে উল্লেখ করা হয়েছে। আবু হুরায়রা (রাঃ) থেকে বর্ণিত, তিনি বলেন, রাসূল (ছাঃ) বলেছেন, ‘যে ব্যক্তি নিজ বাড়িতে পবিত্রতা অর্জন করবে। অতঃপর আল্লাহর কোন ফরয বিধান পালন করার উদ্দেশ্যে পায়ে হেঁটে আল্লাহর ঘরসমূহের কোন ঘরের দিকে যাবে। তার প্রতি দুই কদমের এক কদমে একটি পাপ মোচন হবে এবং অপর কদমে একটি মর্যাদা বৃদ্ধি পাবে’ (ছহীহ মুসলিম, হা/৬৬৬)। অতএব, উক্ত ছওয়াব পেতে হলে বাড়িতেই ওযূ করে মসজিদে আসতে হবে।\nউত্তর : রাসূল (ছাঃ)-এর পর মানুষ যে সকল সুন্নাত ছেড়ে দিয়েছে, তার মধ্যে অন্যতম হল জুমু‘আর খুতবায় সূরা ক্বাফ তিলাওয়াত করা। আমরা বিনতে আব্দুর রহমান (রাঃ) আমরার এক বোন থেকে বর্ণনা করেন, তিনি বলেন, আমি সূরা ক্বফ মুখস্থ করেছি রাসূল (ছাঃ)-এর মুখ থেকে জুমু‘আর দিনে। তিনি প্রতি জুমু‘আয় মিম্বরের উপর তা তিলাওয়াত করতেন (ছহীহ মুসলিম, হা/৮৭২; মিশকাত, হা/১৪০৯)। তবে তিনি সূরা ক্বাফ পুরোটাই তেলাওয়াত করতেন নাকি কিছু অংশ করতেন; সারা জীবন ধরে তেলাওয়াত করেছেন নাকি কিছু সময় ধরে পড়েছেন, তারপরে পড়া বাদ দিয়েছেন, তার স্পষ্ট কোন প্রমাণ নেই। তবে বিবরণে বুঝা যায় যে, আংশিক পড়তেন। অতএব কিছু পড়া ভালো।\nউত্তর : জুমু‘আর ছালাত মধ্যম অর্থাৎ ছালাত অনুযায়ী মধ্যম; জুম‘আর খুৎবা মধ্যম অর্থাৎ খুৎবা অনুযায়ী মধ্যম। মধ্যম অর্থ এই নয় যে, জুমু‘আর ছালাতের সময় বেশী আর জুমু‘আর খুৎবার সময় কম। এ অর্থ বুঝলে ভুল হবে (বিস্তারিত দেখুন, মিরআতুল মাফাতীহ, ৪/৪৯ পৃঃ, হা/১৪১৯)।\nউত্তর : দোকানের ভাড়ার হক্বদার মালিক। কিন্তু যামানতের টাকা মূলত ভাড়াটিয়ার। সুতরাং মালিক উক্ত টাকা দিয়ে ব্যবসা করলে টাকা বিনিময়ের কারণে ভাড়াটিয়া অর্ধেক পাবে আর পরিশ্রম করার কারণে মালিক অর্ধেক পাবে। কেননা রাসূলুল্লাহ (ছাঃ) অংশ বণ্টনহারে চাষাবাদ বা ব্যবসা-বাণিজ্য করেছেন। আব্দুল্লাহ ইবনু ওমর (রাঃ) হতে বর্ণিত, রাসূলুল্লাহ (ছাঃ) খায়বারের বাগান ও যমীন সেখানকার ইয়াহূদীদেরকে দিয়েছিলেন। তারা নিজেদের অর্থে তাতে চাষাবাদ করবে। আর রাসূলুল্লাহ (ছাঃ) তার ফল ও ফসলের অর্ধেক পাবে (ছহীহ মুসলিম, হা/১৫৫১; মিশকাত, হা/২৯৭২)। ছহীহ বুখারীর অন্য বর্ণনায় আছে, রাসূলুল্লাহ (ছাঃ) খায়বারকে ইয়াহূদীদের দিয়েছিলেন। তারা তাতে পরিশ্রম করবে ও শস্য ফলাবে এবং সেখানে যা উৎপাদিত হবে, তারা তার অর্ধেক পাবে (ছহীহ বুখারী, হা/২২৮৫)। আসলে যামানতের পদ্ধতি শরী‘আতে নেই।\n-রাসেল মাহমূদ (মনির)\nউত্তর : ছালাতে দ্বিতীয় রাক‘আত থেকে উঠার সময় বুকে হাত বাঁধার পূর্বে রাফঊল ইয়াদায়েন করতে হবে মর্মে হাদীছটি অকাট্যভাবে ছহীহ। আবু হুমাইদ আস-সায়েদী (রাঃ)-এর দীর্ঘ হাদীছে এসেছে, অতঃপর যখন তিনি দুই রাক‘আত পড়ে উঠলেন, তখন ‘আল্লাহু আকবার’ বললেন এবং দুই হাত কাঁধ বরাবর উত্তোলন করলেন। যেভাবে তাকবীরে তাহরীমার সময় উঠিয়েছিলেন (আবুদাঊদ, হা/৭৩০)। শায়খ আলবানী (রাহঃ) হাদীছটিকে ছহীহ বলেছেন। নাফে‘ থেকে বর্ণিত, আব্দুল্লাহ ইবনু উমার (রাঃ) যখন ছালাত শুরু করতেন, তখন ‘আল্লাহু আকবার’ বলতেন এবং দুই হাত উত্তোলন করতেন। আবার যখন রুকূ করতেন তখন দুই হাত উত্তোলন করতেন। আবার যখন ‘সামি‘আল্লাহু লিমান হামিদাহ’ বলতেন তখন দুই হাত উত্তোলন করতেন। আর যখন দুই রাক‘আত পড়ে উঠতেন, তখন দুই হাত উত্তোলন করতেন। উক্ত হাদীছটি ইবনু উমার (রাঃ) রাসূল (ছাঃ) পর্যন্ত পৌঁছে দিয়েছেন (ছহীহ বুখারী, হা/৭৩৯)।\nউত্তর : অসুখ বেড়ে যাওয়ার আশংকা থাকলে ওযূ নয় বরং তায়াম্মুম করে ছালাত আদায় করবে। কারণ তায়াম্মুম ওযূ-গোসল উভয়েরই স্থলাভিষিক্ত। আল্লাহ তা‘আলা বলেন, ‘যদি তোমরা পীড়িত হও। কিংবা সফরে থাক অথবা তোমাদের কেউ পায়খানা হতে আসে কিংবা তোমরা স্ত্রীদেরকে স্পর্শ কর (স্ত্রী সহবাস কর), অতঃপর পানি না পাও তবে পবিত্র মাটি দ্বারা তায়াম্মুম করে নাও’ (মায়েদাহ, ৬)। আমর ইবনুল ‘আছ (রাঃ) এক শীতের রাতে নাপাক অবস্থায় তায়াম্মুম করেন ও তাঁর সাথীদের ছালাতে ইমামতি করেন। অতঃপর তিনি দলীল হিসাবে আল্লাহর বাণী পাঠ করেন, ‘তোমরা নিজেদেরকে হত্যা করো না। নিশ্চয় আল্লাহ তা‘আলা তোমাদের প্রতি দয়াবান’ (নিসা, ২৯; ছহীহ বুখারী, ১/৪৯ পৃঃ; আবুদাঊদ, হা/৩৩৪)। ‘আত্বা ইবনু আবু রাবাহ (রাহঃ) হতে বর্ণিত, তিনি আব্দুল্লাহ ইবনু আব্বাস (রাঃ)-কে বলতে শুনেছেন, ‘রাসূলুল্লাহ (ছাঃ)-এর যুগে এক ব্যক্তি আহত হয়। ঐ অবস্থায় তার স্বপ্নদোষ হলে তাকে গোসল করার নির্দেশ দেয়া হয়। অতঃপর সে গোসল করলে তার মৃত্যু হয়। এ সংবাদ রাসূলুল্লাহ (ছাঃ)-এর নিকট পৌঁছলে তিনি বলেন, এরা লোকটিকে হত্যা করেছে। আল্লাহ যেন এদের ধ্বংস করেন! অজ্ঞতার প্রতিষেধক জিজ্ঞেস করা নয় কী? (আবুদাঊদ, হা/৩৩৭, সনদ হাসান)।\nউত্তর : ক্রেতা-বিক্রেতা উভয়ের সম্মতিতে যে মূল্য নির্ধারণ হবে তাই গ্রহণযোগ্য হবে।\nউত্তর : শয়তান দেখলে কুকুর ডাকাডাকি করে থাকে। জাবের ইবনু আব্দুল্লাহ (রাঃ) থেকে বর্ণিত, নবী (ছাঃ) বলেছেন, ‘মানুষ নিরব হয়ে যাওয়ার পর (রাতের বেলা) তোমরা বাইরে কম বের হও। কারণ আল্লাহর অনেক জীব-জন্তু আছে, যাদের তিনি ছেড়ে দেন। সুতরাং যে ব্যক্তি কুকুরের ডাক বা গাধার চিৎকার শুনবে সে যেন বিতাড়িত শয়তান থেকে আল্লাহর কাছে আশ্রয় চায়। কারণ তারা যা দেখে, তোমরা তা দেখ না’ (আল-আদাবুল মুফরাদ, হা/১২৩৩)। আর আযানের সময় শয়তান পালাতে থাকে। আবু হুরায়রা (রাঃ) থেকে বর্ণিত, রাসূল (ছাঃ) বলেছেন, ‘যখন ছালাতের জন্য আযান দেয়া হয়, শয়তান তখন বায়ু ছাড়তে ছাড়তে পলায়ন করে, যেন আযানের শব্দ তার কানে না যায়। অতঃপর যখন আযান শেষ হয়, তখন আবার ফিরে আসে’। (ছহীহ বুখারী, হা/৬০৮; ছহীহ মুসলিম, হা/৩৮৯)। তাই হতে পারে, আযানের সময় পলায়নরত শয়তানকে দেখে কুকুর ডাকাডাকি করে। অথবা হতে পারে উক্ত কুকুরটি নিজেই শয়তান। যার কারণে আযান শুনে সে ডাকতে থাকে। রাসূল (ছাঃ) বলেছেন, ‘কালো কুকুর হল শয়তান’ (ছহীহ মুসলিম, হা/৫১০)।\nউত্তর : পেঁয়াজ, রসুন, মুলা বা এই ধরনের গন্ধযুক্ত উদ্ভিদসমূহ খাওয়া বৈধ (ছহীহ মুসলিম, হা/২০৫৩; মিশকাত, হা/৪১৯৬)। তবে খাওয়ার পরে মুখে গন্ধ থাকলে সেই অবস্থায় মসজিদে নিকটবর্তী হতে নিষেধ করা হয়েছে। রাসূল (ছাঃ) বলেছেন, ‘যে ব্যক্তি এই উদ্ভিদ (রসুন) খাবে, সে যেন আমাদের মসজিদের নিকটবর্তী না হয়’ (ছহীহ বুখারী, হা/৮৫৩; ছহীহ মুসলিম, হা/৫৬২-৬৪; মিশকাত, হা/৭০৭)। অন্য বর্ণনায় আছে, ‘সে যেন আমাদের সাথে ছালাত না আদায় করে’ (ছহীহ বুখারী, হা/৮৫৬)। ছালাতে যাওয়ার আগে গন্ধ দূর করা সম্ভব হলে কাঁচা পেঁয়াজ-রসুন খাওয়াতে কোন বাধা নেই। আব্দুল্লাহ ইবনু উমার (রাঃ) থেকে বর্ণিত, রাসূল (ছাঃ) বলেছেন, ‘যে ব্যক্তি এই সবজি (রসুন) খাবে, সে যেন আমাদের মসজিদের নিকটবর্তী না হয়, যতক্ষণ না তার দূর হয়’ (ছহীহ মুসলিম, হা/৫৬১)।\nউত্তর : সামনে সুৎরা রেখে ছালাত আদায় করা সুন্নাত। রাসূল (ছাঃ) বলেন, ‘যখন তোমাদের কেউ ছালাত আদায় করবে, তখন যেন সুৎরা সামনে রেখে ছালাত আদায় করে এবং তার কাছাকাছি দাঁড়ায়’ (আবুদাঊদ, হা/৬৯৮, সনদ ছহীহ)। উন্মুক্ত প্রান্তরে রাসূল (ছাঃ) সামনে বর্শা গেঁড়ে দিয়ে ছালাত আদায় করেছেন (ছহীহ মুসলিম, হা/৫০৩)। তবে মসজিদের ভিতরে সুৎরা দেয়ার ব্যাপারে ছাহাবী ও তাবেঈদের থেকে কোন প্রমাণ পাওয়া যায় না। বরং তারা ক্বিবলার দিকের দেয়াল কিংবা খুঁটির পিছনে দাঁড়িয়ে ছালাত আদায়ের চেষ্টা করতেন। আনাস (রাঃ) বলেন, আমি রাসূল (ছাঃ)-এর বড় বড় ছাহাবীদেরকে দেখেছি, তারা মাগরিবের সময়ে খুঁটির পিছনে দাঁড়ানোর জন্য প্রতিযোগিতা করতেন’ (ছহীহ বুখারী, হা/৫০৩)। লক্ষ্যণীয় বিষয় হল, মসজিদে খুঁটির সংখ্যা অতি অল্প থাকা সত্ত্বেও তারা কখনো মসজিদের ভিতরে অতিরিক্ত সুৎরা রেখেছেন, এমন কোন প্রমাণ পাওয়া যায় না। তাই মসজিদের ভিতরে সুৎরা রাখা ঠিক নয় (ফাতাওয়া লাজনাহ দায়িমাহ, ৭/৭৬)। তাছাড়া সুৎরা নেয়া সুন্নাত, ওয়াজিব নয়। রাসূল (ছাঃ) ফাঁকা ময়দানে সুৎরা ছাড়াও ছালাত আদায় করেছেন’ (ছহীহ বুখারী, হা/৭৬, ৪৯৩)। বিধায় সুৎরা দিয়ে মসজিদ ভরে ফেলা এবং সেই সুৎরা এক মুছল্লীর সামনে থেকে টেনে আরেকজনের সামনে দিয়ে পার হয়ে যাওয়া, এই ধরনের ভিত্তিহীন বিদ‘আতী আমল থেকে বিরত থাকা যরূরী। কারণ রাসূল (ছাঃ) বলেছেন, ‘যে ব্যক্তি এমন আমল করল, যে ব্যাপারে আমাদের কোন নির্দেশনা নেই, তা প্রত্যাখ্যাত’ (ছহীহ বুখারী, হা/৬০; ছহীহ মুসলিম, হা/১৭১৮; মিশকাত, হা/১৪০)।\nউত্তর : চার রাক‘আত বিশিষ্ট ছালাতের দ্বিতীয় রাক‘আতে বসার সময় বাম পা বিছিয়ে দিয়ে তার উপর নিতম্ব রাখবে এবং ডান পা খাড়া রাখবে। আয়েশা g থেকে বর্ণিত, রাসূল (ছাঃ) ছালাত শুরু করতেন আল্লাহু আকবার দিয়ে আর তিনি প্রতি দুই রাক‘আতে বলতেন, আত-তাহিয়্যাতু… এবং তিনি বাম পা বিছিয়ে দিতেন ও ডান পা খাড়া রাখতেন’ (ছহীহ মুসলিম, হা/৪৯৮; আবুদাঊদ, হা/৭৮৩)। ডান পায়ের আঙ্গুলগুলো ক্বিবলামুখী হয়ে থাকবে। আবু হুমায়দ আস-সায়েদী (রাঃ) বলেন, ‘যখন তিনি সিজদাহ দিতেন, তখন তার দুই পায়ের আঙ্গুলের অগ্রভাগকে ক্বিবলামুখী করে রাখতেন’ (ছহীহ বুখারী, হা/৮২৮; মিশকাত, হা/৭৯২)। ডান হাতকে ডান উরু বা হাঁটুর উপর ও বাম হাতকে বাম উরু বা হাঁটুর উপর রাখবে এবং বৃদ্ধা আঙ্গুলকে মধ্যমা আঙ্গুলের উপর রেখে তর্জনি আঙ্গুলি দিয়ে ইশারা করবে (ছহীহ মুসলিম, হা/৫৭৯, ৫৮০; মিশকাত, হা/৯০৬-৯০৭)। তবে যেখানে সালামের বৈঠক আছে সেখানেই এভাবে বসতে হবে।\nউত্তর : গাছের নিচে পড়ে থাকা ফল খাওয়া যাবে। আনাস (রাঃ) বলেন, ‘একদা নবী (ছাঃ) রাস্তায় পড়ে থাকা একটি খেজুরের পাশ দিয়ে যাচ্ছিলেন, তিনি খেজুরটি নিয়ে বললেন, আমি ছাদাকার খেজুর বলে আশঙ্কা না করলে খেয়ে নিতাম (ছহীহ বুখারী, হা/২৪৩১; ছহীহ মুসলিম, হা/১০৭১)। অপর বর্ণনায় নবী করীম (ছাঃ) বলেন, ‘তোমরা বাগানের পাশ দিয়ে যাওয়ার সময় (ক্ষুধার্ত হ’লে) ফল খাও, তবে বেঁধে নিয়ে যেয়ো না’ (ইবনু মাজাহ, হা/২৩০১)।\nউত্তর : ক্বিয়াম (দাঁড়ানো), ক্বিরাআত, রুকূ ও সিজদা ছালাতের রুকন। যা ইচ্ছাকৃত পরিত্যাগ করলে ছালাত বাতিল হয়ে যায়। তবে যদি কোন ওযর থাকে, তাহলে ভিন্ন কথা। ইমরান ইবনু হুসাইন (রাঃ) বলেন, আমার অর্শ রোগ ছিল। তাই আমি কীভাবে ছালাত আদায় করব, সে সম্পর্কে রাসূল (ছাঃ)-কে জিজ্ঞাসা করলাম। তিনি বললেন, দাঁড়িয়ে ছালাত আদায় কর। যদি তাতে সক্ষম না হও, তাহলে বসে আদায় কর। যদি তাতেও সক্ষম না হও, তাহলে শুয়ে শুয়ে আদায় কর’ (ছহীহ বুখারী, হা/১১১৭)। তাই অসুস্থতার খাতিরে মাটিতে, বিছানায় কিংবা চেয়ারে বসে ছালাত আদায় করতে পারে। তবে শর্ত হল, রুকন কিংবা ওয়াজিব সমূহের মধ্যে যেটা যেটা পালন করতে অক্ষম শুধু সেটা সেটা মাফ হবে (মাজমূউল ফাতাওয়া লি ইবন তায়মিয়্যাহ, ৮/৪৩৮ পৃঃ)। সুতরাং কেউ যদি দাঁড়াতে অক্ষম হয় কিন্তু রুকূ-সিজদা ঠিকমত করতে সক্ষম হয়, তাহলে ক্বিয়ামের (দাঁড়ানোর) সময়ে চেয়ারে বসে থাকবে। আর রুকূ-সিজদা নিয়ম মত আদায় করবে। আবার যদি দাঁড়াতে সক্ষম হয় কিন্তু রুকূ-সিজদা করতে অক্ষম হয়, তাহলে দাঁড়ানোর সময় দাঁড়িয়ে থাকবে। রুকূ-সিজদার সময় হলে বসে যাবে (ফাতাওয়া লাজনাহ দায়িমাহ, ২৪/৪০৯; মাজমূউল ফাতাওয়া লি ইবন বায, ১২/২৪২)।\nপরবর্তী নিবন্ধজুয়ায় ভাসছে দেশ!\nForidul islam November 6, 2019 at 9:06 pm\nAmar questions er kno prokar answer pelam na… answer ta amar khub projon\nমোঃ মাহাবুব হোসেন ফিরোজী November 9, 2019 at 12:13 am\nএই পত্রিকা টা অল্লাইনে পড়তে পেরে\nএবং সেয়ার করে\nআমি খুবেই আনন্দিত\nAbdul kuddus, saudi November 10, 2019 at 8:34 am\nঅনেক ধন্যবাদ ইতেসাম পত্রিকার কলা-কুসলীদের। মহান আল্লাহ পাক আপনাদের উত্তম যাযায়ে খায়ের দান করুন।\nAbdul kuddus, saudi November 10, 2019 at 8:44 am\nপ্রশ্নঃ আমরা অনেক সময় মক্কায়-মদিনায় গেলে দেখতে পাই যে, কিছু কিছু লোক পথিমধ্যে বা খাবার দোকানের সামনে পথের আসা যাওয়া লোকদেরকে খাবার দিয়ে থাকে। পরে জানতে পারলাম যে এ খাবার গুলো বেশির ভাগই সাদাকা হিসাবে দিয়ে থাকে। এখন প্রশ্ন হল, সাদাকা করার খাবার কি সবাই খেতে পারে? যদি না খেতে পারে এবং খেয়ে থাকলে তার জন্য করনীয় কি?\nআব্দুল আওয়াল November 25, 2019 at 2:02 am\nআলহামদুলিল্লাহ PDF ডাউনলোড করতে পেরে আনন্দিত হলাম।


Special Write-up By Milon Mukhopadhyay - Anandabazar\n৮ মে, ২০১৬, ০০:০৩:০০\nশেষ আপডেট: ৭ মে, ২০১৬, ২২:৩৯:১৭\nরবি-সঙ্গীত ও ঠাকুর-চর্চা\nরক্ষেকালীকে বললুম—‘‘চলো, যাবে তো?’’ ঘরের কাজকম্ম, রান্নাবাড়ির পাট চুকিয়ে দুপুরে বোকাবাক্স দ্যাখে আর বিকেলে যায় কাছেপিঠের পাড়া বেড়াতে। দু’একটা বই দেখতে যায় ন’মাসে-ছ’মাসে। এ ছাড়া বিশেষ কোনও প্রমোদের ব্যাপারে ওর আগ্রহ নেই।\nপ্রশ্ন করলে, ‘‘কোথায়?’’\n‘‘বাহ্! আজকের প্রোগ্রাম দেখতে মানে শুনতে যাবে না! সাহানার রবীন্দ্রসঙ্গীত—’’\nএকটু ভেবে নিয়ে বললে, ‘‘নাহ্! আপনি বরং যাও।’’\n‘‘বলি, কেন যাবে না তুমি, অ্যাঁ? বাংলা প্রোগ্রাম! তা ছাড়া তুমি নিজেও তো পাকশালে গুনগুন করো—’’\nমাঝেমধ্যে নিজের মনে ওঁকে গুনগুন করতে শুনেছি। বেসুরো বলা যাবে না। সুরের ছোঁয়া আছে।\n‘‘নাহ্ গো দাদাবাবু! তুমি ঘুরে এসো।’’\n‘‘তোমার না যাওয়ার কারণটা কী শুনি?’’\nজবাব দিতে গিয়ে একটু যেন লজ্জাই পেল মা কালী। আমতা আমতা করে চোখ নামিয়ে জানান দিলে, ‘‘ঘুম পায়।’’\nহে ঠাকুর, রক্ষে করো! তুমি আর যা-ই করে থাকো, বিশ্বব্রহ্মাণ্ড জয় করে, নোবেলজাতীয় অজস্র সম্মানের অধিকারী হয়ে, হে প্রাণের ঠাকুর—কোটি কোটি অন্তরে স্থায়ী বসত অধিকার করেও কোন গুমো-হাবড়া কামারথুবার রক্ষেকালী ওরফে বিমলা মালের হৃদয় জিততে অপারগ হয়েছ।\nওর জবাবের খেই ধরে আরও একটি ছোট ঘটনা মনে পড়ল। আমাদের রক্ষেকালী বেচারি নাহয় স্কুলে যাওয়ার সুযোগ পায়নি। কিন্তু এই দ্বিতীয় ঘটনাটির সঙ্গে ভারী বিচক্ষণ বিদ্বান, রীতিমতো লেখক ও এক কালের বিদগ্ধ সম্পাদক—যাঁর সময়ে ইংরেজি ‘ইলাস্ট্রেটেড উইকলি অফ ইন্ডিয়া’ বাজারে একেবারে সুপারহিট হয়েছিল, সেই ‘পঞ্জাব কা শের’ সম্প্রতি প্রয়াত খুশবন্ত সিংহ! নানান পুরস্কার জিতে সত্যজিৎ রায়ের প্রথম ছবি ‘পথের পাঁচালি’ তখনকার ‘বম্বাই’তে মুক্তি পেয়েছিল। প্রেসের সম্মানিত নিমন্ত্রিতদের মধ্যে এই সিংহ মশাইও ছিলেন। ওঁকে জিজ্ঞেস করা হল—কেমন দেখলেন ছবি? কেমন লাগল? কিন্তু ওঁর জবাব শুনে তো উপস্থিত অনেকেরই মূর্ছা যাওয়ার দশা—‘‘ভালই হবে! কেননা ভারী সুন্দর ঘুম হয়েছে ঘণ্টা দুয়েক।’’\nএ জাতীয় হতভাগ্য মূর্খদের ভিড়ে আমাদের দেশ যেন গিজগিজ করছে। তুমি তো হে ঠাকুর— তথাকথিত ইস্কুলের গণ্ডিও পার করোনি। তবু এ দেশের তাবড় শিক্ষিত বিদ্বান ব্যক্তিও বলতে গেলে তোমার হৃদয়মথিত চিন্তাভাবনা, শিক্ষাদীক্ষা, দর্শন, আনন্দ-বেদনাময় অনাবিল অগণন সৃষ্টির গহন গভীরে ডুব দিয়েও তলের নাগান পাননি! তুমি যে কী অথবা তুমি যে কে, তাই আমাদের মতো নগণ্য অন্ধ ভক্তরা বোঝার বা জানার ব্যর্থ চেষ্টার শেষে তোমার অফুরন্ত ভাণ্ডারের সামান্য প্রসাদ পেয়েই তৃপ্ত হয়েছি, ক্লান্ত হয়েছি, আবেগে ঝাপসা হয়ে এসেছে দু’চোখ বারেবারেই। তোমার সৃষ্টি তো হে চিরপ্রণম্য, অকূল পাথার! এত গান, কবিতা,গদ্য, পত্রাবলী, এ ছাড়া আরও কত রচনা যে তোমার অপছন্দের তালিকাভুক্ত হয়ে দুমড়ে-মুচড়ে ছিন্নভিন্ন নিশ্চিহ্ন হয়েছে, তার হিসেব আর কে রেখেছে?\nপ্রসঙ্গক্রমে বলা যায় রবীন্দ্রনাথের আপন অপছন্দ রচনাসমূহের কোনও তালিকা আমাদের জানা নেই বটে! কারণ সে সব কাটাছেঁড়া করা লেখা নিশ্চয়ই নিশ্চিহ্ন হয়ে চলে গেছে মহাকালের গহন গহ্বরে। কিন্তু তার বদলে আমরা যাঁকে পেয়েছি, তিনি আর এক রবীন্দ্রনাথ। একেবারেই সম্পূর্ণ রূপে অন্য ভিন্ন রবীন্দ্রনাথ ঠাকুর। পূর্ণতই ‘মহামানব’ গোত্রের এই মানুষটির সৃষ্টিপথে হেঁটে যাওয়ার জন্য মুম্বই নগরীর একমাত্র প্রতিষ্ঠান তথা রবীন্দ্রসঙ্গীত ও রবীন্দ্রচর্চার একমাত্র যে শিক্ষায়তনটি বিগত প্রায় পঁয়ত্রিশ বছর ধরে একাগ্র একনিষ্ঠায় আপন দায়িত্ব পালন করে চলেছে, সেই ‘সাহানা’ সম্পর্কে দুটি কথা জানানো দরকার। আরও দুটি রবীন্দ্রসঙ্গীত শিক্ষায়তন সম্পর্কে আমরা অনেকেই ওয়াকিবহাল। ‘প্রাঙ্গণ’ ও ‘রবিগীতিকা’। এদের সঙ্গে সাহানার বেশ তফাত। এরা সঙ্গীত শেখালেও নিয়মিত ‘স্কুল’ নেই এদের। নিয়মিত রবীন্দ্রচর্চা নিয়ে তেমন আগ্রহ আছে বলেও শুনিনি। যা কিনা ‘সাহানা’য় প্রায় পাঠক্রমেরই অন্তর্গত। এ ছাড়া সাহানার অন্যান্য বৈশিষ্ট্য হল, শুরু থেকেই এই গোষ্ঠী স্বয়ং রবীন্দ্রনাথের শান্তিনিকেতনের নিজস্ব প্রথার অনুগামী—অন্তত দুটি বিষয়ে তো বটেই। শান্তিনিকেতনের মতোই শুধু সাহানা গোষ্ঠীই একমাত্র একই সঙ্গে ‘নববর্ষ’ ও ‘পঁচিশে বৈশাখ’ উদযাপন করে। যেন রবীন্দ্রের জন্মের সঙ্গেই নবীন সূর্যোদয়, যেন নতুন বছর শুরুই হল—ঠাকুরের জন্ম হল বলে! যদিও এমন কোনও ধারণা সাহানা কর্তৃপক্ষের তরফে কেউ আমাকে দেননি। এ একান্ত ব্যক্তিগত ও আপন পছন্দের ইচ্ছা-ভাবনা বলতে পারেন।\nশান্তিনিকেতনের প্রথামতোই ছাত্র ছাত্রীদের ডিপ্লোমা দেওয়া হয় প্রতি বছর সমাবর্তন উৎসবে। সঙ্গে ছাতিম পাতার বদলে থাকে একটি ছোট্ট বীণা। মরাঠি-গুজরাতি অধ্যুষিত এক শহরের এই রবীন্দ্রসঙ্গীত শিক্ষায়তনে অদ্যাবধি এমন ‘ডিপ্লোমা’ পেয়েছেন প্রায় দেড়শো ছাত্রছাত্রী। এটি খুব কম কথা নয়! বাঙালি হিসেবে বেশ গর্ব করে ঘোষণা করার মতোই ঘটনা! আরও উল্লেখ্য—এ বছরের শুরুতে প্রতিবারের মতোই এদের নববর্ষ ও রবীন্দ্রজয়ন্তী পালিত হল, যাকে বলে চোখ ও মন ভরানো অনুষ্ঠানে। প্রেক্ষাগৃহ একেবারে উপচে পড়ছিল দর্শক-শ্রোতার ভিড়ে। সেই সংখ্যার তুলনায় প্রেক্ষাগৃহটি অপেক্ষাকৃত ক্ষুদ্রায়তন হলেও বাঙালি-অবাঙালির ঠাসা ভিড় দেখে মনে হতেই পারে—বুঝি আমরা বঙ্গদেশের খুব কাছাকাছি কোনও শহরেই আছি!\nএ বার আসুন, রবীন্দ্রনাথের নবীন পথ-পরিক্রমায় ফিরে যাওয়া যাক। যে সব রচনার কোনও একটি শব্দ বা পঙক্তি, ছত্র অথবা স্তবক হয়তো তাঁর মনমতন হয়নি, তক্ষুনি তা কেটেকুটে অন্য শব্দ বা স্তবক লিখে ফেলতেন। কোনও পৃষ্ঠায় হয়তো একাধিক কাটাকুটির পর তবেই পদ্য বা গদ্যটি ঠাকুর মশাইয়ের পছন্দ হত। চিরসুন্দরের পূজারি কবি সেই বিক্ষিপ্ত কাটাকুটি ভর্তি পাতাটিকে কী আশ্চর্য সুন্দর করে সাজিয়ে, তুলে দিলেন চিরকালের হাতে। সেই সব কাটাছেঁড়া অংশগুলি অবলীলায় চোখ জুড়ানো ডিজাইনে রূপান্তরিত হল। যেন মডার্ন আলপনা বা রঙ্গোলি-র ডিজাইন!\nযত দূর জানি, পাণ্ডুলিপির পৃষ্ঠায় এই কাটাকুটিগুলি ক্রমশই চিত্তাকর্ষক ডিজাইনের রূপে প্রথম ধরা দিয়েছিল ১৯২৪-এ—কবি যখন রীতিমতো পরিণত বয়স্ক, ষাট অতিক্রান্ত। ভাবুন, যে বয়সে আমরা সাধারণ নশ্বর মানুষ রিটায়ার করে দাওয়ায় বসে গুড়ুক গুড়ুক তামাক খাই—সেই বয়সে এই মহামানবটি কিনা নিজেকে সহসা ‘ডিজাইনার’ তথা ‘শিল্পী’ হিসেবে আবিষ্কার করলেন। ‘পূরবী’ কাব্যগ্রন্থ রচনাকালেই তিনি বাতিল শব্দের কাটাকুটি দিয়ে পাণ্ডুলিপির পৃষ্ঠা ভরিয়ে তুলতে থাকেন। যদিও কবির ড্রইংয়ের হাতেখড়ি হয়েছিল বালক বয়সেই এবং তা গৃহশিক্ষকের কাছে। অগ্রজ জ্যোতিরিন্দ্রনাথের স্কেচও তাঁকে যথেষ্ট আকর্ষণ করত। তবু আমার ব্যক্তিগত ধারণা, রবীন্দ্রনাথ তাঁর নিজের ভেতরকার শিল্পীকে প্রথম আবিষ্কার করেন ওই ‘পূরবী’ রচনা-কালেই। তেষট্টির বৃদ্ধ কবি আপন আনন্দে নিজেকেই নবরূপে আবিষ্কার করলেন সেই প্রথম। তার পর ক্রমশ এই ‘নবীন রবি’ উঠেপড়ে কাগজে-রঙে-রেখায় আপন শিল্পকে ফুটিয়ে তুলতে লাগলেন।\nমা, মাতৃভাষার জন্মদিন


স্টাফ রিপোর্টার : ২১ আগস্ট রাজধানীর বঙ্গবন্ধু এভিনিউয়ে আওয়ামী লীগের সমাবেশে গ্রেনেড হামলার ঘটনাকে ‘রাজনৈতিক ইতিহাসের কলঙ্কময় ঘটনা’ বলে অভিহিত করেছেন মির্জা ফখরুল ইসলাম আলমগীর। গতকাল রোববার দুপুরে এক আলোচনা সভায় বিএনপি মহাসচিব এই অভিযোগ করেন।\nতিনি বলেন, এদিনে আমি স্মরণ করতে চাই, অত্যন্ত দুঃখের সঙ্গে ভারাক্রান্ত হৃদয়ে, আজকে সেই ২১ শে আগস্ট। যে ২১ শে আগস্টে একটা বর্বরতম হত্যাকা- ঘটেছিলো এবং একটি রাজনৈতিক দলের ২২ জন নেতা-কর্মী সেদিন নিহত হয়েছিলেন। বাংলাদেশের রাজনৈতিক ইতিহাসে একটা কলঙ্কময় ঘটনা ঘটেছিলো।\nওই ঘটনায় নিহতদের রুহের মাগফেরাত কামনা করে বিএনপির মহাসচিব বলেন, আজকের এই দিনে আমি নিহতদের রুহের মাগফেরাত কামনা করছি। তার মধ্যে আমাদের সাবেক প্রেসিডেন্ট জিল্লুর রহমান সাহেবের স্ত্রী আইভি রহমানও ছিলেন। আমি তাদের প্রতি গভীর শ্রদ্ধা নিবেদন করছি।\n২০০৪ সালের ২১ আগস্ট ঢাকার বঙ্গবন্ধু এভিনিউয়ে আওয়ামী লীগের সমাবেশে গ্রেনেড হামলায় দলটির তৎকালীন মহিলা বিষয়ক সম্পাদিকা ও মরহুম প্রেসিডেন্ট জিল্লুর রহমানের স্ত্রী আইভি রহমানসহ ২৪ জন নিহত এবং কয়েকশ’ আহত হন।\nসন্ত্রাসবিরোধী ওই সমাবেশের প্রধান অতিথি বর্তমান প্রধানমন্ত্রী শেখ হাসিনার বক্তব্য শেষ হওয়ামাত্র গ্রেনেড হামলা ও গুলিবর্ষণ শুরু হয়।\nবিএনপি-জামায়াত জোট আমলে মামলাটি তদন্ত শুরু হয়, পরে তত্ত্বাবধায়ক সরকার আমলে অভিযোগপত্র দিয়ে বিচার শুরু হয়।\n২০০৯ সালে আওয়ামী লীগ ক্ষমতায় যাওয়ার পর অধিকতর তদন্ত হয়। এতে আসামির তালিকায় যোগ করা হয় সাবেক প্রধানমন্ত্রী বেগম খালেদা জিয়ার ছেলে বিএনপির সিনিয়র ভাইস-চেয়ারম্যান তারেক রহমানসহ ৩০ জন।\nরাজধানীর সেগুন বাগিচায় ঢাকা রিপোর্টার্স ইউনিটি কার্যালয় মিলনায়তনে ২০ দলীয় জোটের অন্যতম শরিক বাংলাদেশ ন্যাপ সাবেক চেয়ারম্যান মন্ত্রী শফিকুল গানি স্বপনের ৭ম মৃত্যুবার্ষিকী উপলক্ষে এই আলোচনা সভা হয়। ন্যাপের বর্তমান চেয়ারম্যান হচ্ছেন মরহুম নেতার ছেলে জেবেল রহমান গানি।\nমির্জা ফখরুল ইসলাম আলমগীর বলেন, আজকে দেশে একটি ভিন্নমুখী রাজনীতি চলছে। সেই ভিন্নমুখী রাজনীতি হচ্ছে বাংলাদেশের স্বাধীনতা বিপন্নের রাজনীতি। বাংলাদেশের মানুষকে আজকে জঙ্গিবাদী রাষ্ট্রের পরিণত করার চক্রান্ত, অকার্যকর রাষ্ট্র হিসেবে বাংলাদেশকে চিহ্নিত করবার চক্রান্ত- যেটা আজকে বাংলাদেশে চলছে।\nজঙ্গিবাদ মোকাবিলায় বেগম খালেদা জিয়ার ‘জাতীয় ঐক্যে’র আহ্বান প্রসঙ্গে তিনি বলেন, জাতির এক দুঃসময় দেশনেত্রী দেশে সন্ত্রাস-উগ্রবাদের বিরুদ্ধে দলমত নির্বিশেষে সমস্ত দ্বিধা-দ্বন্দ্ব ভুলে গিয়ে এক হতে জাতীয় ঐক্যের এই ডাক দিয়েছিলেন। এই আহ্বান বিএনপির পক্ষ থেকেও ছিলো, ২০ দলীয় জোটের পক্ষ থেকেও ছিলো না, তিনি একজন জাতীয় নেতা হিসেবে, দেশপ্রেমিক নেতা হিসেবে তার দায়িত্ব ও কর্তৃব্যবোধ থেকে সেই সময় তিনি (খালেদা জিয়া) এই ডাক দিয়েছিলেন।\nদেশনেত্রীর সেই আহ্বানকে অপব্যাখ্যা অনেকেই দিয়েছে। দুর্ভাগ্যজনক অনেকে ভুলও বুঝেছেন। এটা আমাদের পরিষ্কার করে বুঝতে হবে, দেশনেত্রীর এই আহ্বান ছিলো সম্পূর্ণ একজন জাতীয় নেতা হিসেবে, জনগণকে আহ্বান করেছিলেন। সুতরাং এখানে কারো খুব বেশি দুঃখ পাবার কথা না।\nমির্জা ফখরুল ইসলাম বলেন, জাতীয় ঐক্যের বিষয়ে দেশনেত্রী কাউকে চিঠি দেননি। যারা তার আহ্বানে সাড়া দিয়েছেন, তারা যোগাযোগ করছেন, তাদের সঙ্গে তিনি কথা বলছেন। এখনো তিনি বলছেন। আমরা আশা করি, অল্প কিছু দিনের মধ্যেই এই ঐক্যটাকে আমরা একটা জায়গায় নিয়ে যেতে পারবো।\nতিনি বলেন, আমাদের পরিষ্কার করে বুঝতে হবে, জাতীয় ঐক্য কোনো নির্বাচনী জোটের ঐক্যের ডাক নয় কিংবা আন্দোলনের ঐক্যের ডাক নয়। এটা সেই আন্দোলনের ডাক, যে আন্দোলন গোটা দেশকে ভয়াবহ সংকট মোকাবিলা করতে গোটা জাতিকে ঐক্যবদ্ধ করবে।\nদেশের বর্তমান সংকটের কথা উল্লেখ করে মির্জা ফখরুল বলেন, আজকে সংকট হচ্ছে, একটি দল যারা একসময় গণতন্ত্রের সংগ্রাম করেছে, যুদ্ধ করেছেন, লড়াই করেছে, সেই দলটি আজকে সবচেয়ে বড় একটা স্বৈরাচারী ভূমিকা নিয়েছে। তারা গণতন্ত্রকে ধ্বংস করে দিয়ে তারা তাদের দলের শাসনকে পাকাপোক্ত করার জন্য কাজ করছে।\nসেই হিসেবে দেখছি, মানুষের সমস্ত অধিকারকে কেড়ে নেয়া হচ্ছে। আমার কথা বলার অধিকার কেড়ে নেয়া হচ্ছে, ভোট দেয়ার অধিকার কেড়ে নেয়া হচ্ছে। এমনকি আমার নিরাপদ জীবন-যাপন করার যে অধিকার সেটাকে পর্যন্ত কেড়ে নেয়া হচ্ছে। আজকে আপনি জানেন না যে, আপনার ছেলে রাস্তায় বেরিয়ে ফিরে আসবে কিনা? আপনার যুবক তরুণ ছেলেটিকে রাত্রিবেলা তুলে নিয়ে যাবে কিনা কেউ, তারপর দেখা যাবে কোথাও তার লাশ পড়ে আছে। পুলিশ বলবে, সে গান-ব্যাটেলে মারা গেছে, অথবা অন্য কেউ মেরে ফেলেছে।\nবন্দুকযুদ্ধে হত্যার প্রসঙ্গ টেনে তিনি বলেন, আজকেও খবরের কাগজ খুললে দেখবেন, এমন একটা দিন নেই, বন্দুকযুদ্ধে মারা গেছে, তা দেখবেন না। আজকেও আছে যশোরের দুই ছেলে। তার মধ্যে একজন একেবারের সাধারণ মেকানিকের কাজ করে। আরেকজন একটি দোকানে কাজ করে। এই দুইজনের লাশ পাওয়া গেছে।\nএকজন পুলিশ বলছে যে, আমরা বন্দুকযুদ্ধের খবর পেয়ে সেখানে গেছি। আর তাদের পরিবার বলছে, ৪/৫ দিন আগে আইন-শৃঙ্খলা রক্ষা বাহিনীর পরিচয়ে তাদের তুলে নিয়ে যাওয়া হয়েছে। এই যে ভয়ংকর অবস্থার মধ্যে পড়েছে দেশ।\nজঙ্গিবাদের কথা বলে সরকারবিরোধী দল নির্মূল করার কাজ করছে উল্লেখ করে বিএনপি মহাসচিব বলেন, জঙ্গিবাদ নির্মূল করা আমাদের এখন জাতীয় দায়িত্ব। এজন্য আমাদের ঐক্যবদ্ধ হয়ে কাজ করতে হবে। কিন্তু সরকার কি করছে?\nতারা জঙ্গিবাদের কথা বলে বিরোধীদলকে নির্মূল করার কাজে নেমে গেছে। তারা জঙ্গিবাদ নির্মূল করছে না, প্রশ্রয় দিচ্ছে, লালন করছে।\nজঙ্গিবাদের ‘ভয়াবহ’ অবস্থা থেকে উত্তরণে দেশে ‘গণতন্ত্রকে ফিরিয়ে আনার কোনো বিকল্প নেই’ বলে মন্তব্য করে এ ব্যাপারে সকলকে ঐক্যবদ্ধ হয়ে সোচ্চার হওয়ার আহ্বানও জানান মির্জা ফখরুল।\nমধ্যবর্তী নির্বাচন প্রসঙ্গ মির্জা ফখরুল ইসলাম আলমগীর বলেন, হঠাৎ করে মধ্যবর্তী নির্বাচনের কথা এসেছে। এসব ষড়যন্ত্রেরই অংশ। যে ষড়যন্ত্রের মধ্য দিয়ে জাতীয়তাবাদী শক্তি, দেশপ্রেমিক শক্তি ও গণতান্ত্রিক শক্তিকে আবার পেছনে ফেলে দেয়ার প্রচেষ্টা চালানো হচ্ছে।\nবাংলাদেশে যুগে যুগে এই ষড়যন্ত্র হয়েছে, চক্রান্ত হয়েছে। আমরা দেখেছি, ১৭৫৭ সালে স্বাধীনতার সূর্য অস্তমিত হয়েছে শুধুমাত্র ষড়যন্ত্র ও বিশ্বাসঘাতকতার কারণে। আজকে সেই ষড়যন্ত্র হচ্ছে, চলছে, হবে। আমরা যদি সজাগ থাকি, জনগন যদি সজাগ থাকে, কোনো ষড়যন্ত্রই আমাদেরকে পরাজিত করতে পারবে না ইনশাল্লাহ। আমরা জয়ী হবো।\nতিনি বলেন, সরকারকে বাধ্য করতে হবে- অতিদ্রুত একটি নিরপেক্ষ সরকারের মাধ্যমে জনগণের একটি সরকার প্রতিষ্ঠা করার জন্য আমাদের একযোগে কাজ করতে হবে। আমাদের এগিয়ে যেতে হবে।\nরামপালে বিদ্যুৎকেন্দ্র প্রসঙ্গে মির্জা ফখরুল ইসলাম আলমগীর বলেন, এই রামপাল বিদ্যুৎকেন্দ্র কোনো দিনই হতো না, যদি দেশে একটা জনগণের নির্বাচিত সরকার থাকতো। কারণ তাদের জনগণের কাছে জবাবদিহিতা থাকতো। এই রামপাল যদি আমার সুন্দরবনকে ধ্বংস করে দেয়, আমার পরিবেশকে ধ্বংস করে দেয়, আমার ভবিষ্যতকে ধ্বংস করে দেয়, তাহলে এই বিদ্যুৎ দিয়ে আমার কি হবে? এটা বেসিক প্রশ্ন।\nভারতের সঙ্গে সম্পর্কে প্রসঙ্গ টেনে তিনি বলেন, আমরা আমাদের রাজপথ ব্যবহার করতে দিয়ে তাদের দুঃসময়ে মধ্যে, যেহেতু বন্যা হয়েছে, রাস্তাঘাট ভেঙে গেছে, ট্রেন লাইন বন্ধ হয়ে গেছে, তারা (ভারত) আজকে এখান দিয়ে ট্রেন নিয়ে যাবেন, গ্যাস নিয়ে যাবেন। খুব ভালো কথা। কিন্তু তার জন্য আপনি (ভারত) আমাকে কি দিচ্ছে? তিস্তা নিয়ে আমরা চিৎকার করছি কত দিন ধরে। আজ পর্যন্ত আমরা পানি পাচ্ছি না। আমরা কতবার বলছি, সীমান্ত হত্যা বন্ধ করেন, এটা বন্ধ হওয়া দরকার। কিন্তু সেটাও বন্ধ হচ্ছে না।\nমির্জা ফখরুল ইসলাম বলেন, এভাবে তো বন্ধুত্ব ও ভালোবাসা শুধু একতরফা হয় না। বন্ধুত্ব, ভালোবাসা হতে হবে সমতার ভিত্তিতে। আমার নিজের যতটুকু সামর্থ আছে, তার ভিত্তিতে বন্ধুত্ব আমরা চাই। আমরা অবশ্যই বন্ধুত্ব চাই। আমরা কখনোই একথা বলিনি যে, পার্শ্ববর্তী দেশের সঙ্গে প্রতিবেশী দেশের সঙ্গে বিবাদ জিইয়ে রাখতে চাই। নো। আমরা সবসময় যেটা চাই, সুসম্পর্ক, ভালো সম্পর্ক চাই, আমি আমার মর্যাদাটুকু চাই।\nব্যারিস্টার জেবেল রহমান গানির সভাপতিত্বে আলোচনা সভায় অন্যদের মধ্যে জাতীয় পার্টি (কাজী জাফর) মহাসচিব মোস্তফা জামাল হায়দার, জাগপার সভাপতি শফিউল আলম প্রধান, কল্যাণ পার্টির চেয়ারম্যান মেজর জেনারেল (অব.) সৈয়দ মুহাম্মদ ইবরাহিম, এনডিপির চেয়ারম্যান খোন্দকার গোলাম মূর্তজা, জাতীয় দলের চেয়ারম্যান সৈয়দ এহসানুল হুদা, ন্যাপ মহাসচিব গোলাম মোস্তফা ভুঁইয়া, প্রেসিডিয়াম সদস্য মশিউর রহমান গানি, ভাইস চেয়ারম্যান কাজী ফারুক হোসেন প্রমুখ বক্তব্য রাখেন।\nঘটনাপ্রবাহ: গ্রেনেড হামলা রাজনৈতিক ইতিহাসের কলঙ্কময় ঘটনা -মির্জা ফখরুল


দিনাজপুর চেম্বার অব কমার্সের দায়িত্ব হস্তান্তর অনুষ্ঠান\nদিনাজপুর চেম্বার অব কমার্স অ্যান্ড ইন্ডাস্ট্রির নির্বাচনে বিজয়ী নবনির্বাচিত কমিটির কাছে দায়িত্ব হস্তান্তর করা হয়েছে। সোমবার সকাল ১০টায় দিনাজপুর চেম্বারের নিজস্ব মিলনায়তনে এক অনুষ্ঠানে নবনির্বাচিত কমিটির সভাপতি রেজা হুমায়ূন ফারুক চৌধুরী শামীমের নিকট দায়িত্ব হস্তান্তর করেন বিদায়ী কমিটির সভাপতি সুজা-উর রব চৌধুরী।\nএসময় নবনির্বাচিত কমিটি ও বিদায়ী কমিটি সদস্যরা ও চেম্বারের নির্বাচন পরিচালনার জন্য গঠিত নির্বাচন বোর্ডের চেয়ারম্যান অ্যাডভোকেট আশফাক আহম্মদসহ ব্যবসায়ী নেতারা উপস্থিত ছিলেন।\nদায়িত্ব হস্তান্তরের পর নবনির্বাচিত কমিটির সভাপতি রেজা হুমায়ূন ফারুক চৌধুরী শামীমকে ফুলের তোড়া দিয়ে শুভেচ্ছা জানান বিদায়ী কমিটির সভাপতি সুজা-উর রব চৌধুরী। পরে নবনির্বাচিত কমিটির সভাপতিও বিদায়ী কমিটির সভাপতিকে ফুলের তোড়া দিয়ে শুভেচ্ছা জানান।\nদায়িত্ব গ্রহণের পর নতুন কমিটির সভাপতি রেজা হুমায়ূন ফারুক চৌধুরী শামীম বলেন, আমরা দিনাজপুরের ব্যবসায়ীদের উন্নয়নে কাজ করব। বর্তমান কমিটি সামনের দিনে দিনাজপুর চেম্বারের উন্নয়নে যাতে উজ্জল দৃষ্টান্ত স্থাপন করতে পারে এই চেষ্টা করে যাব।\nউল্লেখ্য, এর আগে গত ১২ জুন দিনাজপুর চেম্বার অব কমার্সের দ্বি-বার্ষিক (২০২১-২০২২ ও ২০২২-২০২৩ সালের) নির্বাচন অনুষ্ঠিত হয়। নির্বাচনে ১৮টি পদের মধ্যে রেজা হুমায়ূন ফারুক চৌধুরী শামীম পরিষদ ১৫টি পদে ও রফিকুল ইসলাম পরিষদ ৩টি পদে বিজয় লাভ করে।\nএছাড়া সহযোগী সদস্য একজন, গ্রুপ অ্যাসোসিয়েশন সদস্য একজন ও টাউন অ্যাসোসিয়েশন সদস্য একজন নির্বাচিত হন। ২১ জুন পরিচালনা পরিষদের চূড়ান্ত তালিকা প্রকাশ করা হয়। প্রকাশিত এই তালিকায় ২১টি পদ হতে রেজা হুমায়ূন ফারুক চৌধুরী শামীমকে সভাপতি, মোসাদ্দেক হোসেন চৌধুরী পাপ্পুকে সিনিয়র সহ-সভাপতি ও মো. জর্সিস আনামকে সহ-সভাপতি এবং অন্য ১৮ জনকে পরিচালক নির্বাচিত ঘোষণা করা হয়।\n১৮ জন পরিচালক হলেন-সৈয়দ সাগির আহম্মেদ, শাহেদ রিয়াজ পিম, মো. আখতারুজ্জামান জুয়েল, মো. শামিম কবির, মো. মোফাজ্জল হোসেন, জহির শাহ, প্রতাপ কুমার সাহা (পানু), রাহবার কবির পিয়াল, মো. সানোয়ার হোসেন, মানবেন্দ্র দাস (মনোজ), সহিদুর রহমান পাটোয়ারী মোহন, মো. জহির খাঁন, মো. মোকাররম হোসেন, সহযোগী সদস্য শাহ রেজাউর রহমান হিরু, গ্রুপ অ্যাসোসিয়েশন সদস্য হারুন উর রশীদ ও টাউন অ্যাসোসিয়েশন সদস্য মো. জাকারিয়া (জাকা)।


রাজকীয় নজরুলের পাশে একজন নিষ্প্রভ জয়নুল!\nশিল্পাচার্যের কবরের পিছনের দেয়ালটা পেরলেই চারুকলা অনুষদ, শিল্পাচার্যের নিজের হাতে গড়া প্রতিষ্ঠান। কিন্তু শিল্পাচার্যের কবরের মলিন দশা।\nঢাকা বিশ্ববিদ্যালয়ের কেন্দ্রীয় মসজিদ এবং চারুকলা অনুষদের মাঝের অংশটুকু আমাদের সকলের পরিচিত। এখানে আসলেই আমাদের মনে পড়ে কাজী নজরুল ইসলামের সেই আকুল আবেদন-\n"মসজিদেরই পাশে আমার কবর দিও ভাই। যেন গোরে থেকেও মোয়াজ্জিনের আজান শুনতে পাই।"\nহ্যাঁ, এই জায়গাটিতেই আছে জাতীয় কবি কাজী নজরুল ইসলামের সমাধি। প্রতিদিন অসংখ্য মানুষ তাদের শ্রদ্ধা নিবেদন করতে এখানে আসেন। দিনে পাঁচবার পাশের মসজিদে অসংখ্য মুসল্লীদের পদচারণায় বিদ্রোহী নজরুলের আত্মা শান্তি খুঁজে পায় নিশ্চয়ই! কিন্তু আমরা অনেকেই হয়তো জানিনা, এখানে আরো কয়েকটি কবর রয়েছে। নজরুলের সমাধির বাম পাশে রয়েছে একাত্তরে বিশ্ববিদ্যালয়ের কয়েকজন শহীদের কবর। আর ডান পাশে রয়েছে আরো দুটি কবর।\nনজরুলের রাজকীয় সমাধির পাশে যাদের সমাধি দুটো নিষ্প্রভ হয়ে আছে, থেকে গেছে আড়ালে। এই সমাধি দুটির একটিতে শুয়ে আছেন শিল্পাচার্য জয়নুল আবেদীন এবং অন্যটিতে পটুয়াশিল্পী কামরুল হাসান। শিল্পাচার্যের কবরের পিছনের দেয়ালটা পেরলেই চারুকলা অনুষদ, শিল্পাচার্যের নিজের হাতে গড়া প্রতিষ্ঠান। কিন্তু শিল্পাচার্যের কবরের মলিন দশা।\nনামফলকটিতেও জমে গেছে ময়লার আস্তরণ, নিষ্প্রভ হয়ে গেছে জয়নুল আবেদিনের নামটি। আমাদের দেশে, আমাদের সমাজে শিল্পীদের সব সময়ই কম মর্যাদা দেয়া হয়, দেয়া হয় কম গুরুত্ব। একজন শিল্পী বা লেখক বা কবি কখনো শিল্প বা সাহিত্যচর্চা করে জীবিকা নির্বাহ করতে পারেন না। তাদের সেই সামাজিক মর্যাদাও দেয়া হয়না। কিন্তু শিল্পাচার্য জয়নুলের মতো একজন মানুষ মৃত্যুর পরেও অবহেলিত হচ্ছেন- ব্যাপারটা দুঃখজনক।\nশিল্পাচার্যের সৃষ্টিকর্মগুলো মিউজিয়াম-এক্সিবিশনে আলো ছড়াচ্ছে, আমরা মুগ্ধ নয়নে দেখছি সেগুলো। তাঁর প্রতিষ্ঠান চারুকলা থেকে প্রতি বছর শিল্পজগতে নতুন নতুন নক্ষত্র প্রবেশ করছে। দেশভাগের পর একক চেষ্টায় তিনি দেশে চারুকলার যে বিকাশ ঘটিয়েছিলেন, সেটা না হলে আমাদের শৈল্পিক জগত থাকতো অন্ধকার গহ্বরে। এটা জরুরী নয় যে, তাঁর সমাধিতে প্রতিদিন ফুল দিতে হবে কিংবা সেখানে মহা জাঁকজমক করতে হবে।\nকিন্তু শিল্পাচার্য জয়নুল আবেদিনের ভূমিকা এই দেশে কাজী নজরুল ইসলামের চাইতে কোন অংশে কম নয়। তাই তাঁর সমাধি রক্ষণাবেক্ষণ এবং আলাদাভাবে চিহ্নিত করা কিংবা মানুষকে তাঁর সমাধি সম্পর্কে জানানো আমাদেরই দায়। সমাধি এলাকার প্রবেশপথে নজরুল সম্পর্কে যেভাবে তথ্য রয়েছে, জয়নুলের সম্পর্কেও সেভাবে থাকতে পারতো, থাকতে পারতো কামরুল হাসান সম্পর্কেও। সেখানে যেমন নজরুল কর্ণার আছে, যেখানে নজরুলের উপর বিভিন্ন বই বা স্যুভেনির পাওয়া যায়, তেমনি সেখানে একইভাবে জয়নুল কর্ণারও থাকতে পারতো। এতে ক্ষতি তো হতো না, উল্টো লাভ হতো ষোল আনা।\nশিল্পাচার্যের মলিন কবর\nজয়নুলের সমাধি আলাদা ভাবে মহিমান্বিত করার কিছু নেই, তিনি তাঁর কর্মের মধ্য দিয়েই টিকে থাকবেন। কিন্তু তাঁর কর্মগুলোকে, তাঁর জীবন সম্পর্কে সাধারণ মানুষকে আরো বেশি করে জানানোর চমৎকার একটা সুযোগ হতে পারে- এই সমাধি অঞ্চলে জয়নুলকেও আলাদা গুরুত্ব প্রদানের মাধ্যমে। যেন এখানে ঘুরতে এসে, সমাধিতে শ্রদ্ধা জানাতে এসে- একজন মানুষ, একটি শিশু তার দেশের অন্যতম সেরা প্রতিভাগুলো সম্পর্কে একসাথে জানতে পারে। সে যেন অনুধাবন করতে পারে- এখানে শুয়ে আছে্ন এই দেশের অন্যতম শ্রেষ্ঠ একজন কবি, একই সাথে এখানে শুয়ে আছেন এই দেশের অন্যতম শ্রেষ্ঠ একজন শিল্পীও। উপযুক্ত কর্তৃপক্ষ এই ব্যাপারটা ভেবে দেখবেন কি?


চেনা ছকের বাইরে রাধিকা আপ্তে\nHome চলচ্চিত্র বলিউড চেনা ছকের বাইরে রাধিকা আপ্তে\nএকটা সময় ছিলো যখন বলিউডে নায়িকা হতে গেলে যোগ্যতার প্রথম এবং প্রধান মাপকাঠি ছিলো সৌন্দর্য্য। নায়িকাদের সুন্দর ফিগারের সাথে সাথে সুন্দরী এবং নৃত্যে পারদর্শী হতে হতো। তবে সময়ের সাথে সাথে সেই সমীকরন বদলে দিচ্ছিলেন অনেকেই। যেমন আশির দশকে স্মিতা পাতিল বা শাবানা আজমীদের সময় শুরু করে থেকে নব্বই দশকে টাবু বা নন্দিতা দাশ দুই ধারার সিনেমাতেই সফল হলে একটু একটু সেই ধারনা বদলালেও তথাকথিত বানিজ্যিক ধারার নায়িকা হিসেবে তাদের সেভাবে মূল্যায়ন হয়নি। তবে এই একবিংশ শতাব্দীতে এসে সব সমীকরন বদলে যাচ্ছে প্রতিনিয়ত। এখন বলিউডে তথাকথিত সুন্দরীদের বাইরেও অনেকে নিজেদের শক্তিশালী অভিনয় দক্ষতা, মেধা, অভিনয়ের প্রতি ডেডিকেশন, পরিশ্রম দিয়ে নিজেদের প্রতিষ্ঠিত করতে পিছপা হচ্ছেন না। তাদেরই একজন এই সময়ের আলোচিত এবং জনপ্রিয় অভিনেত্রী রাধিকা আপ্তে। ১৯৮৫ সালে আজকের দিনে জন্মগ্রহণ করা এই অভিনেত্রীর ৩৫ তম জন্মদিন।\nরাধিকা আপ্তে বলিউডে এই মুহূর্তে এক আস্থাভাজন এবং জনপ্রিয় অভিনেত্রী হিসেবে নিজেকে প্রতিষ্ঠিত করেছেন। তার অসাধারণ অভিনয় দক্ষতা সিনেমাপ্রেমী কারোই অজানা নয়। তবে বলিউড ইন্ডাস্ট্রিতে সফল অভিনেত্রী হিসেবে নিজেকে প্রতিষ্ঠিত করার গল্পটা সিনেমার চেয়ে কম রোমাঞ্চকর নয়। রাধিকার জন্ম তামিলনাড়ুর ভেলোরে। তাঁর বাবা-মা দুজনেই চিকিৎসক। রাধিকা নিজেও ভীষণ মেধাবী। পুণের ফার্গুসন কলেজ থেকে অর্থনীতি এবং অঙ্ক নিয়ে স্নাতন করেছেন তিনি। পুণেতেই তার বেড়ে ওঠা। ছোটবেলা থেকেই পড়াশোনা এবং নাচে তিনি সমান পারদর্শী। আট বছর ভারতের অন্যতম সেরা নৃত্যশিল্পী রোহিণী ভাটের কাছে তিনি কথক নৃত্য শিখেছেন।\nএকটা সময় নাচের পাশাপাশি রাধিকা পুণের থিয়েটার গ্রুপের সঙ্গেও যুক্ত হন। সেখানেই অভিনয়ের সাথে তার সখ্যতা। তারপর সিনেমায় কাজ করার ইচ্ছা থেকেই স্বপ্ননগরী মুম্বাইই পাড়ি দেন। কিন্তু মুম্বাইয়ে সিনেমার জন্য অডিশন দেওয়ার সময় খুব খারাপ অভিজ্ঞতার সম্মুখীন হলে ফের পুণেতে বাবা-মার কাছে চলে যান। সেখানে গিয়ে পাকাপাকিভাবে আবার যোগ দেন থিয়েটারে। তবে যার চোখে সিনেমার অভিনয় করার স্বপ্ন সারাদিন ঘুরপাক খাচ্ছে তার কি থিয়েটার নিয়ে সন্তুষ্ট থাকলে চলে! না চলে না তাই রাধিকাও আবার সেকেন্ড চান্স হিসেবে আবার পাড়ি জমান মুম্বাইয়ে।\nসিনেমায় পুরোদমে কাজ করার আগে রাধিকার কেরিয়ার শুরু করেন মাত্র আট হাজার টাকা বেতনে মুম্বইয়ের একটি থিয়েটার কোম্পানিতে কাজে যোগ দেন তিনি। মুম্বাইয়ের গোরেগাঁওয়ের একটি পুরনো বাড়ির ছোট ঘরে পেয়িং গেস্ট থাকতেন তিনি। রুম শেয়ার করতেন তখন আরো দুজন মেয়ের সাথে। অবশেষে ‘বাহ! লাইফ হো তো অ্যায়সি’ সিনেমার মধ্যে দিয়ে ২০০৫ সালে বড় পর্দায় অভিষেক হয় তার। এর পরের বছরই নামী প্রযোজক একতা কাপুরের ‘দার্মিয়া’ সিনেমাতে অভিনয় করেন তিনি। তবে টলিউডে তথা বাংলা সিনেমাপ্রেমীদের নজর কেড়েছিলেন ‘অন্তহীন’ সিনেমার মধ্যে দিয়ে। ২০০৯ সালে ভারতের জাতীয় চলচ্চিত্র পুরস্কারে সেরা সিনেমার পুরস্কার পাওয়া ‘অন্তহীন’ সিনেমাতে অসাধারন অভিনয় করে চমকে দেন সবাইকে। এই সিনেমার সফলতার রেশ যেয়ে পড়েছিলো মুম্বাইতেও। তারপর থেকেই ভিন্নধর্মী নানা সিনেমার অফার আসা শুরু। এবং সেই সুযোগ পুরোপুরি নিষ্ঠার সাথে কাজে লাগিয়ে তিনি আজকে বলিউড ছাড়িয়ে আন্তর্জাতিক পর্যায়েও জনপ্রিয় একটি নাম।\nসুজয় ঘোষের স্বল্পদৈর্ঘ্য সিনেমা ‘অহল্যা’ হোক বা রামগোপাল ভার্মার ‘রক্তচরিত্র’ সিনেমার প্রথম দুই কিস্তি অথবা অনুরাগ কাশ্যপের স্বল্পদৈর্ঘ্য সিনেমা ‘পারচ্ছেদ’ রাধিকা প্রথম থেকেই চেনা ছকের বাইরে এসে নিজেকে প্রমান করেছেন। ‘কৌন কিতনে পানি মে’ বা ‘মানঝি’ থেকে ‘বদলাপুর’ বা সাম্প্রতিক সময়ের ‘দ্যা ওয়েডিং গেস্ট’, ‘প্যাডম্যান’ বা ‘আন্ধাধুন’ রাধিকা প্রমাণ করেছেন তিনি অন্যদের থেকে আলাদা। নেটফ্লিক্সের দ্যা লাস্ট স্টোরিজ সেক্রেড গেমস বা ঘউল সব চরিত্রেই অসাধারণ তিনি। ডি-গ্ল্যাম লুকের বাইরেও সাহসী অভিনেত্রী হিসেবেও যথেষ্ঠ নামডাক রয়েছে রাধিকার। বরাবরই ভিন্ন ধরনের চরিত্র নিয়ে এক্সপেরিমেন্ট করতে ভালবাসেন। ডি-গ্ল্যাম লুকের বাইরে যে কোনও সাধারণ চরিত্র সবকিছুতেই সাবলীল এই তন্বী অভিনেত্রী।\nএকের পর এক ভিন্নধর্মী কনটেন্ট নির্ভর সিনেমায় অভিনয় করে রীতিমতো দর্শকদের মন জয় করে নিয়েছেন তিনি। আর তার জনপ্রিয়তা শুধুমাত্র বলিউডেই সীমাবদ্ধ নেই তিনি। বলিউডের গন্ডি পেরিয়ে আন্তর্জাতিক অঙ্গনে ও রীতিমতো এক জনপ্রিয় মুখ তিনি। সিনেমার পাশাপাশি ওয়েব সিরিজ মাতাচ্ছেন তিনি। তার সাফল্যের অন্যতম কারন হিসেবে ওয়েব সিরিজ বা ওয়েব ফিল্ম এটা বললেও খুব ভুল বলা হবে না। সমসাময়িকদের থেকে একটু ভিন্নভাবে উপস্থিত হবার ইচ্ছা সাথে তার অভিনয় দক্ষতা, এক্সপ্রেশন, গ্ল্যামার, স্ক্রিপ্ট বাছাই তাকে এনে দিয়েছে অভাবনীয় সাফল্য।\nবাংলা, হিন্দি, তেলেগু, মারাঠি, তামিল, মালায়লাম সব ভাষার সিনেমাতেই কাজ করেছেন তিনি। এতো ব্যস্ততার মধ্যেও মঞ্চে কাজ করছেন তিনি। তিনি এক সাক্ষাতকারে বলেছিলেন- মঞ্চ আমার শিকড়, আমার প্রথম ভালোবাসা। এই মাধ্যমে আমি কাজ করতে চাই সবসময়। এটা সত্য যে, থিয়েটারে তেমন কোনো টাকা-পয়সা নেই, এখান থেকে আপনি সহজে তারকাখ্যাতি পাবেন না কিন্তু এটা আপনাকে মাটিতে পা রেখে চলা শেখাবে, বিনয়ী করবে। কখনো আপনাকে মাত্র সাতজন দর্শকের সামনে পারফর্ম করতে হতে পারে। সেটাও নিজের সব উদ্যম, শক্তি ও প্রচেষ্টা দিয়ে করতে হবে। থিয়েটার আপনার মধ্যে দায়িত্ববোধটা তৈরি করে দেবে। থিয়েটারের প্রতি আমার কমিটমেন্ট অন্য যেকোনো কিছুর ঊর্ধ্বে। এমনকি বড় কোনো চলচ্চিত্রেরও ওপরে। কারণ আমি যদি একটা শো মিস করি, তাহলে এর সঙ্গে যারা জড়িত তাদের সবার ক্ষতি হবে এবং থিয়েটার নিয়ে তাদের যে ভালোবাসা এবং একাগ্রতা সেখানে আঘাত লাগবে। উল্লেখ্য ‘আসাক্তা’ নামের একটা থিয়েটার গ্রুপের সঙ্গে প্রায় ১৪ বছর ধরে কাজ করছেন তিনি।\nভারতের প্রায় সব সিনেমা ইন্ডাস্ট্রিতে কাজ করার পর তার অভিজ্ঞতা জানতে চাইলে এক সাক্ষাৎকারে তিনি বলেছেন- একজন অভিনেত্রীর জন্য ‘ইমেজ’ খুব গুরুত্বপূর্ণ। সব সীমাবদ্ধতার মধ্যেই আপনাকে পর্দায় একটা চরিত্রের মাধ্যমে।নিজের ‘ইমেজ’ তৈরি করতে হবে এবং সেটা নিজের ভেতর বয়ে বেড়াতে হবে। একজন শিল্পী হিসেবে আপনি কিন্তু মার খেয়ে যাবেন যদি পরপর একই ধরনের চরিত্র করেই যেতে থাকেন।\nযে মানুষটা সবসময় ভালো মানুষের চরিত্রে অভিনয় করেন তিনি যদি খলনায়কের চরিত্রে অভিনয় করেন সেটা দর্শকরা স্বাভাবিকভাবে নিতে পারেন না। হ্যা, সে কারণে আঞ্চলিক সিনেমাগুলোতেও টাইপকাস্টের ব্যাপারটা রয়েছে। তারা এটাকে বলে ‘নিজস্ব সংস্কৃতি’। এর পাশাপাশি অনেক প্রথাবিরোধী ছবি হচ্ছে। পরিচালকরা নতুন গল্প নিয়ে কাজ করছেন কিন্তু ইন্ডাস্ট্রির বড় একটা অংশই একই ধরনের কাজ করতে পছন্দ করে, যেসব কাজে সফলতা আসে। একজন ‘আউটসাইডার’ হয়েও দেশের গন্ডি পেরিয়ে রাধিকার জনপ্রিয়তা আজ আন্তর্জাতিক অঙ্গনেও। ‘ইন্টারন্যাশনাল অ্যামি এওয়ার্ড’-এ সেরা নারী অভিনয়শিল্পী বিভাগে মনোনয়ন পেয়েছিলেন বলিউড অভিনেত্রী রাধিকা আপ্তে। আর এ পর্যন্ত অভিনয়শিল্পী হিসেবে এই মনোনয়ন রাধিকার অর্জনের মুকুটে সবচেয়ে বড় পালক। শুধু রাধিকা কেন, এটি ভারত আর বলিউডের জন্য একটা বড় অর্জন। নেটফ্লিক্সের অরিজিনালের সিনেমা ‘লাস্ট স্টোরিজে’- এ তার অসাধারন পারফরম্যান্সের জন্য এই মনোনয়ন দেওয়া হয়েছিলো। নেটফ্লিক্সের আরেক জনপ্রিয় সিরিজ ‘সেক্রেড গেমস’- এ নওয়াজউদ্দিন সিদ্দিকী এবং সাইফ আলি খানের শক্তিশালী অভিনয়ের মাঝে হারিয়ে যাননি তিনি। সম্প্রতি নেটফ্লিক্সের আরেকটি সিনেমা ‘রাত আকেলি হ্যায়’তেও তার পারফরম্যান্স প্রশংসিত হয়েছে।\nঅভিনয়ের পাশাপাশি কিছুদিন আগে একটি স্বল্পদৈর্ঘ্য চলচ্চিত্র পরিচালনা করছেন তিনি। রাধিকার প্রথম পরিচালিত সিনেমার নাম ‘স্লিপওয়াকার্স’। এছাড়া হলিউডে দ্বিতীয় বিশ্বযুদ্ধের সময়কার একটি সত্য ঘটনা অবলম্বনে নির্মিত একটি সিনেমায় অভিনয় করেছেন তিনি। উইনস্টাইন চার্চিলের ‘সিক্রেট আর্মি’কে সেলুলয়েডে রূপ দিয়েছেন পরিচালক লিডিয়া ডিন পিলচার। ‘এ কল টু স্পাই’ নামের এই সিনেমায় রাধিকার সাথে এই সিনেমায় আরো ছিলেন স্ট্যানা ক্যাটিক, সারা মেগান থমাস। সিনেমাতে রাধিকা অভিনয় করেছেন নূর ইনায়াত খানের চরিত্রে। সিনেমাটি ২০১৯ সালে সারাবিশ্বে মুক্তি পায়।\n২০১১ সালে একটি মজার ঘটনার মধ্য দিয়ে প্রথমবার ডেটে যান ব্রিটিশ বেহালাবাদক বেনেডিক্ট টেলরের সাথে। সেই ডেট থেকে প্রেম, প্রেম থেকে পরিনয়। ২০১২ সালে বেনেডিক্ট টেলরেকে বিয়ে করেন তিনি। তাই ব্যস্ততার মধ্য একটু সময় পেলেই ব্রিটেনে স্বামীর কাছে ছুটে যান রাধিকা। তার মতে দুজন দুই দেশে অবস্থান করলেও এই দুরত্ব মানসিক ভাবে দুজনকেই আরো কাছে নিয়ে আসে।\nভবিষ্যৎ প্ল্যান নিয়ে এক সাক্ষাৎকারে তিনি বলেছিলেন যে, অভিনয়ে যতোদিন মজা পাবো বা নিজেকে ভিন্ন ভিন্ন চরিত্রে উপস্থাপন করার সুযোগ পাবো ততোদিন অভিনয় করে যাবো। যখন এমনটা হবে না তখন ছোটবেলার একটা স্বপ্নে ফিরে যাবো। আমি অঙ্ক প্রচণ্ড ভালোবাসি এবং হয়তো কোনোদিন অঙ্ক পড়াবো কোথাও। আমার দাদি মধুমালতি আপ্তে একজন গণিতবিদ ছিলেন এবং তিনি ভারতে লেখাপড়া শেষ করে পিএইচডি করতে ফ্রান্সে গিয়েছিলেন। তিনি অঙ্কের শিক্ষিকা ছিলেন। তাকে দেখেই এই শিক্ষকতার স্বপ্নটা আমার মধ্য জায়গা করে নিয়োছিলো। অভিনেত্রী হিসেবে ক্যারিয়ার শুরু করার আগে নিজের কাছে নিজেই প্রতিজ্ঞা করেছিলাম যে একসময় আমি আবার অঙ্কের কাছেই ফিরে আসব এবং আমি এখনো আশা করি যে আমি সেটা পারবো।\nতার কাছের মানুষেরা জানেন যে, দেশের অন্যতম জনপ্রিয় তারকা হলেও তারকাসুলভ কোনো অহংকার বা ইগো সমস্যা নাই রাধিকার। আইএএনএসকে দেয়া এক ইন্টারভিউয়ে রাধিকা স্টারডম নিয়ে বলেছেন, আমি নিজেকে এখনো তারকা মনে করি না। এই পথচলা কঠিন, কিন্তু এটা পূর্ণ করতে হবে। আমি মনে করি, আমার পথচলা কেবল শুরু হয়েছে, আরো অনেকটা পথ যেতে হবে। আর আমি এমনটাই থাকতে চাই।\nPrevious article‘তোমার হাতটি ধরে স্বাধীন হলো এদেশ’\nNext articleএবার বিতর্কিত ছবির জন্য ঝন্টুকে প্রদর্শক সমিতির নেতার আইনি নোটিশ\nদেশে ফিরেছেন বিরোধী দলীয় নেতা ও জাতীয় পার্টির প্রধান পৃষ্ঠপোষক বেগম...\nটেলিভিশন January 25, 2021\nফিচার June 29, 2022\nপরিচালক মনোয়ার খোকন আর নেই\nচলচ্চিত্র February 7, 2021\nচিত্রনায়িকা নায়িকা হুমায়রা সুবাহ’র বাবা মারা গেছেন\nচলচ্চিত্র July 9, 2021


কবি ও কবিতার ভবিষ্যত – নোয়াখালী প্রতিদিন Designed by shamsuddin noman\nbyRofiqual Anwar\tNovember 3, 2015\tসম্পাদকীয়\nসকল শ্রেণীর লেখক ও লেখার মধ্যে পাঠককে কেবল আধ্যাত্মিক খোরাক দিতে পারে কবি ও কবিতা । লেখালেখির জগতে কবিতা লেখাই সবচেয়ে জটিল-কঠিন ব্যাপার । সবাই যেমন কবি হতে পারে না তেমনি সবাই কবিতার পাঠকও হতে পারে না । কবিতা লিখতে যেমন ঈশ্বর প্রদত্ত্ব ক্ষমতা থাকা চাই তেমনি কবিতা বুঝতেও ?উচ্চমাত্রার ভাষাজ্ঞান থাকা আবশ্যক । কবি তার কবিতায় ফুটিয়ে তোলেন সমাজের সমকালীন চিত্র, রাষ্ট্র ও রাজনীতির ভবিষ্যত । কবিগণের অন্য সকল পরিচয়ে পূর্বেই তাদের পরিচয় দার্শনিক হিসেবে । কবিতারও বহু প্রকারভেদ হয় । কবিরা সর্ব সময় সমাজের আধ্মাত্মিক গুরু । শুধু কবি পরিচয়ে আমাদের দেশে কিংবা দেশের বাইরে অসংখ্য কবি খ্যাতির শীর্ষে আরোহন করেছে । তাদের খ্যাতি ছোঁয়ার ক্ষমতা অন্য শ্রেণীর লেখকদের নাই কিংবা তারা এটা ধারণাও করতে পারবে না । অতীতের অনেক কবির নাম উল্লেখ করা যায় যাদের কবিতা পাঠকের হৃদয় ছুঁয়ে গেছে । কাঁদিয়েছে, হাসিয়েছে আবার যুদ্ধের জন্য প্রস্তুত করেছে । সমকালীন সময়ের কবিদের বিশেষ করে ফেসবুক সর্বস্ব কিছু কবির ভবিষ্যত নিয়ে খুবই দুশ্চিন্তা হয় । যদিও আমি চিন্তা কিংবা দুশ্চিন্তা করার কর্তৃপক্ষ নই কিন্তু অন্য ভাবনার সাথে এ ভাবনাও জট বেঁধে থাকে । বর্তমান কবিদের কবিতার বৃহদাংশ কেবল নারীর অঙ্গ-প্রত্যঙ্গের বর্ণনা পাওয়া যায় । নারী দেহের এমন বর্ননা যা চটি গল্পকেও হার মানায় । যুগের চাহিদায় হয়ত এসব কবিতাও অস্থায়ী পাঠক প্রিয়তা পাবে কিন্তু নারী দেহের অশালীন বর্ণনার শব্দমালা কবিকে অমর করবে না । কবিতার উপাদ্য হিসেবে নারী কোন যুগেই আলোচনার বাইরে ছিল না কিন্তু বর্তমান সময়ে কিছু কবির কবিতা পড়লে মনে হয় নারীর দেহ বিষয়ক ধারাভাষ্য দেয়া ছাড়া যেন কবিতাই হয়না । এরা নারীর প্রেমে ডুবতে গিয়ে আর উঠে আসতে পারবে এমন সম্ভাবনা দেখাই যাচ্ছে না । কবিতার নামে যদি নারীর দেহের অশালীন বর্ণনা পড়তে হয় তবে সরাসরি চটি গল্প পড়তে দোষ কোথায় ?\nজীবনানান্দ, রবীনন্দ্রনাথ, নজরুল, জসীম উদ্দিনের মত কবিদের জন্ম দেখতে চাই । বর্তমান কবিদের চেয়ে এরা কি নারীর বিভিন্ন অঙ্গের বর্ণনা কম দিতে পারতেন ? অথচ তারা শালীনভাবে যেমন প্রেমের কবিতা লিখেছেন তেমনি লিখেছেন দ্রোহের কবিতা । সমাজ সংস্কারে তাদের কবিতা রেখেছে অগ্রণী ভূমিকা । রুপসী বাংলার কবি জীবনানন্দ দাস এবং পল্লী কবি জসীম উদ্দিনের কবিতায় উঠে এসেছে বাংলা মায়ের সৌন্দর্যের বর্ণণা । বর্তমান কবিদের কলমে মায়ের অর্থ্যাৎ নারীর লুকানো সৌন্দর্য ঠিকই প্রকাশ পায় কিন্তু বাংলা যেন শুধুই উপেক্ষার নাম । সস্তা পাঠক প্রিয়তা অর্জন এবং উঠতি তরুণ-তরুণীর জৈবিক প্রভাব কাজে লাগিয়ে যারা কবি হিসেবে পরিচিত হন তাদের উদ্দেশ্য বিফল হবে না কিন্তু অমর কবির তালিকায় নাম লেখানো বোধহয় সম্ভবও হবে না । কবিতার সেই অতীত ধারা আবার কবিদের কলমে ফিরে আসুক । নজরুল-রবীন্দ্রনাথ আজও উপেক্ষিত নয় কিংবা কোনদিন উপেক্ষিত হবেও না বরং যারা আজ গর্ব করছে তাদের কবিতা দু’পাঁচ জনে পড়ছে বলে তারাই একদিন কালের ¯্রােতে ভেসে যাবে; চিরতের মুছে যাবে তাদের নাম । কেউ কেউ বলে, কবিতার অশ্লীলতা কোন অশ্লীলতাই নয় । কথা হচ্ছে, অশ্লীলতার প্রকারভেদ করা চলে না । কোন যুগেই অশ্লীলতা সম্মানের আসনে আরোহন করেনি কিংবা করবেও না বোধহয় কোনদিন ।\nPrevious ফেনীর হিন্দু পল্লীতে বর্বরোচিত হামলার প্রতিবাদে মানববন্ধন\nNext কোম্পানীগঞ্জে ব্যবসায়ী অপহরণ হাত-পা বাঁধা অবস্থায় উদ্ধার


এই তিনটি ফোনের দামই 10,000 টাকার কাছে\nফোন তিনটি কোয়াড ক্যামেরা সেটআপ অফার করে\nফোন গুলি ফাস্ট চার্জ সাপোর্ট করে\nএখন প্রায় প্রতিদিনই কোন না কোন স্মার্ট ফন লঞ্চ হচ্ছে। আর প্রতিটি স্মার্টফোনের সঙ্গে স্মার্টফোনের প্রযুক্তি এগিয়ে চলেছে নিজের তালে। আবার দারুন সব স্পেক্স আর ফিচার্সের সঙ্গে আসতে থাকা স্মার্ট ফোন গুলি অনেক সময়েই বেশি দামে লঞ্চ হয়। তবে স্মার্টফোন কোম্পানি গুলি তাদের কম দামের ফোনেও দারুন সব স্পেক্স আর ফিচার্সের সঙ্গে লঞ্চ করার ক্রমাগত চেষ্টা করে চলেছে। আর তাই এখন অনেক কম দামের ফোনেও কোয়াড ক্যামেরা সেটআপ, বড় ব্যাটারি বা ভাল প্রসেসার দেখা যায়।\nআর আজকে এখানে আমরা আপনাদের জন্য 10000 টাকা দামের মধ্যে কিছু স্মার্টফোনের একটি তুলনা মূলক আলোচনা নিয়ে এসেছে। এখানে আছে সদ্য লঞ্চ হওয়া Realme 5S আবার সঙ্গে আছে Realme5আর শাওমি Redmi Note7ফোন গুলি।\nREALME 5S VS REALME5VS XIAOMI REDMI NOTE7য়ের ডিসপ্লে\nপ্রথমেই আমরা Realme 5S ফোনটি দেখব এই ফোনে আপনারা পাবেন একটি 6.5 ইঞ্চির ডিসপ্লে আর আর এর সঙ্গে এই ফোনে আছে কর্নিং গোরিলা গ্লাস3য়ের প্রোটেকশান। আর এবার যদি আমরা Relame5ফোনটি দেখি তবে এই ফোনে আপনারা পাবেন একটি 6.5 ইঞ্চির IPC LCD ডিসপ্লে। আর এর সঙ্গে আছে ফোনে কর্নিং গোরিলা গ্লাস3য়ের প্রোটেকশান। আর সেখানে Xiaomi Redmi Note7ফোনে আপনারা পাবেন একটি 6.3 ইঞ্চির ডিসপ্লে পাবেন। আর এর সঙ্গে এই ফোনে আছে কর্নিং গোরিলা গ্লাস5য়ের প্রোটেকশান।\nREALME 5S VS REALME5VS XIAOMI REDMI NOTE 7ফোনের অপারেটিং সিস্টেম আর প্রসেসার\nআপনাদের এখানে একটি কথা বলে রাখি যে এই তিনটি ফোনেই আছে অ্যান্ড্রয়েড9পাই। আর এর সঙ্গে আপনারা Realme 5S ফোনে পাবেন কোয়াল্কম স্ন্যাপড্র্যাগন 665 আর Realme5ফোনেও এই একই প্রসেসার দেওয়া হয়েছে আর এবার যদি আমরা Xiaomi Redmi Note7ফোনটি দেখি তবে এই ফোনে আপনারা পাবেন কোয়াল্কম স্ন্যাপড্র্যাগন 660 প্রসেসার।\nREALME 5S VS REALME5VS XIAOMI REDMI NOTE7য়ের র‍্যাম আর স্টোরেজ\nRealme 5S ফোনে আপনারা পাবেন 4GB র‍্যাম আর 64GB স্টোরেজ আর এর সঙ্গে এই ফোনে আছে 4Gb র‍্যাম আর 128GB স্টোরেজ। আর এই ফোনের স্টোরেজকে আপনারা মাইক্রো এসডি কার্ডের মাধ্যমে 256GB পর্যন্ত এক্সপেন্ড করতে পারবেন।\nএবার যদি আপনারা Realme5ফোনটি দেখেন তবে এই ফোনে আপনারা 3GB র‍্যাম 32GB স্টোরেজের সঙ্গে 4GB র‍্যাম আর 64GB স্টোরেজ অপশান পাবেন। আর এর সঙ্গে আছে একটি 4GB র‍্যাম আর 128GB স্টোরেজ অপশান। এই ফোনের স্টোরেজকেও মাইক্রো এসডি কার্ডের মাধ্যমে 256GB পর্যন্ত এক্সপেন্ড করা যায়।\nআর Xiaomi Redmi Note7ফোনে আপনারা পাবেন 3GB র‍্যাম 32GB স্টোরেজের সঙ্গে 4GB র‍্যাম আর 64GB স্টোরেজ অপশান আর এর সঙ্গে আছে 6GB র‍্যাম আর 64GB স্টোরেজ আর একটি 4GB র‍্যাম আর 128GB স্টোরেজ অপশান। এই ফোনের স্টোরেজও আপনারা মাইক্রো এসডি কার্ডের মাধ্যমে 256GB পর্যন্ত এক্সপেন্ড করা যাবে।\nREALME 5S VS REALME5VS XIAOMI REDMI NOTE7য়ের ক্যামেরা\nএবার যদি আমরা এই তিনটি ফোনের ক্যামেরার দিকটি দেখি তবে দেখা যাবে যে আপনারা Realme 5S ফোনে পাবেন একটি 48MP র মেন ক্যামেরার সঙ্গে 8MP র ক্যামেরা আর দুটি 2MP র ক্যামেরা। আর এই কোয়াড ক্যামেরা ফোনে আছে একটি 13MP র ফ্রন্ট ক্যামেরা।\nআর Realme5ফোনে আপনারা পাবেন 12MP র মেন ক্যামেরা আর এর সঙ্গে আছে 8MP র ক্যামেরা আর দুটি 2MP র ক্যামেরা মানে এই ফোনেও আপনারা পাবেন কোয়াড ক্যামেরা সেটআপ। ফোনের ফ্রন্টে আছে একটি 13MP র ক্যামেরা।\nআর Xiaomi Redmi Note7ফোনে আপনারা মেন 48MP র ক্যামেরার সঙ্গে পাবেন একটি 5MP র ক্যামেরা আর 12Mp র একটি আর একটি 2MP র ক্যামেরা। ফোনের ফ্রন্টে আছে একটি 13Mp র ক্যামেরা।\nREALME 5S VS REALME5VS XIAOMI REDMI NOTE 7র ব্যাটারি\nRealme 5S ফোনে আপনারা পাবেন একটি 5000mAh য়ের ব্যাটারি আর সঙ্গে আছে একটি 10W ফাস্ট চার্জ। আর Realme5য়েও আপনারা একই ক্ষমতা সম্পন্ন 5000mAh য়ের ব্যাটারি আর 10W ফাস্ট চার্জ সাপোর্ট পাবেন। আর Xiaomi Redmi Note7ফোনে আছে একটি 4000maH য়ের ব্যাটারি যা 18W ফাস্ট চার্জ সাপোর্ট করবে।\nজানা অজানা admin - June 23, 2019 0\nচোখ ধাঁধানো বিশ্বের সবচেয়ে ভয়ঙ্কর ২৫টি সেতু !\nবিস্ময়কর পৃথিবী admin - March 23, 2019 0\nপৃথিবীতে এমন ২০টি ভয়ঙ্কর সেতু আছে যার কথা হয়তো আপনি কখনই শোনেননি। আসুন জেনে নেয়া যাক সেই সেতুগুলি সম্পর্কে।\nখেজুরের উপকারিতা ও ৪০টি পুষ্টিগুণ; খেজুর খেলে কি ডায়াবেটিস বাড়ে ?\nস্বাস্থ্য টিপস admin - March 21, 2019 0\nসুমনা এলভি রাহা : গত প্রায় দেড় হাজার বছর ধরে নানা উপকারে লাগলেও আজও স্বাস্থ্য সচেতনদের পছন্দের লিস্টে জায়গা করে...\nগুগল সার্চের কিছু অবাক করা কান্ড! দেখে নিন ১৬টি ‘ইস্টার এগ’\nবিজ্ঞান ও প্রযুক্তি admin - April 11, 2019 0\nপৃথিবীর সবচেয়ে জনপ্রিয় সার্চ ইঞ্জিন যে গুগল সেটি নতুন করে বলার কিছু নেই। প্রতি সেকেন্ডে বিশ্বজুড়ে মানুষ চল্লিশ হাজারেরও বেশি...\nআইফোন ৫ ব্যবহারকারীদের সতর্ক করলো অ্যাপল। আগামী ৩ নভেম্বরের মধ্যে সফটওয়্যার (আইওএস ১০.৩.৪) আপডেট না করলে বিপদে পড়তে পাড়েন ব্যবহারকারীরা।\nBijoy Bayanno 2020 Download: বিজয় বায়ান্ন ডাউনলোড\nস্বাগতম আপনাকে বাংলাদেশের জনপ্রিয় ওয়েবসাইট সম্ভব ডটকমে।আমরা এই প্রতিবেদনে উল্লেখ করেছি কিভাবে বিজয় বায়ান্ন ডাউনলোড করবেন? bijoy bayanno download করার পর কিভাবে বিজয় বায়ান্ন...


ইবাদাত » বিভাগে সাজানো হাদিস\nইবাদাত, চরিত্র, বিয়ে No Responses »\nআলী ইবনু আবদুল্লাহ (রহঃ) আবূ মূসা আশআরী (রাঃ) থেকে বর্ণিত, নাবী (সাল্লাল্লাহু আলাইহি ওয়াসাল্লাম) বলেন, তিন প্রকারের ব্যাক্তিকে দ্বিগুন সওয়াব প্রদান করা হবে। যে ব্যাক্তির একটি বাদী আছে সে তাকে শিক্ষা দান করে, শিষ্টাচার শিক্ষা দেয় এবং তাকে উত্তমরূপে শিষ্টাচার দান করে। তারপর তাকে আযাদ করে দিয়ে তাকে বিয়ে করে। সে ব্যাক্তির জন্য দ্বিগুন সওয়াব রয়েছে। আর আহলে কিতাবদের মধ্যে থেকে মু‘মিন ব্যাক্তি যে তার নাবী (সাল্লাল্লাহু আলাইহি ওয়াসাল্লাম) র প্রতি ইমান এনেছিল। তারপর নাবী (সাল্লাল্লাহু আলাইহি ওয়াসাল্লাম) -এর প্রতি ঈমান এনেছে। তাঁর জন্য দিগুন সওয়াব রয়েছে। যে গোলাম আল্লাহর হক যথাযথভাবে আদায় করে এবং স্বীয় মনীবের দায়িত্ব সঠিকভাবে পালন করে, (তার জন্যও দ্বিগুন সওয়াব রয়েছে) শা‘বী (রহঃ) এ হাদীসটি বর্ণণা করে সালেহকে উদ্দেশ্য করে বলেন, আমি তোমাকে এ হাদীসটি কোন বিনিময় ছাড়াই শুনিয়েছি। অথচ এর চেয়ে সহজ হাদিস শোনার জন্য লোকেরা মদিনা পর্যন্ত সফর করতেন।\nগ্রন্থঃ সহীহ বুখারি অধ্যায়ঃ জিহাদ হাদিস নাম্বারঃ ২৮০৩\nইবাদাত No Responses »\nইসহাক ইবনু ইবরাহীম(রহঃ) মুয়ায (রাঃ) থেকে বর্ণিত, তিনি বলেন, উফাইর নামক একটি গাধার পিঠে আমি রাসূল (সাল্লাল্লাহু আলাইহি ওয়াসাল্লাম) -এর পেছনে আরোহী ছিলাম। তিনি আমাকে বললেন, হে মুয়ায, তুমি কি জানো বান্দার ঊপর আল্লাহর হক কি? এবং আল্লাহর উপর বান্দার হক কি? আমি বললাম, আল্লাহ ও তার রাসূল (সাল্লাল্লাহু আলাইহি ওয়াসাল্লাম) ই ভাল জানেন। তিনি বললেন, বান্দার উপর আল্লাহর হক হল, বান্দা তার ইবাদত করবে এবং তাঁর সঙ্গে কাউকে শরীক করবে না। আর আল্লাহর উপর বান্দার হক হল, তাঁর ইবাদতে কাউকে শরীক না করলে আল্লাহ তাঁকে শাস্তি দিবেন না। আমি বললাম, ইয়া রাসূল (সাল্লাল্লাহু আলাইহি ওয়াসাল্লাম) আমি কি লোকদের এ সুসংবাদ দিব না? তিনি বললেন, তুমি তাদের সুসংবাদটি দিও না, তাহলে লোকেরা (এর উপরই) নির্ভর করে বসবে।\nগ্রন্থঃ সহীহ বুখারি অধ্যায়ঃ জিহাদ হাদিস নাম্বারঃ ২৬৫৯\nইবাদাত, জান্নাত No Responses »\nইবরাহীম ইবনু মুনযির(রহঃ) আবূ হুরায়রা (রাঃ) থেকে বর্ণিত, নাবী (সাল্লাল্লাহু আলাইহি ওয়াসাল্লাম) বলেছেন, জান্নাতে ধনুক পরিমাণ স্থান, তা(পৃথিবী) থেকে উত্তম জার উপর সূর্যোদয় ও সূর্যাস্ত হয়। রাসূল (সাল্লাল্লাহু আলাইহি ওয়াসাল্লাম) আরো বলেন, আল্লাহর রাস্তায় একটি সকাল কিংবা একটি বিকাল অতিবাহিত করা সূর্যের উদয়াস্তের স্থান(পৃথিবী)-এর ছাইতে উত্তম।\nগ্রন্থঃ সহীহ বুখারি অধ্যায়ঃ জিহাদ হাদিস নাম্বারঃ ২৬০১\nমূসা’দ্দাদ (রহঃ) ‘আলকামা (রহঃ) থেকে বর্ণিত , তিনি বলেন , আমি ‘আয়িশা (রাঃ) -কে জিজ্ঞাসা করলাম যে , রাসূল (সাল্লাল্লাহু আলাইহি ওয়াসাল্লাম) কি কোন দিন কোন কাজের জন্য নির্দিষ্ট করে নিতেন? উত্তরে তিনি বলেলেন , না , বরং তাঁর আমল স্থায়ী হতো এবং রাসূল (সাল্লাল্লাহু আলাইহি ওয়াসাল্লাম) যে সব আমল করার শক্তি – সামর্থ্য রাখতেন তোমাদের মধ্যে কে আছে যে সে সবের সামর্থ্য রাখে?\nগ্রন্থঃ সহীহ বুখারি অধ্যায়ঃ সাওম বা রোজা হাদিস নাম্বারঃ ১৮৬৪\nইবাদাত, সাওম No Responses »\n‘আমর ইবনু আলী (রহঃ) আবদুল্লাহ ইবনু আমর (রাঃ) থেকে বর্ণিত যে , নাবী (সাল্লাল্লাহু আলাইহি ওয়াসাল্লাম) এর নিকট এ সংবাদ পৌছে যে , আমি একটানা সাওম (রোযা) পালন করি এবং রাতভর সালাত (নামায) আদায় করি। এরপর হয়ত তিনি আমার কাছে লোক পাঠালেন অথবা আমি তাঁর সঙ্গে সাক্ষাৎ করলাম। তিনি বললেন : আমি কি এ কথা ঠিক শুনি নাই যে , তুমি সাওম (রোযা) পালন করতে থাক আর ছাড় না এবং তুমি (রাতভর) সালাত (নামায) আদায় করতে থাক আর ঘুমাও না?(রাসূল (সাল্লাল্লাহু আলাইহি ওয়াসাল্লাম) বললেন):তুমি সাওম (রোযা) পালন কর এবং মাঝে মাঝে তা ছেড়েও দাও। রাতে সালাত (নামায) আদায় কর এবং নিদ্রাও যাও। কেননা তোমার উপর তোমার চোখের হক রয়েছে এবং তোমার নিজের শরীরেরও ও তোমার পরিবারের হক তোমার উপর আছে। ‘আবদুল্লাহ (রাঃ) বললেন , আমি এর চেয়ে বেশী শক্তি রাখি। তিনি [ রাসূল (সাল্লাল্লাহু আলাইহি ওয়াসাল্লাম) বললেন : তাহলে তুমি দাঊদ আলাইহি ওয়া সাল্লাম -এর সিয়াম পালন কর। রাবী বলেন, ‘আবদুল্লাহ (রাঃ) বললেন , তা কিভাবে? তিনি বললেন : দাঊদ আলাইহি ওয়া সাল্লাম একদিন সাওম (রোযা) পালন করতেন , একদিন ছেড়ে দিতেন এবং তিনি (শত্রুর) সম্মুখীন হলে পলায়ন করতেন না। ‘আবদুল্লাহ (রাঃ) বললেন, হে আল্লাহর নাবী (সাল্লাল্লাহু আলাইহি ওয়াসাল্লাম) , আমাকে এ শক্তি কে যোগাবে? বর্ণনাকারী ‘আতা (রহঃ) বলেন , (এই হাদীসে)কিভাবে সব সময়ের সিয়ামের প্রসঙ্গ আসে সে কথাটুকু আমার মনে নেই (অবশ্য) এতটুকু মনে আছে যে , নাবী (সাল্লাল্লাহু আলাইহি ওয়াসাল্লাম) দু’বার এ কথাটি বলেছেন , সব সময়ের সাওম (রোযা) কোন সাওম (রোযা) নয়।\nগ্রন্থঃ সহীহ বুখারি অধ্যায়ঃ সাওম বা রোজা হাদিস নাম্বারঃ ১৮৫৩\nমুহাম্মদ ইবনু মুকাতিল (রহঃ) ‘আবদুল্লাহ ইবনু ‘আমর ইবনুল ‘ আস (রাঃ) থেকে বর্ণিত , তিনি বলেন , রাসূল (সাল্লাল্লাহু আলাইহি ওয়াসাল্লাম) আমাকে বললেন : হে আবদুল্লাহ! আমি এ সংবাদ পেয়েছি যে, তুমি প্রতিদিন সাওম (রোযা) পালন কর এবং সারারাত সালাত আদায় করে থাক। আমি বললাম , ঠিক (শুনেছেন) ইয়া রাসূল (সাল্লাল্লাহু আলাইহি ওয়াসাল্লাম)! তিনি বললেন : এরূপ করবে না (বরং মাঝে মাঝে )সাওম (রোযা) পালন কর আবার সাওম (রোযা) ছেড়েও দাও। (রাতে)সালাত (নামায) আদায় কর আবার ঘুমাও। কেননা তোমার উপর তোমার শরীরের হক আছে , তোমার চোখের হক রয়েছে , তোমার উপর তোমার স্ত্রীর হক আছে , তোমার মেহমানের হক আছে। তোমার জন্য যথেষ্ট যে , তুমি প্রত্যেক মাসে তিন দিন সাওম (রোযা) পালন করবে। কেননা নেক আমলের পরিবর্তে তোমার জন্য রয়েছে দশগুণ নেকী। এভাবে সারা বছরের সাওম (রোযা) হয়ে যায়। আমি বললাম আমি এর চেয়েও কঠোর আমল করতে সক্ষম। তখন আমাকে আরও কঠিন আমলের অনুমতি দেয়া হল। আমি বললাম, ইয়া রাসূল (সাল্লাল্লাহু আলাইহি ওয়াসাল্লাম)! আমি আরো বেশী শক্তি রাখি। তিনি বললেনঃতবে আল্লাহর নাবী (সাল্লাল্লাহু আলাইহি ওয়াসাল্লাম) দাঊদ আলাইহি ওয়া সাল্লাম -এর সাওম (রোযা) পালন কর , এর থেকে বেশী করতে যেয়ো না। আমি জিজ্ঞাসা করলাম, আল্লাহর, আল্লাহর নাবী (সাল্লাল্লাহু আলাইহি ওয়াসাল্লাম) দাঊদ আলাইহি ওয়া সাল্লাম -এর সাওম (রোযা) কেমন? তিনি বললেন : অর্ধেক বছর। রাবী বলেন , ‘আবদুল্লাহ (রাঃ) বৃদ্ধ বয়সে বলতেন , আহা! আমি যদি নাবী (সাল্লাল্লাহু আলাইহি ওয়াসাল্লাম) প্রদত্ত রুখসত (সহজতর বিধান) কবূল করে নিতাম!\nগ্রন্থঃ সহীহ বুখারি অধ্যায়ঃ সাওম বা রোজা হাদিস নাম্বারঃ ১৮৫১\nমুআ‘য ইবনু ফাযালা (রহঃ) ‘আয়িশা (রাঃ) থেকে বর্ণিত , তিনি বলেন, নাবী (সাল্লাল্লাহু আলাইহি ওয়াসাল্লাম) শা‘বান মাসের চেয়ে বেশী (নাফল) সাওম (রোযা) কোন মাসে পালন করতেন না। তিনি (প্রায়) পুরা শা’বান মাসই সাওম (রোযা) পালন করতেন এবং বলতেন : তোমাদের সাধ্যে যতটুকু কুলোয় ততটুকু (নফল) আমল কর, কারণ তোমরা (আমল করতে করতে) ক্লান্ত হয়ে না পড়া পর্যন্ত আল্লাহ তা‘আলা (সওয়াব দান )বন্ধ করেন না। নাবী (সাল্লাল্লাহু আলাইহি ওয়াসাল্লাম) এর কাছে সর্বাপেক্ষা প্রিয় সালাত (নামায)ই ছিল তাই- যা যথাযথ নিয়মে সর্বদা আদায় করা হত। যদিও তা পরিমানে কম হত এবং তিনি যখন কোন (নফল) সালাত (নামায) আদায় করতেন পরবর্তীতে তা অব্যাহত রাখতেন।\nগ্রন্থঃ সহীহ বুখারি অধ্যায়ঃ সাওম বা রোজা হাদিস নাম্বারঃ ১৮৪৬\nইবাদাত, গজব/ আযাব, শিরক No Responses »\nমূসা ইবন ইসমাঈল (রহঃ) মুআয ইবন জাবাল (রাঃ) বলেন, আমি একবার নাবী (সাল্লাল্লাহু আলাইহি ওয়াসাল্লাম) – এর পেছনে তার সওয়ারীর উপর বসা ছিলাম। তখন তিনি আমাকে দাকলেনঃ ও হে মুআয! আমি বললাম, লাব্বায়কা ওয়া সাদারকা। তারপর তিনি অনুরুপ তিনবার দাকলেন। এর পর তিনি বললেনঃ তুমি কি জানো যে, বান্দাদের উপর আল্লাহর হক কি? তিনি বললেনঃ তা-হল বান্দারা তার ইবাদত করবে আর এতে তার সঙ্গে কোন কিছুকে শরীক করবে না। আবার কিছুক্ষণ চলার পর তিনি বললেনঃ ওহে মুআয! আমি জবাবে বাললামঃ লাব্বায়কা ওয়া সাদায়কা। তখন তিনি বললেনঃ তুমি কি জানো যে, বান্দা যতক্ষন তাৎ ইবাদত করবে, তখন আল্লাহর উপর বান্দাদের হক কি হবে? তিনি বললেনঃ তা হল এই যে, তিনি তাদের আযাব দিবেন না।\nসহীহ বুখারি অধ্যায়ঃ অনুমতি চাওয়া হাদিস নাম্বারঃ ৫৮৩৩\nমুহাম্মাদ ইবন উসমান (রহঃ) আবূ হুরায়রা (রাঃ) থেকে বর্ণিত। তিনি বলেনঃ রাসুলুল্লাহ (সাল্লাল্লাহু আলাইহি ওয়াসাল্লাম) বলেছেনঃ আল্লাহ তা-আলা বলেনঃ যে ব্যাক্তি আমার কোন ওলীর সঙ্গে শক্রতা রাখবে, আমি তার সাথে যুদ্ধ ঘোষনা করি। আমার বান্দা আমি যা তার উপর ফরয ইবাদতের চাইতে আমার কাছে অধিক প্রিয় কোন ইবাদত দারা আমার নৈকট্য লাভ করবে না। আমার বান্দা সর্বদা নফল ইবাদত দ্বারা আমার নৈকট্য অর্জন– করতে থাকবে। এমন কি অবশেষে আমি তাকে আমার এমন প্রিয় পাত্র বানিয়ে নেই যে আমিই তার কান হয়ে যাই, যা দিয়ে সে শুনে। আমিই তার চোখ হয়ে যাই, যা দিয়ে সে সবকিছু দেখে। আর আমিই তার হাত হয়ে যাই, যা দিয়ে সে ধরে। আমিই তার পা হয়ে যাই, যার দ্বারা সে চলে। সে যদি আমার কাছে কোন কিছু সাওয়াল করে, তবে আমি নিশ্চয়ই তাকে তা দান করি। আর যদি সে আমার কাছে আশ্রয় চায়, তবে অবশ্যই আমি তাকে আশ্রয় দেই। আমি যে কোন কাজ করতে চাইলে এটাতে কোন রকম দ্বিধা সংকোচ করি-না যতটা দ্বিধা সংকোচ মুমিন বান্দার প্রাণ হরণে করি। সে মৃত্যুকে অপছন্দ করে আর আমি তার কষ্ট অপছন্দ করি।\nসহীহ বুখারি অধ্যায়ঃ কোমল হওয়া হাদিস নাম্বারঃ ৬০৫৮\nইবাদাত, শিরক No Responses »\nহুদবাহ ইবন খালিদ (রহঃ) মুয়ায ইবন জাবাল (রাঃ) থেকে বর্ণিত। তিনি বলেনঃ একদা আমি নাবী (সাল্লাল্লাহু আলাইহি ওয়াসাল্লাম) -এর সহযাত্রী ছিলাম। অথচ আমার ও তার মাঝখানে ব্যবধান ছিল শুধু সাওয়ারীর গদির কাষ্ঠ-খণ্ড। তিনি বললেনঃ হে মুয়ায। আমি বললাম, লাব্বাইকা ইয়া রাসুলুল্লাহ (সাল্লাল্লাহু আলাইহি ওয়াসাল্লাম) ওয়া সাদাইকা! তারপর আরও কিছুক্ষণ চলার পরে আবার বললেনঃ হে মুয়ায। আমি বললাম, লাব্বাইকা ইয়া রাসুলুল্লাহ (সাল্লাল্লাহু আলাইহি ওয়াসাল্লাম) ওয়া সাদাইকা! তারপর আরও কিছুক্ষন চলার পর আবার বললেনঃ হে মুয়ায ইবন জাবাল! আমিও আবার বললাম, লাব্বাইকা ইযা রাসূল (সাল্লাল্লাহু আলাইহি ওয়াসাল্লাম) ালাহ ওয়া সাদাইকা। তখন তিনি বললেনঃ তুমি কি জানো যে, বান্দার উপর আল্লাহর হক কি? আমি বললাম, আল্লাহ ও তার রাসুল অধিক জানেন। তিনি বললেনঃ বান্দার উপর আল্লাহর হক হচ্ছে এই যে, সে তারই ইবাদত করবে, এতে তার সঙ্গে কোন কিছুকে শরীক করবে না। এরপর আরও কিছুক্ষন পথ চলার আবার ডাকলেন, হে মুয়ায ইবন জাবাল! আমি বললাম, লাব্বাইকা ওয়া সাদাইকা ইয়া রাসুলুল্লাহ (সাল্লাল্লাহু আলাইহি ওয়াসাল্লাম)! তিনি-বললেনঃ যদি বান্দা তা করে তখন আল্লাহর কাছে বান্দার প্রাপ্য কি হবে, তা কি তুমি জানো? আমি বললাম, আল্লাহ ও তার রাসুলই অধিক জ্ঞাত। তিনি বললেনঃ তখন বান্দার হক আল্লাহর কাছে হল তাদেরকে আযাব না দেওয়া।\nসহীহ বুখারি অধ্যায়ঃ কোমল হওয়া হাদিস নাম্বারঃ ৬০৫৬


চাঁদে বাজে রহস্যময় সঙ্গীত! -Deshebideshe\nচাঁদে বাজে রহস্যময় সঙ্গীত!\n‘তুমিও কি বাশির আওয়াজটা শুনতে পেয়েছো?\n‘শব্দটা অনেকটা, মহাশূন্য জাতীয় সঙ্গীত’\n‘এটা কী, ভেবে আমি অবাক হচ্ছি’\nকথোপকথনটি অ্যাপোলো ১০ এর নভোচারী ইগুইন সেরনান এবং জন ইয়ংয়ের মধ্যকার। তাদের মহাশূন্যযানটি যখন চাঁদ প্রদক্ষিণ করছিল তখনই মূলত ওই শব্দ শুনতে পেয়েছিলেন তারা। আর এই তথ্য গত চার দশক ধরে অতিযত্নে গোপনীয়তার সঙ্গে রেখেছিল মহাকাশ গবেষণা প্রতিষ্ঠান নাসা। ২০০৮ সালে কথোপকথনের লিখিত কপি প্রকাশ করা হলেও, এবারই প্রথম চাঁদে রেকর্ডকৃত শব্দ এবং নভোচারীদের কথাবার্তা প্রকাশ করা হলো।\nপৃথিবীর সঙ্গে সকল যোগাযোগ বিচ্ছিন্ন হয়ে যাওয়ার পর নভোচারীরা চাঁদের চর্তুপাশে ঘুরে বেড়াচ্ছেন। আর তেমনি অবস্থায় নভোচারীরা নিশ্চিতভাবেই কোনো সঙ্গীত শুনতে পাবেন এটা আশা করেননি। সেরনানের রেকর্ড করে রাখা কণ্ঠস্বর থেকে জানা যায়, ‘তুমি শুনতে পেয়েছো? ওই বাঁশির শব্দ? ওয়াও…। ওটা নিশ্চিতভাবেই বেশ অদ্ভুত সঙ্গীত।’\nসঙ্গীত শুনতে পাওয়ার বিষয়টি এতটাই অদ্ভুত ছিল যে নভোচারী দুইজন তাদের সিনিয়রদের বিষয়টি জানাতে সঙ্কোচ বোধ করছিলেন। তাদের ভয় ছিল যে, তারা এই কথা সিনিয়রদের জানালে হয়তো ভবিষ্যতে তাদের মহাকাশে না-ও পাঠানো হতে পারে। সম্প্রতি নাসার কিছু নথি প্রকাশিত হলে বিষয়টি জানা যায়। কিন্তু মহাকাশ বিজ্ঞানীরা এটা নিশ্চিত হতে পারেননি যে সঙ্গীতটি আসছিল কোথা থেকে।\nযদিও নাসার যন্ত্রবিদরা জানাচ্ছেন, দুই নভোচারীর কানে থাকা হেডফোনের গোলযোগের কারণেই ওই শব্দ উৎপাদিত হয়েছিল। কিন্তু নভোচারী আল অরডেন জানালেন ভিন্ন কথা। তার মতে, যৌক্তিকতা অনুযায়ী যদি কোনো শব্দ তরঙ্গ রেকর্ড হয় তাহলে বুঝতে হয় কোনো বস্তুর উপস্থিতি আছে। অপর এক নভোচারী মাইকেল কলিন্স, যিনি একাই চাঁদের বিপরীত পার্শ্বে প্রদক্ষিণ করেছিলেন, তিনিও প্রদক্ষিণের সময় ওই সঙ্গীতের শব্দ শুনতে পেয়েছিলেন কিন্তু তিনি বিষয়টি নিয়ে অতটা মাথা ঘামাননি। তিনি তার ‘ক্রায়িং দ্য ফায়ার: অ্যান অ্যাস্ট্রোনাটস জার্নিস’ শীর্ষক বইয়ে লিখেছেন, ‘আমার হেডফোনে অদ্ভুত শব্দ হচ্ছে। অনেকটা ভুতুড়ে উ উ শব্দের মতো।’\nকলিন্সের ব্যাখ্যা অনুযায়ী হেডফোনে তিনি শব্দটি পাচ্ছিলেন যখন দুই মহাকাশযানে থাকা রেডিও দুটি চালু ছিল এবং তাদের অবস্থান খুব কাছাকাছি ছিল। অ্যাপোলো ১০ ছাড়াও অ্যাপোলো ১১ চাঁদে অবতারণ করার পরও অবশ্য নভোচারীরা ওই শব্দ শুনতে পেয়েছিল। কিন্তু মহাকাশ বিজ্ঞানীরা আজও ওই সঙ্গীতের কোনো ব্যাখ্যা দিতে পারেননি।


০৫ অক্টোবর ২০২০, ১৪:৩৫\nআপডেট : ০৫ অক্টোবর ২০২০, ১৬:৫০\nফেসবুকে ভাইরাল হওয়া নোয়াখালীর বেগমগঞ্জের একলাশপুরে গৃহবধূকে ধর্ষণ চেষ্টা ও নির্যাতনের ঘটনায় ৯ জনের নাম উল্লেখ করে পৃথক দুটি মামলা দায়ের করা হয়েছে। ধর্ষণে বাধা দেওয়ায় ওই গৃহবধূকে বিবস্ত্র করে অমানবিক নির্যাতন করা হয় এবং তার ভিডিওচিত্র সামাজিক যোগাযোগ মাধ্যমে ছড়িয়ে দেওয়া হয়।\nজানা গেছে, এই ঘটনায় ভুক্তভোগী বাদি হয়ে নারী ও শিশু নির্যাতন দমন আইনে একটি এবং পর্নোগ্রাফি নিয়ন্ত্রণ আইনে আরও একটি মামলা দায়ের করেছেন। দুটি মামলাতেই আসামিদের নাম, ঠিকানা একই এবং এজাহারনামীয় তাদের সংখ্যাও ৯ জন। এছাড়াও অজ্ঞাত আরও ৭ থেকে ৮ জন ঘটনায় জড়িত ছিল বলে এজাহারে উল্লেখ করা হয়েছে।\nগত রোববার দিনগত রাত ১২টার দিকে বেগমগঞ্জ থানায় করা দুটি মামলাতেই প্রথম আসামি বাদল (২২)। এছাড়াও মামলা দুটির অন্য আসামিরা হলো- মো. রহিম (২০), আবুল কালাম (২২), ইস্রাফিল হোসেন ওরফে মিয়া (২২), সাজু (২১), সামছুউদ্দিন ওরফে সুমন (৩৯), আব্দুর রব ওরফে চৌধুরী মিয়া ওরফে লম্বা চৌধুরী (৪৮), আরিফ (১৮) ও রহমত উল্যা (৪১)।\nগ্রিল ভেঙে ঘরে ঢুকে গৃহবধূকে ধর্ষণ\nসাভারে গৃহবধূকে ধর্ষণ\nপর্ন মুভি দেখে, কিন্তু ভদ্রতার সীমারেখা\nঘুমের মধ্যে ধর্ষণ\nএদের মধ্যে এজাহারনামীয় প্রধান আসামি বাদল, রহমত উল্যা ও রহিম গ্রেপ্তার হয়েছে। এই ঘটনার পেছনে ইন্ধনদাতা হিসেবে অজ্ঞাতনামা আসামি হিসেবে দেলোয়ার বাহিনীর প্রধান দেলোয়ারকেও গ্রেপ্তার করা হয়েছে। এ নিয়ে সংশ্লিষ্ট ঘটনায় ৪ জনকে গ্রেপ্তার করা হলো।\nঘটনার বিবরণে জানা গেছে, প্রায় মাসখানেক আগে দুই সন্তানের জননী ওই গৃহবধূকে বিবস্ত্র করে বেধড়ক মারধর করে ভিডিওচিত্র ধারণ করে বখাটে একদল যুবক। গতকাল রোববার দুপুরের দিকে সেই নির্যাতনের ভিডিও সামাজিক যোগাযোগ মাধ্যম ফেসবুকে প্রকাশের পর ভাইরাল হয়। তাতে টনক নড়ে স্থানীয় প্রশাসনের। গত ৩২ দিন অভিযুক্ত স্থানীয় বখাটেরা গৃহবধূর পরিবারকে অবরুদ্ধ করে রাখলেও ঘটনা থেকে যায় স্থানীয় এলাকাবাসী ও পুলিশ প্রশাসনের অগোচরে!\nসারা দেশে ধর্ষণের প্রতিবাদে আজ সোমবার রাজধানীর উত্তরা ও শাহবাগে বিক্ষোভ মিছিল ও সড়ক অবরোধ হয়। শাহবাগে বামপন্থী রাজনৈতিক দলগুলোর মোর্চা- বাম গণতান্ত্রিক জোটের মিছিলে বাধা দেয় পুলিশ। ধর্ষণ বিরোধী বিক্ষোভে যোগ দেয়ার সময় পুলিশের সঙ্গে ধস্তাধস্তি হয় তাদের। এতে যোগ দিয়েছে প্রগতিশীল ছাত্র সংগঠনসমূহের নেতারা। ক্রমশই সেখানে মানুষজন বাড়ছে।\nএদিকে ধর্ষণের শিকার হওয়া থেকে বাঁচতে মা-বোনদের চাকু নিয়ে ঘুরতে অনুরোধ জানিয়েছেন ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) সাবেক সহ-সভাপতি (ভিপি) নুরুল হক নুর। আজ সোমবার রাজধানীর জাতীয় জাদুঘরের সামনে এক বিক্ষোভ থেকে এ ঘোষণা দেন তিনি। এ সময় তার সঙ্গে তার দলীয় নেতা-কর্মীরা উপস্থিত ছিলেন।


শিশু চিত্রকলার গুরুত্ব।। কামালুদ্দিন\nপ্রকাশ: ২০১৯-০৭-১৬ ৩:৩৬:৫৯ পিএম\nচারাগাছগুলোয় যখন আমরা জল দেই, পাতা-কান্ড পরিষ্কার করি, তখন খুব যত্ন নিয়ে, আলতো করে কাজটি করি যাতে আঘাত না লাগে। ফুলের কুঁড়িগুলো এমনভাবে স্পর্শ করি যেন একটি পাপড়িও ঘুম থেকে জেগে না ওঠে আকস্মিক ভয়ে! আমরা সবাই জানি, যথাযথ পরিচর্যার মাধ্যমে বীজের অঙ্কুরোদ্‌গম ঘটাতে হয়। অঙ্কুরোদ্‌গমের পর যখন চারাগাছে পরিণত হয়, তখন তার পরিচর্যা আরো বাড়িয়ে দিতে হয়। কারণ সেই চারাগাছটিই একদিন সাবালক হবে, পরিণত হবে মহীরূহে। ঠিক তেমনই সব শিশুই স্পর্শকাতর। সব শিশুরই পরিচর্যা করতে হয় চারাগাছের মতো। শিশুরা স্বর্গের ফুল। তারা এই পৃথিবীকে সুবাসিত করার জন্য নেমে আসে স্বর্গ থেকে মর্ত্যে। তারা বর্তমানকে সুন্দর করে তোলে। উপহার দেয় স্বপ্নিল ভবিষ্যৎ।\nআমাদের এই ক্ষুদে স্বচ্ছ, স্বতঃস্ফূর্ত শিশুদের নিষ্ঠার সঙ্গে পরিচর্যা করা দরকার। তাদের অঙ্গ-প্রত্যঙ্গগুলি শক্ত সামর্থ হওয়া অবধি পরিচর্যা চালিয়ে যেতে হয়। মানব শিশুর শৈশবের নির্মাতা হচ্ছে অভিভাবক বা শিক্ষক। কাদামাটির মতো এই শিশুদের যেমন ইচ্ছে গড়ে নেয়া যায়। আমরা যেমন চাইবো তারা তেমনই হয়ে উঠবে; আমাদের আকাঙ্ক্ষাকে রূপদান করবে। তাই বলে ভুল রূপদান যেন না হয় সেদিকেও খেয়াল রাখতে হবে। যেমন কবি কাহলিল জিবরান একবার এক নারীর কোলে শিশু দেখে ওই নারীর উদ্দেশ্যে বলেছিলেন, ‘তোমরা তোমাদের ভালোবাসা তাদের দিতে পারো কিন্তু চিন্তা ভাবনা নয়, কারণ তাদের নিজেদের চিন্তাভাবনা আছে। তাদের দেহ ধারণ করতে পারো, কিন্তু তাদের আত্মা নয়। কারণ তাদের আত্মা বাস করে আগামীকালের গৃহে, সেখানে তোমরা যেতে পারো না, তোমাদের স্বপ্নেও না।’\nসত্যিকারার্থে এই কোমল শিশুদের তাদের ইচ্ছের বিরুদ্ধে জোর-জবরদস্তি করে সনাতনী প্রথায় অযাচিত কিছু চাপিয়ে দিলে তাতে তাদের স্বপ্নগুলো জীর্ণকায় হয়ে যায়। আর যেসব তথাকথিত অভিভাবক এসব চাপিয়ে দিচ্ছেন তারা কতটুকু সচেতন, দায়িত্বশীল সেটাও দেখার বিষয়। অভিভাবকের চিন্তা ও শিক্ষার মান যদি হয় নেহায়েত সংস্কারাবদ্ধ আর পশ্চাৎপদ তাহলে তো কথাই নেই। শিশুর বিকাশের শুরুতেই লেগে যাবে গণ্ডগোল। তাতে তার গোড়া মাটির নিচে চাপা থাকবে আজীবন আর পৃথিবী নামক গ্রহের সাক্ষাৎ মিলবে না কখনোই।\nআমাদের দেশের শতকরা ৯৫ শতাংশ অভিভাবক কখনো তাদের সন্তানকে জিজ্ঞেস করেন না, তোমার কী হওয়ার স্বপ্ন আছে, ভবিষ্যতে তুমি কি হতে চাও? না। তাদের আবার স্বপ্ন কি! আমার এই অর্বাচীন সন্তান আমি যা হতে পারিনি সেটাই হবে। ডাক্তার হবে, ইঞ্জিনিয়ার হবে। কর্পোরেট বড় কর্তা হবে। কারণ এগুলো সম্ভবত সামাজিক মর্যাদা তৈরিতে বিশেষ ভূমিকা রাখে। ব্রিটিশ ঔপনিবেশিক আমলে সবাই হতে চাইতো ব্যারিস্টার, দারোগা। আমরা ভুলে যাই, পৃথিবীতে সবাই সব কিছুর জন্য জন্মায় না। সবাই একদিকে গেলে পৃথিবী ভারসাম্য হারাবে। সুতরাং অভিভাবকদের বোধগুলোকে শান দিতে হবে। না হয় আপনার সন্তান সারাজীবন শিশু থেকে যাবে, মানুষ আর হবে না। মনে রাখা উচিৎ, মানুষের বর্ণাঢ্য জীবনে সবচেয়ে কম স্থায়ী থাকে শৈশবকাল। অথচ এ শৈশবই প্রতিটি মানুষের জীবনের সবচেয়ে গুরুত্বপূর্ণ অধ্যায়। তাই আমরা শিশুদের দেব এমন এক উদার শৈশব যা নিরবচ্ছিন্ন আনন্দে ভরপুর থাকবে। সেইসঙ্গে খুঁজে পাবে ভবিষ্যতের রাস্তা।\nউল্লেখ্য চারুকলা, কারুকলা, সঙ্গীত, নৃত্য, লেখালেখি, বিজ্ঞান চর্চা ইত্যাদি শিল্পমাধ্যমের সঙ্গে পরিচয় ঘটানোর মধ্য দিয়ে শিশুর মধ্যকার সুপ্ত সত্তা জাগরিত করতে হবে। এসব সৃষ্টিশীল শিক্ষায় শিশুর শারীরিক এবং মানসিক দুটোরই বিকাশ ঘটবে। সেইসঙ্গে খেলাধুলায়ও শিশুদের উৎসাহিত করতে হবে, মনোবিদগণের মতে খেলাধুলা হচ্ছে স্বতঃস্ফূর্ত একটা সৃজনশীল উদ্দেশ্যমূলক ক্রিয়া। উন্নতবিশ্বে জীবনের প্রথম ছয়টি বৎসর কাটে এসবের ভিতর দিয়ে। তাদের অজ্ঞাতে তারা বিস্তর অভিজ্ঞতা সঞ্চয় করে, সেসব অভিজ্ঞতা সঞ্চিত হবার পর তারা কিন্ডারগার্টেনে যায়। প্রাক-প্রাথমিক শিক্ষাটা গ্রহণ করতে হয় এভাবে পরিবার, পরিবেশ, প্রতিবেশ, প্রকৃতি থেকে। এসব অধ্যায়কে নিবিড়ভাবে জানতে বা পরখ করতে সব থেকে বেশি সহায়তা করে ছবি আঁকা। মানুষ তার চৈতন্যের ঊষাকাল থেকেই বিশ্বপ্রকৃতির সঙ্গে যেসব মাধ্যমে তার সম্পর্ক তৈরি করেছিল, ছবি আাঁকা তার মধ্যে প্রধানতম। তাই শিশুরাও তাদের চৈতন্যের ঊষাকালে ছবি আঁকতে পছন্দ করে। শিশুরা বারো থেকে আঠারো মাস বয়স থেকে পেন্সিল বা প্যাস্টেল দিয়ে অসংখ্য হিজিবিজি লাইন দিয়ে ছবি আঁকার চেষ্টা করে। শিক্ষাব্রতী জ্যা জ্যাক রুশো এ কারণেই বলেন: ‘প্রত্যেক শিশুই জন্মগতভাবে শিল্পী।’\nতাদের ছবি হচ্ছে সৃজনাত্মক, বাস্তবধর্মী নয়। ছবি এঁকে তারা নিজেদের আবিষ্কার করে নানাভাবে। যেমন কল্পনার রঙের প্লেট আর বাস্তবের রঙের প্লেট এক করে ফেলে, কারণ শিশুরা কল্পনা আর বাস্তবের পার্থক্য বুঝে উঠতে পারে না। তাদের তুলি থেকে রঙ ঝরে পড়েই সাদা কাগজের উপর বিম্বিত হয় তাদের না-বলা কথা; না-দেখা স্বপ্ন, মান-অভিমান, চেনা-অচেনা জীবনের নানা অনুষঙ্গ। এক রঙের সঙ্গে অন্য রঙের সন্ধি ঘটিয়েই আগামী দিনের স্বপ্নগুলোকে গেঁথে ফেলে মনের অজান্তে।\nসাদা পাতায় লীলাক কাজীর রঙিন ছবি আঁকার চেষ্টা\nশিশুরা আগামীদিনের ভবিষ্যৎ। এই অনেকগুলো ভবিষ্যৎ মিলে পৃথিবী নামক এত বড় ক্যানভাসকে রাঙিয়ে দেবে নানা রঙের স্বপ্ন দিয়ে। এই নিষ্পাপ শিশুর আকাশ, বাতাস, মাটি, গাছ, ফুল, পশু-পাখি, মানুষ, নদী সবখানেই রঙধনুর সব রঙ গড়িয়ে আসে। তাদের আকাশ থাকে নানা রঙের পাখিতে মুখরিত। তাদের ফসলের মাঠে বাম্পার ফলন। তাদের নদীতে মাছের উপচে পড়া ভিড়। তাদের মানুষের মুখে রঙের প্রাচুর্য ঢের বেশি। কী অদ্ভুত রকম সৃষ্টি সুখের উল্লাস তাদের মানসপটে! শিশুদের চিত্রের ভাষা খুবই সহজ-সরল, কারণ তাদের জটিলতার অভিজ্ঞতা নেই। রবীন্দ্রনাথ ঠাকুরের মতে: ‘বাল্যকাল থেকে আমাদের শিক্ষার সহিত আনন্দ নাই। কেবল যাহা কিছু নিতান্ত আবশ্যক তাহাই কণ্ঠস্থ করিতেছি। তেমন করিয়া কোনমতে কাজ চলে মাত্র, কিন্তু বিকাশ লাভ হয় না।’\nতাই বলছি, যেসব শিক্ষার্থীকে শুধুই পুঁথিগত গ্রন্থকীট হিসেবে তৈরি করা হয় বা কলের প্রণালী আঁকড়ে ধরে বসিয়ে রাখা হয় তাদের দ্বারা আর যাই হোক মননের চর্চা হবে না।\nএকটু লক্ষ্য করলে দেখতে পাবেন, শিশুরা স্কুলে সবচেয়ে বেশি মনোযোগী থাকে ছবি আঁকার ক্লাসে। কারণ সৃষ্টিশীল কাজ শিশুদের ভীষণ আনন্দ দেয়। তারা ছবিতে নিজের জগত খুঁজে পায়। একমাত্র ছবি আঁকার ক্লাসে তারা স্বাধীনতা এবং স্বস্তি পায়। একঘেঁয়ে মুখস্থযন্ত্র হওয়া থেকে কিছুটা বিরত থাকতে পারে। আমরা সকলে অবগত যে, জাতির পিতা বঙ্গবন্ধু শেখ মুজিবুর রহমান শিল্প সাহিত্যের সমঝদার ছিলেন। তিনি শিল্পাচার্য জয়নুল আবেদিন ও কবি জসিমউদ্‌দিনকে অনেক সম্মান করতেন। শিশুদের অত্যধিক ভালোবাসতেন। শিশুদের সান্নিধ্য পেতে চাইতেন সবসময়। তাই তাঁর জন্মদিনে বাংলাদেশে শিশু দিবস পালিত হয়। আর সেই শিশু দিবসে সারাদেশে শিশু চিত্রাঙ্কন প্রতিযোগিতা হয়। শিশুরা সেখানে ছবি আঁকে। এমনকি তিনি যখন রাষ্ট্রীয় সফরে যান সোভিয়েত ইউনিয়নে তখন তিনি উপহার হিসেবে নিয়ে যান এদেশের শিশুদের আঁকা তাঁর স্বপ্নের বাংলাদেশের ছবি, সোনার বাংলার ছবি। অন্য দেশের রাষ্ট্রনায়করা সেসব ছবি পেয়ে উচ্চকিত প্রশংসা করেন। তাহলে বুঝতে হবে আমাদের শিশুরা মেধা মননে কতটা উজ্বীবিত। পক্ষান্তরে খুব দুঃখের সাথে বলতে হয়, শিশুকে জানবার বা আবিষ্কার করবার জন্য যে বিজ্ঞানসম্মত পর্যালোচনা দরকার সেটা আমাদের দেশে নেই। শিশুর মনোজগতে প্রবেশের কৌশল আমরা জানি না। বর্তমানে আমাদের দেশে স্কুলে বাংলা, ইংরেজি, গণিত, সমাজবিজ্ঞান, ধর্ম এসব বিষয়ে যদি সৃজনশীল প্রশ্ন করা হয়, তাহলে চারুকলা বিষয়টি কি? কারো ক্ষীণ পরামর্শে এই বিষয়টি সরকারিভাবে বাদ বা নম্বরশূন্য করে দেয়ার অর্থ কী? তাহলে চারুকলা সৃজনশীল নয়? যেটা শতভাগ সৃজনশীল সেটাকেই চরম অবজ্ঞা করা হচ্ছে কেন? আমরা সৃজনশীল বা সুকুমারবৃত্তি বলতে তাহলে কী বুঝি?\nএখন অনেকের মনে প্রশ্নের উদ্রেক হতে পারে, শিশুরা ছবি আঁকলে কী উপকার হয়? নিশ্চয় উপকার হয়। নিম্নলিখিত লাইনগুলি হচ্ছে একটি শিশুর গড়ে ওঠার বুনিয়াদ। যেসব শিশু ছবি আঁকে তাদের- ১. পরিমিতিবোধ বাড়ে ২. রুচিবোধ বা নান্দনিক বোধ তৈরী হয় ৩. সৌন্দর্যবোধ বাড়ে ৪. চোখ ও মস্তিষ্কের স্নায়ুতন্ত্র কার্যকর ও শক্তিশালী হয় ৫. চিন্তার আত্মপ্রকাশ ঘটে সেই সাথে আত্মশক্তি প্রতিষ্ঠা হয় ৬. নিয়মশৃঙ্খলা শেখে ৭. পর্যবেক্ষণ ক্ষমতা বাড়ে ৮. কল্পনাশক্তির প্রসার ঘটে ৯. মানবিক মূল্যবোধ গড়ে ওঠে ১০. জীবন উপলব্ধি বাড়ে ১১. দেশপ্রেম জাগ্রত হয় ১২. সময়জ্ঞান বাড়ে ১৩. অসাম্প্রদায়িক চেতনায় বিশ্বাসী হয় ১৪. ‘থ্রি-আর’ (three -R ) অর্থাৎ পড়া, লেখা ও গণিত শেখার ব্যাপারে বেশ পারদর্শী হয় ১৫. চেতনাবোধ জাগ্রত হয় ১৬. একাকিত্ব ভুলে যায় ১৭. প্রাণচঞ্চল্য বাড়ে।\nসুতরাং আমরা চাইবো আমাদের ফুটফুটে শিশুরা যেন উল্লেখিত মর্মবাণীগুলো ধারণ করতে পারে। একটি জাতি বা সমাজ বিকশিত করতে গেলে শিল্প-সংস্কৃতির চর্চা অব্যাহত রাখতে হবে। না হয় অশান্তির কালো ছায়া বা অপশক্তির ভীত জমাট বাঁধবে। জগতখ্যাত শিল্পী এসএম সুলতান বলেছেন, ‘যে শিশু একবার তুলি ধরে সে শিশু কখনো অস্ত্র ধরতে পারে না।’ সত্যিকারার্থে শিল্প-সংস্কৃতি না থাকলে মানুষের আশার মৃত্যু ঘটে। তাই আমাদের শিশুরা যেন সাধারণ শিক্ষার পাশাপাশি শিল্প শিক্ষায়ও মনোনিবেশ করে নিজেকে উন্নত, মননশীল, রুচিশীল আদর্শ নাগরিক হিসেবে গড়ে তুলতে পারে সে বাস্তব পরিবেশ তৈরি করতে হবে পরিবার, সমাজ ও রাষ্ট্রকে। সে পরিবেশ গড়ে দিতে পারলে তারা পেশাদার শিল্পী না হলেও যেকোনো পেশায় গিয়ে নিজগুণে একটি ছবির মতো চমকপ্রদ, স্বপ্নীল, শিল্পিত সুসভ্য জাতি গঠনে ভূমিকা রাখতে পারবে। সেজন্য আমাদের দরকার শিশু প্রতিপালনে সচেষ্ট হয়ে তাদের সুপ্ত প্রতিভাকে তরান্বিত করা। তাই বলছি, একটি সমৃদ্ধ দেশ গঠনের জন্য সৃজনশীল মানুষের অসাধারণ ভূমিকা অনস্বীকার্য। শিল্প-শিক্ষাকে গুরুত্ব দেয়ার কারণেই উন্নত বিশ্বের সর্বত্র নান্দনিক মূল্যবোধের পরিচয় মেলে। একটি সুন্দর দেশ দেখলে মনে হয় শিল্পী সব জায়গায় তুলি চালিয়েছেন প্রসন্ন মনে। আসুন আমরাও আমাদের দেশটি মননশীল, শিল্পীত ও সুন্দর মানুষে ভরে তুলি।\nলেখক: প্রভাষক, চারুকলা, ঢাকা বিশ্ববিদ্যালয়


biplab deb: চাপে মুখ্যমন্ত্রী বিপ্লব দেব, কী এমন ঘটল ত্রিপুরায়? - Trouble For Chief Minister Biplab Deb: What Is Happening In Tripura? | Eisamay - Eisamay\ntrouble for chief minister biplab deb: what is happening in tripura?\nচাপে মুখ্যমন্ত্রী বিপ্লব দেব, কী এমন ঘটল ত্রিপুরায়?\nBiplab Ray | EiSamay.Com | Updated: 13 Oct 2020, 12:18:00 PM\nভালোমতো চাপে পড়েছেন বিপ্লব দেব। ত্রিপুরার মুখ্যমন্ত্রীর বিরুদ্ধে একনায়কতন্ত্রের অভিযোগ উঠেছে। ত্রিপুরার মুখ্যমন্ত্রীকে সরানোর দাবিতে কেন্দ্রীয় নেতৃত্বের কাছে দরবার করতে গিয়েছেন দলেরই বেশ কয়েক জন বিধায়ক।\nবিপ্লব দেব, ত্রিপুরার মুখ্যমন্ত্রী\nএই সময় ডিজিটাল ডেস্ক: দলেই এ বার বিদ্রোহের মুখে পড়লেন ত্রিপুরার মুখ্যমন্ত্রী বিপ্লব দেব। তাঁকে নিয়ে দলের অন্দরে অসন্তোষ ছিলই। বিজেপি বিধায়কদের একাংশ তাঁর নেতৃত্বে খুশি নন। তার মধ্যে আবার অনিয়মের অভিযোগও উঠেছে ত্রিপুরার মুখ্যমন্ত্রীর বিরুদ্ধে। বিপ্লবের বিরুদ্ধে সরাসরি অনাস্থা প্রকাশ করে, বিদ্রোহী বিধায়কেরা চলে গিয়েছেন দিল্লি। সূত্রের খবর, কমপক্ষে ১২ বিজেপি বিধায়ক দিল্লি গিয়েছেন। বিজেপির শীর্ষ নেতৃত্বের সঙ্গে দেখা করবেন বলে। বিপ্লব দেবের বিরুদ্ধে শুধু নালিশ নয়, ক্ষুব্ধ বিধায়কেরা রাজধানীতে গিয়েছেন তাঁকে মুখ্যমন্ত্রীর পদ থেকে অপসারণের দাবি নিয়ে।\nএই বিদ্রোহী বিধায়কদের অন্যতম ত্রিপুরার প্রাক্তন স্বাস্থ্যমন্ত্রী, প্রভাবশালী বিজেপি বিধায়ক সুদীপ রায়বর্মন। বিজেপির সর্বভারতীয় সভাপতি জে পি নাড্ডা ও সাধারণ সম্পাদক বি এল সন্তোষের সঙ্গে দেখা করার জন্য সুদীপ অনুমতি চেয়েছেন। একটা হেস্তনেস্ত করতে কেন্দ্রীয় স্বরাষ্ট্রমন্ত্রী অমিত শাহ, এমনকী সম্ভব হলে প্রধানমন্ত্রী নরেন্দ্র মোদীর সঙ্গেও দেখা করতে চান বিদ্রোহী বিধায়কেরা।\nসূত্রের খবর, দিল্লিতে গিয়ে তাঁরা ত্রিপুরা ভবনে উঠেছেন। সেখানেই সংবাদমাধ্যমের সামনে সুদীপ রায়বর্মন বলেন, 'আমরা অন্তত ১২ জন বিধায়ক ঠিক করেছি ত্রিপুরার মুখ্যমন্ত্রীর খারাপ নেতৃত্বর কথা দলের শীর্ষনেতৃত্বকে জানাব। কারণ এতে দলের ভাবমূর্তি নষ্ট হচ্ছে।' বিপ্লব ত্রিপুরায় 'একনায়কতন্ত্র' চালাচ্ছেন বলেও অভিযোগ বিজেপির এই বিধায়কদের।\nসুদীপ বলেন, 'আমরা যে দলের অনুগত কর্মী, তা শীর্ষনেতৃত্বকে জানাতে চাই। আমরা চাই, ত্রিপুরায় একবার নয়, সামনের দিনগুলিতেও বিজেপির সরকার ক্ষমতায় থাক। কিন্তু, বিপ্লব দেব যে ভাবে নেতৃত্ব দিচ্ছেন, তাতে বামফ্রন্ট ও কংগ্রেস তাদের হারানো জমি ফিরে পাবে। এতে দলের ক্ষতি বই ভালো হবে না।'\nতাঁরা বলেন, 'অনেক রকমের বেফাঁস মন্তব্য করে ইতিমধ্যে একাধিকবার দলকে অস্বস্তিতে ফেলেছেন মুখ্যমন্ত্রী। সেটা বেশি দিন চলতে দেওয়া যায় না।'\nআরও পড়ুন: হাইকোর্টে হাথরস মামলা উত্তরপ্রদেশের বাইরে সরানোর আর্জি নির্যাতিতার পরিবারের\nবিজেপির এই বিধায়তদের অভিযোগ, করোনা সংক্রমণ ঠেকাতেও ত্রিপুরা সরকার ব্যর্থ। বিপ্লব দেবের কোনও পরিকল্পনা নেই। সরকারের এই ব্যর্থতার জন্যই কেন্দ্র থেকে প্রতিনিধি দলকে যেতে হয়েছিল ত্রিপুরায়।\nআরও পড়ুন: পাগড়ি-বিতর্ক: ‘শান্তিভঙ্গ’র চেষ্টা, অভিযোগে আজ ধরনা কলকাতায়\nবিদ্রোহী এক বিধায়কের কথায়, 'করোনা সংক্রমণ চলার সময় ত্রিপুরায় একজন নির্দিষ্ট স্বাস্থ্যমন্ত্রীও নেই! অভিজ্ঞ আইএএস ও আইপিএস অফিসাররা ত্রিপুরায় থাকতে চাইছেন না। হয় চলে যাচ্ছেন, নয়তো অবসর নিয়ে নিচ্ছেন। মুখ্যমন্ত্রীর একনায়কতন্ত্রের সঙ্গে তাঁরা খাপ খাওয়াতে পারছেন না। তাঁর বিরুদ্ধে কথা বললে সংবাদমাধ্যম ও সাংবাদিকদেরও হুমকি দিচ্ছেন বিপ্লব দেব।\nবিধায়কদের এই দলটির দাবি, ত্রিপুরার সংগঠনের সংখ্যাগরিষ্ঠ বিধায়কই কিন্তু বিপ্লব দেবের বিপক্ষে। তাঁরা সকলেই চান, বিপ্লব দেবকে মুখ্যমন্ত্রীর পদ থেকে সরিয়ে দেওয়া হোক।\nতবে, বিপ্লবঘনিষ্ঠ এক বিধায়কের দাবি, ত্রিপুরার মুখ্যমন্ত্রীর বিরুদ্ধে অভিযোগ ঠিক নয়। হাতেগোনা সাত-আট জন বিধায়ক রয়েছেন, যাঁরা বিপ্লবের নেতৃত্ব নিয়ে অসন্তোষ ব্যক্ত করেছেন। তাঁর আরও দাবি, যাঁরা বিপ্লবের বিরুদ্ধে বিদ্রোহ দেখাচ্ছেন, তাঁরা কেউই বিজেপির পুরনো লোক নয়। কংগ্রেস থেকে বিজেপিতে এসেছেন। এখনও সরকারের অগ্রগতি মানতে পারছেন না। নামপ্রকাশে অনিচ্ছুক বিপ্লবঘনিষ্ঠ এই বিধায়কের কথায়, 'বিজেপির পুরনো নেতাকর্মীদের বিপ্লব দেবের উপর পূর্ণ আস্থা রয়েছে ।'\nত্রিপুরায় বিপ্লব-সুদীপের লড়াই রাজনৈতিক মহলে নতুন ঘটনা নয়। তাঁদের মধ্যে দূরত্ব ক্রমশ বেড়েছে। গত লোকসভা ভোটের আগে থেকেই বিপ্লবের সরকারের বিরুদ্ধে বার বার সমালোচনার সুর শোনা গিয়েছে সুদীপের গলায়। এ জন্য তাঁকে মন্ত্রিসভা থেকে সরিয়েও দেন বিপ্লব। তার পর থেকেই বিপ্লবের বিরুদ্ধে সুর আরও চড়াতে থাকেন সুদীপ।\nবামফ্রন্টের ২৫ বছরের শাসনের অবসান ঘটিয়ে ২০১৮ সালে ত্রিপুরায় ক্ষমতায় আসে বিজেপি সরকার। তাদের সঙ্গে জোট বাঁধে পিপলস ফ্রন্ট অফ ত্রিপুরা। ৬০ সদস্যের বিধানসভায় ৩৬টি আসন বিজেপির দখলে। পিপলস ফ্রন্ট অফ ত্রিপুরার রয়েছে ৮টি আসন। কেন্দ্রীয় নেতৃত্ব বিপ্লব-সুদীপের দ্বন্দ্ব কী করে মেটায়, এখন সেটাই দেখার।\nতেজস্ক্রিয়তা থেকে বাঁচাবে বিশুদ্ধ গোবরে প্রস্তুত চিপ! দাবি রাষ্ট্রীয় কামধেনু আয়োগের পরের খবর\nবিপ্লব দেব ত্রিপুরার মুখ্যমন্ত্রী ত্রিপুরার খবর Tripura news Tripura CM biplab deb\nWeb Title : trouble for chief minister biplab deb: what is happening in tripura?


স্বাস্থ্যসেবা এখনো সমন্বয়হীন - Bhorer Kagoj\nপ্রচ্ছদ বাংলাদেশ স্বাস্থ্যসেবা এখনো সমন্বয়হীন\nপ্রকাশিত: জুলাই ৮, ২০২০ , ৯:৪৩ পূর্বাহ্ণ আপডেট: জুলাই ৮, ২০২০ , ১১:১৫ পূর্বাহ্ণ\nদেশে কোভিড-১৯ সংক্রমণের ৪ মাস পূর্ণ হচ্ছে আজ। ৮ মার্চ প্রথম করোনা রোগী শনাক্ত হয়। কিন্তু এই ৪ মাসেও করোনা আক্রান্তদের স্বাস্থ্যসেবা নিশ্চিতে অনেকটা পিছিয়ে আছে সরকার। এখনো রোগীবান্ধব হাসপাতাল গড়ে তোলা সম্ভব হয়নি। নমুনা পরীক্ষার সুবিধা পৌঁছেনি দেশের ৪৩টি জেলায়। হাসপাতালের বেড সংখ্যা, আইসিইউ, অক্সিজেন ব্যবস্থা যে এখনো অপ্রতুল তা উঠে এসেছে সরকারের উচ্চ পর্যায়ের কর্মকর্তাদের কথায়। সোমবার এক সংবাদ সম্মেলনে স্বাস্থ্য মন্ত্রণালয়ের স্বাস্থ্য বিভাগের সচিব মো. আবদুল মান্নান বলেছেন, হাসপাতালে যে মানের চিকিৎসা দেয়া উচিত তা দেয়া হচ্ছে না। আমি নিজেই তার প্রমাণ। পাশাপাশি হাসপাতালে রোগী ভর্তি হতে পারছে না, এই সমস্যা বাংলাদেশে প্রকট। এর আগে করোনায় আক্রান্ত হয়ে যারা বিভিন্ন হাসপাতালে চিকিৎসা নিয়েছেন; কিংবা চিকিৎসা না পেয়ে মারা গেছেন তাদের স্বজনরাও জানিয়েছেন হাসপাতালগুলোর দৈন্য দশার কথা।\nসম্প্রতি জেকেজি হেলথকেয়ার ও রিজেন্ট হাসপাতালের জালিয়াতির বিষয়টি নিয়ে আরো বেশি সমালোচনার মুখে পড়েছে স্বাস্থ্য বিভাগ। সরকারের অনুমতি নিয়ে জেকেজি নামের একটি সংগঠন করোনা পরীক্ষার ব্যবস্থা করে আসছিল। নমুনা সংগ্রহ করে কোথাও কোনো টেস্ট না করিয়ে নিজেরাই নেগেটিভ-পজেটিভ রিপোর্ট দিত। জালিয়াতি ধরা পড়ার পর তাদের সব বুথ বন্ধ করে দেয়া হয়। এরপরই সোমবার সামনে আসে রিজেন্ট হাসপাতালের জালিয়াতির চিত্র। তারাও নমুনা সংগ্রহ করে তা পরীক্ষা না করিয়ে ভুয়া রিপোর্ট দিত। সরকারের সঙ্গে চুক্তিবদ্ধ এই হাসপাতালের মিরপুর ও উত্তরায় অবস্থিত দুটি শাখা সিলগালা করে দেয় র‌্যাব। এখন প্রশ্ন উঠেছে, কোনো ধরনের যাচাই-বাছাই ছাড়া সরকারের সংশ্লিষ্টরা কীভাবে এমন প্রতিষ্ঠানের সঙ্গে চুক্তিবদ্ধ হচ্ছে এবং মহামারির এই কালে রোগীদের নিয়ে ব্যবসা করার সুযোগ তৈরি করে দিচ্ছেন?\nদেশে করোনার সংক্রমণ শুরু থেকেই স্বাস্থ্য বিভাগ দাবি করে আসছে রোগীদের জন্য সাধারণ বেডসহ প্রচুর আইসিইউও প্রস্তুত আছে। আরো নতুন আইসিইউ আমদানির প্রক্রিয়া চলছে। অথচ ৪ মাস পর যখন সংক্রমণের ঊর্ধ্বগতি; তখন বলা হচ্ছে দেশের সরকারি হাসপাতালগুলোতে আইসিইউ বেড আছে মাত্র ৪০১টি।\nস্বাস্থ্য অধিদপ্তরের নিয়মিত বুলেটিনে গতকাল মঙ্গলবার জানানো হয়, সারাদেশে করোনা রোগীদের চিকিৎসার জন্য হাসপাতালগুলোতে সাধারণ বেড আছে ১৪ হাজার ৭৭৫ টি এবং আইসিইউ বেড আছে ৪০টি। এর মধ্যে ঢাকায় সাধারণ বেডের সংখ্যা ৬ হাজার ৭৫টি ও আইসিইউ বেড ১৪টি। সারাদেশে সাধারণ বেডে ৪ হাজার ১৫৬ জন এবং আইসিইউতে ২১০ জন রোগী ভর্তি আছে। ১০ হাজার ৬১৯টি সাধারণ বেড এবং ১৯১টি আইসিইউ বেড খালি আছে সরকারের পক্ষ থেকে হাসপাতালের আইসিইউসহ সাধারণ বেড ফাঁকা থাকছে দাবি করা হলেও এর সুফল পাচ্ছে না রোগীরা। জানা যায়, সাধারণ বেড ও আইসিউ খালি থাকার কথা বলা হলেও কোনো হাসপাতালে খালি আছে তা রোগী বা তার স্বজনরা জানেন না। ফলে তাদের হাসপাতালে হাসপাতালে ঘুরতে হয়। অন্যদিকে বেড বা আইসিইউ খালি থাকলেও তা প্রকাশ করা হয় না। কারণ ভিআইপিদের জন্য অঘোষিতভাবে কিছু রিজার্ভ রাখা হয়।\nনিয়মিত বুলেটিনে স্বাস্থ্য অধিদপ্তরের অতিরিক্ত মহাপরিচালক অধ্যাপক ডা. নাসিমা সুলতানা সোমবার বলেন, মেডিসিন বিভাগের আইসিইউ বেডের চাহিদা সত্তে¡ও গাইনি ও সার্জারি বিভাগের আইসিইউ খালি থাকলেও চিকিৎসাগত কারণে সেখানে রোগী দেয়া যায় না। সেই জন্য আইসিইউ বেড খালি থাকলেও সেখানে রোগী দেয়া যায় না।\nএ প্রসঙ্গে বিশেষজ্ঞ চিকিৎসকরা বলছেন, বঙ্গবন্ধু শেখ মুজিব মেডিকেল বিশ্ব্বিদ্যালয় হাসপাতাল, গ্যাস্ট্রোলিভার হাসপাতালসহ বেশ কিছু হাসপাতালে কিছুদিন আগে মাত্র রোগী ভর্তি নেয়া হচ্ছে। ফলে বেড ফাঁকা থাকতেই পারে। বেড থাকার পরও নানা উদ্দেশ্যে রোগীদের ফিরিয়ে দেয়া হয়েছে। বেড অনুপাতে চিকিৎসক, নার্স এবং স্বাস্থ্যকর্মী আছে কিনা সেটিও দেখা দরকার। তারা বলছেন চিকিৎসার পূর্ণাঙ্গ সুবিধা না থাকলে বেড ফাঁকা থাকলেও তো কোনো লাভ নেই।\nযেসব জেলায় নমুনা পরীক্ষার ল্যাব নাই : ঢাকার বাইরে ২১ জেলায় ৩৪টি ল্যাব আছে। আর ল্যাব নেই ৪৩ জেলায়। ঢাকা বিভাগের ৯ জেলায় (ফরিদপুর, গোপালগঞ্জ, মাদারীপুর, মানিকগঞ্জ, নরসিংদী, রাজবাড়ি, শরিয়তপুর ও টাঙ্গাইল); চট্টগ্রাম বিভাগের ছয় জেলায় (বান্দরবন, খাগড়াছড়ি, রাঙ্গামাটি, চাঁদপুর, ফেনী ও লক্ষ্মীপুর); ময়মনসিংহ বিভাগের দুই জেলায় (নেত্রকোনা ও শেরপুর); বরিশালের পাঁচ জেলায় (বরগুনা, ভোলা, ঝালকাঠি, পটুয়াখালী ও পিরোজপুর); রাজশাহী বিভাগের পাঁচ জেলায় (চাঁপাইনবাবগঞ্জ, জয়পুরহাট, নওগাঁ, নাটোর ও পাবনা); খুলনা বিভাগের সাত জেলায় (বাগেরহাট, চুয়াডাঙ্গা, ঝিনাইদহ, মাগুরা, মেহেরপুর, নড়াইল ও সাতক্ষীরা); রংপুর বিভাগের ছয় জেলায় (গাইবন্ধা, কুড়িগ্রাম, নালমনিরহাট, নীলফামারি, পঞ্চগড় ও ঠাকুরগাঁও); সিলেট বিভাগের তিন জেলায় (হবিগঞ্জ, মৌলভীবাজার ও সুনামগঞ্জ) করোনার নমুনা পরীক্ষার জন্য কোনো ল্যাব নেই।\nনাম প্রকাশে অনিচ্ছুক স্বাস্থ্য অধিদপ্তরের এক কর্মকর্তা ভোরের কাগজকে বলেন, ঢাকাসহ দেশের বিভিন্ন এলাকায় রোগীর সংখ্যা বাড়ছে। কিন্তু সেই অনুপাতে হাসপাতালের সুযোগ-সুবিধা বাড়েনি। স্বাস্থ্যসেবার ওপর চাপ বাড়ছে। এখনো গুরুতর অসুস্থ রোগীরা হাসপাতালে গেলেও প্রয়োজনীয় সেবা চাহিদা মতো নিশ্চিত করা যাচ্ছে না।\nবিশ্ব স্বাস্থ্য সংস্থার (দক্ষিণ-পূর্ব এশিয়া) সাবেক উপদেষ্টা ও পাবলিক হেলথ ফাউন্ডেশনের প্রতিষ্ঠাতা চেয়ারম্যান অধ্যাপক ডা. মোজাহেরুল হক বলেন, দেশের ৪৩ জেলাতে এখনো করোনা পরীক্ষার কেন্দ্রই নাই। অথচ করোনা প্রত্যন্ত অঞ্চলে ছড়াচ্ছে। কিন্তু রাষ্ট্র করোনা সংক্রমণ নিয়ন্ত্রণ ব্যবস্থাপনায় সম্পূর্ণ ব্যর্থ।\nস্বাস্থ্য অধিদপ্তরের কন্ট্রোল রুমের সহকারী পরিচালক ডা. আয়েশা আক্তার বলেন, মহামারির মধ্যে স্বাস্থ্যসেবা নিশ্চিত করতে চেষ্টার ত্রু টি নেই। যেখানে যা করা প্রয়োজন তা নিশ্চিত করার ব্যবস্থা নেয়া হচ্ছে। এমনকি কন্ট্রোলরুমে ফোন করলে কোথায় গেলে আইসিইউ ফাঁকা পাওয়া যাবে বা কোন হাসপাতালে ভর্তি হওয়া যাবে সে ব্যাপারেও পরামর্শ এবং সেবা দেয়া হচ্ছে।\nতবে বিশেষজ্ঞদের অনেকে মনে করছেন, সচেতনতার কারণে ও ভোগান্তি থেকে মুক্তি পেতে অধিকাংশ রোগী হাসপাতালে না গিয়ে বাসায় চিকিৎসা নিচ্ছেন। যারা একটু স্বচ্ছল, তারা প্রাইভেট হাসপাতালে ভর্তি হচ্ছেন। ৮০ থেকে ৮৫ ভাগ করোনা রোগী চিকিৎসা নিচ্ছেন বাসায় থেকে। অনেকে বাড়িতে থেকে চিকিৎসা নেয়ায় তাদের মৃত্যুও হচ্ছে বাড়িতে।\nজনস্বাস্থ্য ও প্রিভেনটিভ মেডিসিন বিশেষজ্ঞ ডা. লেলিন চৌধুরী বলেন, দেশের চিকিৎসা ব্যবস্থা এখন চাপের মুখে। আমাদের স্বাস্থ্য ব্যবস্থা সামর্থ্যরে সর্বশেষ সীমানা অতিক্রম করেছে। এ জন্যই মানুষের ভোগান্তি বাড়ছে।\nএদিকে, করোনা রোগীদের চিকিৎসায় জরুরি ভিত্তিতে আরো ২ হাজার চিকিৎসক নিয়োগ দিতে বিশেষ বিসিএস নেয়ার প্রস্তাব করেছে স্বাস্থ্য মন্ত্রণালয়। মন্ত্রণালয়ের স্বাস্থ্য সেবা বিভাগ থেকে সম্প্রতি জনপ্রশাসন মন্ত্রণালয়ে এ সংক্রান্ত একটি প্রস্তাব পাঠানো হয়েছে। এর আগে কোভিড-১৯ সংকটে ২ হাজার চিকিৎসক নিয়োগ দেয় সরকার। নিয়োগ দেয়া হয়েছে ৫ হাজার নার্স। মেডিকেল টেকনোলজিস্টও নিয়োগ দেয়া হয়।\n‘করোনা’ ভাইরাস কোভিড-১৯ বিসিএস স্বাস্থ্য অধিদপ্তর স্বাস্থ্য মন্ত্রণালয় স্বাস্থ্যসেবা